
Introducere 


In seara de 26 Martie 1848 vre-o trei zeci de tineri 
români se adunară la locuinţe lut Avram lancu din Târ- 
gul Mureșului. Inimosul practicant de advocat, care avea 
să înscrie cea mai frumoasă pagină din istoria Românilor 
ardeleni, trecea deja atunci ca unul din conducătorii tine- 
retului, pentru marele său suflet românesc și pentru au- 
toritatea prin care în chip tainic cucerea pe toți tova- 
rășii săi. 

In momentele acele, orașul săcuiesc era tulburat de 
strigătul frenetic al Wngurilor, cari pretindeau uniune sau 
moarte, adecă uniurfta Ardealului cu regatul Ungariei. 
Valul primăvăratec, ce pornise ca și de altădată, acum 
din nou, dela Paris, pentru a împrăștia din belșug semința 
învierii naţionale și politice în sufletul tuturor popoarelor 
subjugate, produse și în capitala Ungariei, izbânda ideilor 
de libertate. Ziua de 15 Martie 1848 fu, într'adevăr, 
pentru Unguri vestitoarea libertăţii lor politice : libertatea 
presei, libertatea întruririi, „începuturile vieţii constituţio- 
nale și mai presus de toate ștergerea iobăgiei, fură pro- 
clamate atunci de către tineretul însutleţit. Dar răsunetul, 
pe care-l avu în țară această mișcare, la care, în clipa 


www.dacoromanica.ro 


4 


din urmă, se alăturară toți nemeșii conservativi, făcu să 
răsară o nouă lozincă și să cutreere toate orașele ungu- 
reşti : unirea Ardealului cu Ungaria. Mai ales în Cluj și 
în Târgui Mureșului, cele două cetăți de căpetenie ale ungu- 
rimei, tineretul îmbrâțișă cu fanatism această idee. Dacă 
uniunea, spunea o gazetă ungurească de atunci, la Pesta e 
o pretenție a timpului, în Ardeal ea constitue o chesti- 
une de viață. Ungurii vedeau limpede, că dacă steagul 
libertăţilor naţionale va fâlfăi biruitor și dincoace de 
Peatra Craiului, Ardealul va fi perdut pentru ei. Inzes- 
trați cu o îndelungată experiență politică, ei întrevăzură 
repede primejdia, pe care o ascundea ștergerea privile- 
giilor celor trei naţiuni din Ardeal, căci în clipa, în care 
ar fi fost puși alături de masele nedreptăţite până acuma 
ale poporului românesc, soarta le-ar fi fost pecetluită ire- 
mediabil. De aceea continuau, cu o sinceritate proprie 
zilelor de mare criză națională, să strige în urechile ti- 
nerilor români; uniune sau moarte, să ne unim cu Un- 
garia, căci altminteri vonr peri. 

Intruniți la Avram lancu, tinerii români din Târgul 
Mureșului prinseră a discuta evenimentele, care se des- 
fășurau în preajma lor cwo repeziciune uimitoare. Firește, 
că privind înapoi, chiar din perspectiva celor trei sferturi 
de veac, cât a trecut de atunci, nu putem decât să admi- 
răm curajul pe care îl dovedeau acei tineri și simțul po- 
litic, care i-a învățat să recunoască limpede calea de ur- 
mat a poporului românesc. Cuceriţi de farmecul ideilor 
nouă, ei fuseseră până atunci totuşi destul de prudenţi, 
pentru a nu servi prin atitudinea lor scopurile politice ale 
adversarilor. Acum îi invitase Avram lancu, pentru a as_ 
culta știrile noui pe care le aducea dela Blaj, un tânăr 
sosit adineaori, Nicolae Bârlea. Aveau să ţină sfat, pe 
urmă să ia hotărâri vrednice de clipele mari, pe cari le 

trăiau Ce bucurie se revărsă în inimile lor tinere, când 
auziră, că la Blaj acelaş gând îi muncea pe toți bunii 
naționaliști români! Hotărârea fu luată cu mare îusufle- 
pire: sà se adune cu toții la Dumineca Tomei, după Paști 
Aa Blaj pentru ca să poată face pașii necesari în cauza 
națională. 

Prin această hotărâre, ca și prin moțiunile redaciate şi 
împrăștiate din Sibiu de Bărnuţiu, în aceeaș vreme (25 și 
26 Martie), mişcarea românească obfinu o formă precisă. 
Inţelepcimea politică a lui Simeon Bărnuţiu se întâlni 
astfel cu entuziasmul de acţiune al tinerimei conduse de 
Avram lancu. Amândoi vor conduce, vreme de un an, 
neamul românesc de dincoace de Carpaţi; unul ca apostol 
al naţionalismului românesc, celălalt ca erou strălucit al 
răscoalei biruitoare din Munţii Apuseni. 

In acest chip intră Avram Iancu in acţiunea furtunoasă 
din anul 1848. Tânărul cancelist venise la tabla regească 
din Târgul Mureș pentru a lua o diplomă de advocat 
Aici, ca și în Cluj, unde studiase filosofia și dreptul, so- 
cietatea de tineri români, care se înighiebă, fu pătrunsă 
-de conștiința naţională. Ce impresiuni va fi cules Avram 
lancu din studiul dreptului unguresz, care deși era ostil 
naționalități sale române, toiuș, în timpurile din urină, 
încercase oarecari influențe mai liberale, — se vede din 
împrejurarea că, după poiolirea revoluțiunei, când s'a 
convins că jertia de sânge, pe carea adus-o poporul său, 
a fost inutilă, a cerut dela guvernul austriac măcar o 
Academie de drept, pentru care şi-a lăsat, prin testament, 
averea puţină, ce i-a mai rămas. Principiile de drept, 
chiar dacă nu sunt aplicate echitabil de cutare dascăl șo- 
vinist, în lecţiile sale, totuş mintea înflăcărată a tânărului 
cu simțiminte româneşti, îşi va impune singură concluziile 
atât de firești cu privire la nația sa. Și întradevăr mă- 

nunchiul de tineri jurişti români, cari apar atunci în fruntea 
neamului nostru, á știut să tragă învățămintele necesare 
din deducțiunile logice ale dascălilor unguri. Avram lancu 
fu între cei dintâiu. Școala ungurească, pe carea făcut-o 
din copilărie, nu i-a putut schimba simțimintele, ci i-a 
dat argumentele noui pentru a-și susține, naționalitatea. 
Era doar născut în Vidra de sus, între Moţii, cari păs- 
trau încă vie amintirea răzbunării sfinte a lui Horia. Ni-— 
căiri poporul nostru din Ardeal nu era exploatat mat 
brutal, decât în acești munți, cari ascund atâta aur în. 
sânul lor. Moțul tace și rabdă, își adună amărăciunea 
în suflet și așteaptă până-i bate ceasul lui. Suflet plă- 
mădit din acest aluat al Moților, lancu era acum omul 
acțiunii. Simţea el bine, întocmai ca și tovarășii săi, că 
a sosit, în fine, ceasul Românilor. De aceea, prinzând for- 
mula magică răspândită de Bărnuţiu: nu uniune ci re- 
cunoașterea națiunii române, programul său politic era 
formulat, iar mijloacele avea să ile dea adunarea dela 
Dumineca Tomei. 

Astfel la 1 Aprilie, Avram lancu se duse la Blaj îm- 
preună cu tovarășii săi Alexandru Papiu, Samuil Porutiu 
și Florian Micaş. Acesta din urmă veni din Cluj pentru 
a se înțelege asupra acţiumi de urmat. E caracteristic 
pentru mișcarea românească din primăvara anului 1848, 
că ea s'a pornit deodată în toate centrele unde exista un 
număr mai mare de intelectuali români: la Blaj, Sibiiu, 
Brașov, Târgul Mureşului, Cluj, Abrud, Orăştie și Lugoj. 
Indrumarea acţiunii în acelaș făgaș avea să se facă 
numai după ce adunarea naţiunii se va fi pronunțat și 
totuș instinctiv apucară toți acelaș drum. 

In consfătuirea, pe care reprezentanţii tineretului o a- 
vură cu câţiva canonici și profesori din Blaj, de sigur cu 
Aron Pumnul şi tovarășii săi, se hotărî definitiv convo- 

carea adunării de după Paști. Iancu, după cum ne po- 
vestește Vasile Moldovan, prefectul de mai târziu, cercetă 
tineretu! din seminar și îi adresă cuvinte de îmbărbătare 

Intors la Târgul Mureșului, Avram lancu trebui să pă- 
răsească, nu peste mult, acest oraș secuiesc. El nu-și va 
mai fi ascuns de-acum sentimentele și gândurile. Din de- 
sele conferințe și întâlniri, pe cari le țineau tinerii români, 
Ungurii vor fi putut să priceapă intențiile lor, pe cari cu 
curajul tinereţii lancu și tovarășii nici,nu le ascundeau 
Un complot se urzi atunci în potriva lor. Planul Ungu- 
rilor fu ca, mai întâiu, să prindă pe lancu, apoi pe cei- 
lalfi tovarăși. Amos Tordășianu află despre aceasta, îşi 
aviză prietenii și ei părăsiră orașul, unde, de altfel, nici 
nu aveau de ce să mai rămână. 

Satele românești erau acum în fierbere. Proclamaţiunea 
lui Aron Pumnul, prin care se chiemau toți Românii la 
adunarea dela Dumineca Tomei, fu răspândită pretutin- 
denea și îmbrățișată cu cea mai mare căldură, Țărăni- 
mea românească reacționa mai ales în speranța, că se 
vor suprima robotele, cari o apăsau cu greutatea lor ne- 
suferită, dar și dornici să audă cuvintele de mântuire din 
gura fruntașilor. 

Guvernul transilvănean format, în partea cea mai mare, 
din reprezentanții aristocrației și nobilimei ungurești, află 
în curând despre agitația, care a cuprins masele româ- 
nești. Și în loc să dea curs liber acestei mișcări, pornită 
şi ea în numele aceloraş drepturi de libertate, egalitate 
şi frățietate, se grăbi să urmărească pe tinerii români 
din Târgul Mureșului și din Cluj, să oprească adunarea 
dela Blaj și să pună stavilă propagandei naționale. Cine 
ceteşte adresele guvernatorului Teleki cătră episcopi şi 
instrucţiunile date pentru a împedeca libera manifestare a 
poporului românesc, poate să se convingă deja de acum, 


www.dacoromanica.ro 


8 


că noua eră a libertăţii, proclamată cu atâta zgomot, nu 
aducea, de fapt, nicio nădejde de îndreptare Românilor 
Așa a fost aceasta dealtminteri în tot cursul regimului 
de minciună al veacului trecut. Se schimbau doar doi, 
trei conducători ai Ungurilor ; cei mulţi însă, ceata miilor 
de exploatatori, rămâneau la locul lor, pentru a stoarce 
tot folosul din stăbânirea ce-o aveau. 

In lupta care se dete deci, în tot cursul lunei lui A- 
prilie, pentru a împiedeca adunarea dela Blaj, tineretul 
își luă încă odată partea sa. Veni în număr mare la Blaj 
și la Sibiu, stăruind pe lângă consistoriile amânduror bi- 
sericilor, să susțină cauza națională. Pe când Buteanu și 
Micaș lucrau în acest sens la Blaj, lancu se duse Ia Si- 
biiu, iar Bărnuţiu găsi răgaz să facă propagandă la 
Brașov. 

Din zi în zi se cristaliza tot mai clar idealul politic, 
pe care trebuiau să-l realizeze. Ardelenii cărturari, cari 
trecuse în Țara Românească, se întorceau acum din nou 
cu gândul la cei de acasă. Intr'o scrisoare a lui loan A- 
xente, prefectul de mai târziu, adresată din București lui 
Bărnuţiu, cetim următoarele rânduri interesante: „...Noi 
suntem teneri întocați, fără praxu, făcem feliuri de pla- 
nuri, care poate cei mai copți la mente și mai moderați 
nu le vor aproba. Oare când am fi noi în stare să răs- 
culăm pe Românii den toate părţile, întru o înţelegere și 
cu un scop, n'am putea stoarce toate din mâna streinilor? 
Sau cel puţin nu am putea scăpa pre Români și pre toţi 
alţii de robote și de alte nedreptăți, ce le suferiră până 
acum ? Eu cred tare, că s'ar afla mulți teneri, cari s'ar 
pune bucuros în fruntea Românilor. Când sar afla de 
bună răscularea, atunci ar începe Molnar Elin care e 
dregătoriu acolo, eu în țenutul meu, Romanu în țenutul 

lui, Mărginean pre Mureş, Baterneanu pre câmpie, lancu 
pre Ampoiu, etc., etc....* 

Tot așa scria și August Treboniu Laurian profesorului 
Bălășescu la Sibiiu (5 Aprilie): „...Ce faceți frate pe a- 
colo ? Di ce tăceţi ? Di ce șideți ? Acum e timpul. Adu- 
nați-vă, vorbiți, faceți cereri} la universitatea săsească, la 
guberniu, la dietă, la Curte. Să se adune Românii, să se 
unească între sine. Lege română, fără deosebire de uniţi şi 
neuniți. Cereți arhiepiscop românesc în Transilvania. Stricați 
unirea cu catolicii. Ocupaţi episcopiile din Banat cu Ro- 
mâni. Doi episcopi în Banat, unulla Arad, unul la Orade, 
unul la Cernăuţi, doi în Transilvania, va să zică 8. A- 
ceștia pot să aibă un arhiepiscop român. Cereţi sobor 
universal românesc, Cereţi independență națională română, 
deopotrivă cu cea ungurească, săcuiască şi săsească. La 
dietă vedeți mai întâiu să băgați cel puțin din fiecare 
scaun sășesc câte un deputat român. 

„Legile pe viitor să se scrie și în limba română. Pentru 
Români să se pue la toate dicasteriile dregători români. 
Tot felul de jelbi să se primească în limba română. 
Scrieţi prin gazete. Acum nu mai este censură. Nu tăceți 
că altminterea Românii sunt pierduţi. Adunaţi-vă cu miile; 
acum s'au slăbănogit legăturile despotice. Nu mai șădeţi! 
Sacrament! De ce nu vă gândiţi mai departe. Porumbii 
nu vă cad fripți în gură. Uniţi-vă între voi Români, nu mai 
fiți desbinați! De ce sânteţi așa de leneși? Acum e tim- 
pul de-a lucra. Dar dintre toate să nu treceţi alegerea 
deputaților fără a băga câte un Român din fiecare judeţ 
săsesc. Fiţi oameni !“ l 

Asemenea îndemnuri vărsau, ce-i drept, curaj proaspă, 
în inimile celor mai slabi, dar ele sunt și o dovadă vie, 
că la Bucureşti se ținea seamă de evenimentele din Ar- 
deal. E meritul celor câţiva Transilvăneni, între cari a- 

mintim în deosebi pe A. Laurian, Const. Romanu, |. A- 
xente, I. Maiorescu, că au știut să trezească interesul 
fraţilor de peste munţi pentru tauza noastră naţiohală și 
că în acea criză politică au știut să solidarizeze pe Ro- 
mânii din ambele principate cu cei din Ardeal și Banat, 
făurind un ideal comun, care îmbrățișa pentru întâia dată 
întreg românismul. 

Se știe că guvernul a izbutit să amâne adunarea mare 
a Românilor pe ziua de 3/15 Maiu 1848 și că la 30 
Aprilie, la Dumineca Tomei, nu-i fu cu putință a opri 
masele cari inundară Blajul, cu toate că încă dela 25 
Aprilie se proclamase stare de asediu în toată ţara. 

Avram lancu veni la amândouă adunările însoţit de 
avocatul din Abrud, loan Buteanu. După cât aflăm din 
puţinele știri ce ne-au rămas cu privire la rolul său în, 
aceste două adunări, tânărul erou apăru în Blaj în fruntea 
cetelor de Moţi. Intors în munţi dela Târgul Mureșului, 
el găsise pregătit terenul pentru organizarea mișcării ro- 
mânești. Buteanu, pe care, în șirul evenimentelor ce s'au 
petretut în anii 1848 și 1849 îl vom cunoaște ca pe unul 
dintre cei mai entuziaști conducători, propagă în Abrud 
cauza națională și izbuti să solidarizeze pe toți Moţii. 

Dar lancu mai găsise în cuibul de viteji al strămoșilor 
săi și o atmosferă sufletească foarte potrivită pentru or- 
ganizarea rezistenței naționale. Prăpastia dintre stăpâni- 
tori şi iobagi nicăiri nu era mai largă, contrastul dintre 
puterea statului exploatator şi speculator și mizeria țăranu- 
lui muncitor nicăiri nu era mai izbitor și nedreptatea secu- 
lară, ce se făcea deopotrivă Moților și minerilor, în chip 
metodic, nicăjri nu cerea o îndreptare mai grăbită, chiar 
în numele umanitarismului, ca în acești munți ai. lui lancu., 
Astfel putem să ne explicăm împrejurarea, că Moţii au 
format, dela începutul mișcării românești şi până în 

toamna anului 1849, “un zid de fer în jurul  conducăto- 
rilor săi. 

La adunarea din 30 Aprilie, lancu și Buteanu au apărut 
în fruntea unei cete numeroase de Moţi în piața Blajului 
Sosirea lor fu primită cu urale nesfârşite. lancu vorbi a- 
poi poporului adunat, care-l asculta ca pe un sfânt, iar 
când desbaterile adunării se terminară, tot el se duse la 
tineretul din seminar, pentru a-l îmbărbăta. 

Cu câtă însuflețire petrecu apoi tinerimea din Blaj pe 
lancu și Buteanu și pe Moţii, până în satul învecinat 
Tiuneă, ne povesteşte, foarte emoțţionant, prefectul Vasile 
Moldovan, care, cu acest prilej exclamă: 

„Ce entusiasm! Ce însuflețire! E probabil, că însuși 
Creatorul lucrează în inimile naţiunilor la epoce mari... 
Fericite națiunile, cari au genii, ce știu să folosească 
astfel de curente“. 

La adunarea din 3/15 Maiu, lancu veni cu zece mii de 
Moţi bine disciplinați. De astă dată eroul nostru era deja 
popular. Tineretul îl adora pentru curajul și entusiasmul 
său, iar masele mari vedeau în acest tânăr frumos, a 
cărui față se transfigura de câte ori vorbea de durerile 
si aspiraţiile poporului său, pe Făt-Frumos, care va des- 
iega lanţurile robiei seculare. 

E caracteristică scena, ce se petrecu în adunare; când 
un tânăr din Cluj prezentă pe bătrânul tată al lui Florian 
Micaș, care fusese arestat de Unguri, sub euvânt că agi- 
tase poporul românesc. Adunarea se tulbură și indignarea 
fu unanimă. Atunci se hotărî să se redacteze o adresă 
către guvern pentru a se cere eliberarea lui Micaș, pe 
care s'o prezinte o deputaţiune aleasă de adunare. Fură 
propuși în această deputațiune câțiva oameni mai bătrâni, 
alții crezură, că ar fi mai bine, să fie aleși câțiva tineri 


www.dacoromanica.ro 


12 


mai curajoşi. Atuuci se ridică Avram lancu și propuse 
pe câţiva  consistorialişti din Sibiiu și Blaj, zicând: 
„Să se trimită deputați oameni bătrâni și cu autoritate, 
iar nu tineri; căci de se vor trimite deputați tineri, ei nu 
vor aștepta, ca gubernatorul să le deschidă ușa“. 

Papiu Ilarian povestește, că supărarea adunărei se pre- 
făcu întrun râs general și, fireste, propunerea lui Jancu 
fü primită. Ea caracterizează pe lancu foarte bine în mij- 
locul adunării dela Biaj. De fapt, această primă adunare- 
a națiunii întregi din Transilvania, avea să formuleze pro- 
gramul poiitic al poporului nostru și să-i pună temeliile, 
pe cari avea să se înalțe în viitor. Adunarea făcu aceasta 
în chipul cel mai înțelept, decretând formulele politice, 
cari, în momentul acela, erau de cea mai mare impor- 
tanță. Inţetepciunea bătrânilor, cari, crescuți în spiritul 
îngust dinaintea anului 1848, căutau numai mijloace „le- 
gale“, se îmnpăcă deocamdată cu avântul tirerimei, care 
nu se sfia a recomanda și mijloace mai violente pentru 
câștigarea unor drepturi, cari erau mai clare ca jumina 
soarelui. 

Trebue să relevăm în deosebi ideea preconizată de Băr- 
nuțiu, care a devenit o dogmă a politicei românești dela, 
1848: că înainte de orice trebue să se recunoască drep— 
tul naţiunei române, căci Românii numai în acest chip 
vor putea să discute cu celelalte națiuni ale Transiivaniei. 
Aşadară uniunea cu Ungaria nu fu pusă în discuţie toc- 
mai de aceea și Adunarea din 3/15 Maiu nu se pronunță 
în chestiunea uniunei, cum ar fi dorit unii ungureni, cari 
trăiau în ideologia maghiară sau și unii tineri români, 
cari o respingeau, deoarece ea forma fireşte o piedecă 
în calea realizării programului românesc integral. 

Astfel generaţia tinerilor, sprijinită de puternica perso-— 
nalitate a lui Bărnuţiu și de verva lui Treboniu Laurian. 

primi deocamdată programul mai lărgit al bătrânilor, întte 
cari vom număra și pe Șaguna cu oamenii săi mai in- 
timi și chiar şi pe George Barițiu. 

Un singur punct din largul program naţional alcătuit 
la Blaj nu putea să secere aplauzele sincere ale mulțimii: 
acela în care se cerea desființarea iobăgiei fără de nici 
o despăgubire, în loc ca să se decreteze suprimarea ei 
imediată. Bărnuţiu și Șaguna îndemnară poporul să-și în- 
deplinească totuș datoria către domnii de pământ „până 
ce va urma deplină hotărâre dela împărăție“. 

— „Bine“, a răspuns poporul, „numai să fie cât mai 
curând“. Moderaţiunea aceasta, cuminte de altfel, a dat 
ocazie nemeșilor să facă ultima sforțare pentru a trage 
foloase din aservirea poporului românesc și dacă nu ar 
fi ascultat Românii îndemnul fruntașilor lor, de sigur că 
nu S'ar fi putut evita ciocnirile sângeroase între domnii 
hrâpareţi şi ţăranii plictisiți peste măsură. 

După adunare, Avram lancu s'a întors iarăș la Câm- 
peni în fruntea Moților, în vreme ce Buteanu s'a dus la 
Sibiiu pentru a lua parte la desbaterile comitetului naţio- 
nal, ales în a doua ședință de pe Câmpul Libertăţii. Cauza 
naţională intrase acum într'o nouă fază. Cele două dele- 
gațiuni trimise, prima la dieta Ardealului din Cluj, care 
avea să se întrunească la 29 Maiu, iar cealaltă la Viena, 
fură însărcinate, sub preșidenţia episcopilor, să reprezinte 
dorinţele exprimate de adunare. Dacă lancu n’a luat parte 
nici într'una din aceste delegaţii, se pare, că dânsul din- 
tru început era convins, că acest demers era zădarnic. 
De fapt intervenţiile delegaţiunei la şefii partidelor ungu- 
reşti din dieta Ardealului ràmaseră fără de rezultat, căci 
dieta, care stetea sub teroarea populaţiei din Cluj, votă 
uniunea, discută apoi și mai rezolvă și alte chestiuni, dar 
decretarea egalei îndreptățiri a națiunei române nici nu 

o luă în discuţie, sub cuvânt, că e de prisos a mai dis- 
cuta o problemă, care a fost deslegată prin uniunea Ar- 
dealului cu Țara Ungurească. De asemenea și delegațiu- 
nea trimisă la Viena, pentru a se prezenta împăratului 
Ferdinand, se întoarse dela ÎInsbruck, unde era refugiată 
Curtea, fără de nici o ispravă. Dar discuţiile, cari au 
avut loc între membrii delegației noastre și fruntașii un- 
guri din Cluj și din Pesta, i-au convins îndeajuns, că dela 
guvernul unguresc nu aveau nimic să nădăjduiască. Nici 
Chiar Wesselenyi, care întrevedea nevoia unei înțeleger 
între Români şi Unguri, nu izbuti a convinge parlamentul 
unguresc să-i primească proectul de lege, care era încă 
foarte departe de-a mulțumi aspirațiile românești. 

„Compatrioţii noştri nici nu vreau să știe de noi“, spu- 
nea un tânăr român din Cluj într'o scrisoare, pe care o 
trimetea comitetului naţional la 6 Iunie, „ei spun: egal 
tate, totuș fac deosebire între nobil și țăran, acestor din 
urmă nu vor să le dea drept de vot, căci nu vor să dă- 
ruiască cu acest drept și pe cei cari nu au mai multe 
mii și nu plătesc în afară de darea de cap încă și opt 
zloți de argint. Bine le-a spus Carol Szăsz, că ei își vå- 
nează propriile interese aristocratice sub masca democra- 
tiei... Această dietă își tot sparge capul, cum să astupe 
gura poporului și să-i scoată ochii, sau cum să-l sature 
ca să rămână și ea sătulă...“ 

Astfel din nefericire atât dieta din Cluj, cât şi guver- 
nul din Pesta în loc să îi căutat o înțelegere loială cu 
reprezentanţii poporului românesc, unde n'au voit să res- 
pingă pretențiile lor îndreptățite, au zăbovit soluţionarea 
până la întrunirea parlamentului comun din Pesta, care 
la rândul său, urmă această metodă, cu aceeaș lipsă de 
scrupule. 

Mai ales după măcelul din Mihai, 2 lunie, unde ar- 

mata comandată de baronul Banffy trase în mulțimea de 
țărani și după modul cum s'a făcut cercetare în cauza 
aceasta, era tot mai vădit, că în măsură ce se consoli- 
dase situația Ungurilor, în aceeaş măsură năzuiau ei să 
sugrume încercările de emancipare ale poporului româ- 
nesc. Dacă unii dintre factorii cu răspundere învinovăţiau 
guvernul că a îngăduit ţinerea adunării din Blaj, acum se 
cerea cu insistență desființarea comitetului național din Si- 
biiu și punerea sub acuză a lui Simion Bărnuţiu, Alexan- 
dru Papiu, loan Buteanu, Constantin Romanu şi Aron 
Pumnu, cari erau arătaţi, ca unii cari au agitat poporul. 

Nici Florian Micaş, pentru eliberarea căruia petiționase 
adunarea de pe Câmpul Libertăţii, nu fu slobozit. Și de 
fapt lui Micaş nu i se găsi nici o vină, decât că ceruse 
deja în Cluj ceeace poporul românesc decretase prin a- 
dunarea sa. 

La Abrud fu organizată o gardă ungurească, pe care 
o vedem în curând în plină acţiune pentru a teroriza po- 
pulația românească. 

In cât privește sutele noastre, ele avură de suferit mai 
ales pe Câmpia Ardealului, unde Săcui înarmaţi vagabon- 
dau în largul lor și amenințau atât pe intelectuali, cât și 
pe țărani. La Lechinţa, Icland și Iclănzel, apoi la Dileul 
Român şi la Bogata de Mureș execuţiunile militare fură 
atât de sălbatice, încât mulți țărani îşi luară lumea în cap. 

Când delegaţia română, care se întoarse din Cluj, a- 
junse la Sibiiu, găsi acolo iarăș pe Avram lancu. Neas- 
tâmpărul să afle ceva despre rezultatul, pe care l-au ob- 
ținut Românii la dietă, l-a adus din nou în preajma co- 
mitetului național. Aici ajunse vestea măcelului dela Mi- 
halt tocmai atunci. Se convocase o ședință de urgență, 
la care, cum spune Barițiu, veniseră membri bătrâni și 
tineri. După ce se informară cu toţii, se puse întrebarea, 

ce-i de făcut. Șaguna plecase la Viena Tinerii ferbeau 
de mânie. Bătrânii, membrii consistoriului, căutau să-i cal- 
meze. Unul însă învinovăți tinerimea, că merge la sate 
și ațâță poporul: „că și pe Mihălţeni tinerimea i-a amăgit 
să nu se supună poruncilor mai înalte“. 

Atunci lantu, care era retras într'un colţ, sari dintr'o- 
dată peste trei bănci și trase la răspundere pe consisto- 
rialist pentru cuvintele pronunțate. Şedinţa fu, fireşte în- 
treruptă. 

A doua zi, lancu merse la Bărnuţiu și Barițiu pentru 
a le anunța că pleacă să-și adune oamenii și să-și răz- 
bune pentru sângele vărsat, 

Dar după părerea acestora un asemenea pas ar fi fost 
prematur. Și astfel lancu se întoarse în munți, scrâșnind 
din dinți şi cu pumnii încleştați, hotărât să asculte statul 
lui Bărnuţiu, dar să se și pregătească pentru lupta, care, 
o vedea el bine, că nu se mai poate încunjura 

POPA BALINT 


După portretul în ulei, făcut de Barbu Iscovescu, în 1848. 

IANCU IN AȘTEPTARE 


Cât de lungi sunt ceasurii de aşteptare pentru un 
popor, care ma văzut incă dreptatea izbânditoare, o știm 
toți aceia, cari, la lumina orizontului învăpăiat, am nu- 
mărat clipă de ciipă ap opierea mântuirii. Avram lancu, 
impresionat adânc de vărsarea de sânge dela Mihalţ, ar 
fi preferat, de sigur, o acțiune imediată, care să pună 
capăt îndoielilor. Incetineala cu care se discutau la Cluj 
și la Pesta petiţiile drepte ale Românilor și amânarea 
continuă a rezolvării lor erau o dovadă limpede, că m'au 
întâmpinat bunăvoință nicăiri. lar când uniunea Ardealului 
cu Ungaria fu sancţionată și de către împăratul Ferdi- 
nand, fără a se ține seamă de justele pretenții ale Ro- 
mânilor, curajul clasei stăpânitoare ungurești din Ardeal 
crescu și mai mult. Dar o acțiune înarmată în vara a- 
nului 1848 ar fi fost, de sigur, pripită. Guvernul din 
Pesta, care în 14 lunie luă în mânile sale administraţia 
Ardealului, dispunea încă ae mijloace suficiente pentru a 
înfrânge rezistența lui lancu și atunci Românii ar fi sa- 
crificat înainte de vreme nădejdile într'o mântuire apro- 
piată. Prin urmare trebuia lăsată să se desfăşure deplin 
acţiunea politică a celor două delegaţii alese de adunarea 
națională și în deosebi trebuia așteptat, ca evenimen- 

telə să ia o întorsătură mai favorabilă cauzei româ- 
nești. 

Așa socotea Bărnuţiu și Barițiu, dar aceeaș părere œ 
avea și Constantin Romanu, care la 17 Iulie scria din 
București lui Bărnuţiu aceste șire interesante : „Am vorbit 
şi despre Domniata cu mai mulți dintre membrii guver- 
nului, cari, şi anume Ștefan Golescu mi-a zis, ca să vă 
scriu, ca să vii încoace, măcar pre o săptămână, ca să 
vă înțelegeți și să vă trimită unde vei putea lucra în cauza 
generală a Românilor. Politica de aici e ca acum toft 
bărbaţii cu capacitate însemnată să se concentreze aici 
şi să lucreze de aici. Eu încă cuget că au drept. Ce zici 
și Domniata ? Mă rog răspunde-mi cât mai curând, că 
îmi dă zori Ștefan Golescu, că ce zici şi că scrisu-ți-am ?... 
Butianu, Papiu, Bătrâneanu, de ce nu vin încoace, că îi 
așteaptă în toată ziua, precum și Pumnu, fiindcă știu că 
acolo nu mai pot deocamdată mișca nimica și fac tre- 
buință şi aici...“ 

Dacă deci, în Ardeal, deocamdată nu se putea face 
nimica și dacă totuș, în aceaslă vreme, se stabilise o le- 
gătură cu tinerimea patriotică dim Muntenia, îa interesul 
cauzei generale a Românilor, evident că 'aceasta făcuse 
un pas uriaș înainte. Pentru prima dată există o „cauză 
generală“ a Românilor și pentru prima dată oamenii politici 
de pe ambele creste ale Carpaţilor colaborău în modui 
cel mai intim pentru realizarea idealului comun, atât de 
firesc, 

Delegația, care merse la Viena să prezinte împăratului 
memoriul adunării dela Biaj, trebui să plece la [nsbruck 
unde era refugiată Curtea. Episcopul Șaguna zăbovise 
prea mult Ia Cluj și la Pesta și nu sosi la timp, astfel 
că Popasu, Cipariu, Laurian şi Bran se înfăţișară singur: 
în audiență la împăratul Ferdinand. Răspunsul influențat 

de primul ministru al Ungariei, fu nefavorabil: după de 
dieta Ardealului a hotărât în unanimitate uniunea cu Un- 
garia, toți locuitorii din Ardeal, fără deosebire de națio- 
nalitate, limbă şi religie, se vor bucura de aceleaşi liber- 
tăți și aceleaşi drepturi. Când sosi Șaguna, „delegaţia 
prezentă al doilea memoriu împăratului, în care, protes- 
tând în potriva uniunei, afirmă acum precis, că națiunea 
română din Transilvania își perde atât limba, cât și na- 
ționalitatea prin uniunea cu Ungaria, căci în înțelesul arti- 
colilor de lege din ultima dietă ungară, numai limba ma- 
ghiară e recunoscută ca limbă de stat, iar celelalte sunt 
respectate numai într'atâta, că nu vor fi exterminate, și pe 
urmă în Ungaria e recunoscută prin lege numai națiunea 
maghiară, iar celelalte naţiuni ale țării' nu sunt nici măcar 
pomenite. E limpede deci, că tot ce separe că dobândim 
prin uniune, pus în comparaţie cu aceea ce pierdem, a- 
decă dreptul naționalităţii și limbii noastre, nu mai cons- 
tituie câştig, ci o nedreptate strigătoare la cer și o 
desăvârșită nimicire a existenței noastre politice naţio- 
nale, căci, spun ei atât de frumos, comoara cea mai 
scumpă a Românilor e naționalitatea şi limba. In fine 
delegaţia mai relevă și împrejurarea, că dreptul de vot 
în Ungaria e legat de astfel de condițiuni, că Românii 
rămân în aceeaș măsură excluși dela faptica exercitare a 
tuturor drepturilor politice, ca și sub regimul vechilor 
legi de asuprire, iar aceasta ar fi, spun ei, în zilele în 
cari drepturile omeneşti sunt recunoscute în general ca 
Lemelia de căpetenie a statului, o stare de lucruri, pe 
care mai bucuros am schimba-o cu moartea. Dieta 
Ardealului, la care nu sunt reprezentate decât cele trei 
națiuni, iar Românii, cari formează două treimi din popu- 
lația țării, au fost excluși, n’a fost îndreptățită a aduce 
hotărârea de uniune. Delegaţia cere deci dela împăratul 

să convoace o dietă specială, compusă din deputații aleșr 
liber ai tuturor națiunilor, pentruca să se poată consulta 
liber și cumpănit asupra intereselor lor și să poată aduce 
hotărârile în deplină libertate. 

Fără îndoială, că acest ton energic, declarațiunile pă- 
trunse de o dragoste sinceră pentru naționalitatea noastră 
cum şi indicațiumle date pentru o soluf orare democra- 
tică a chestiunei românești, în conformitate cu spiritul 
timpului, constitue marele merit al membrilor, cari l-au 
redactat. Răspunsul împăratului (23 lunie) nu mai fu acum 
atât de laconic: „Cu deosebită plăcere primesc asigura- 
rea despre neclintita credință a supușilor mei Români şi 
în legătură cu hotărârea mea din 11 Iunie vă împărtă- 
șesc, că, la propunerea ministrului meu unguresc, națio- 
nalitatea voastră va fi asigurată prin o lege specială 
și de ridicarea şcolilor naționale încă se va purta de 
grije“, 

Această promisiune a împăratului era primul succes pe 
care îl secerau Românii la Curtea din Viena, și deși exe- 
cutarea, în mod constituțional, se acorda ministerului un- 
guresc, totuș ea mângăiă întru câtva pe Români și le 
inspiră noui speranțe. 

Mai în serios luă făgăduielile aceste episcopul Șaguna, 
care la întoarcere, se opri la Pesta, pentru a interveni 
la guvernul unguresc, să prezinte parlamentului legea 
despre recunoașterea naționalității române. Dar acțiunea 
sa nu avu aici rezultatul dorit, fiindcă Ungurii, chiar Și 
cei mai dispuși a face concesiuni „cetățenilor de buze 
române“, nu recunoșteau nici decum deplina îndreptăţire a 
„Nafiunii române“. Intr'adevăr atât proiectul da lege al 
baronului Nicolae Wesselânyi, cât și al comisiunei regni- 
colare chemată a fixa o lege pentru asigurarea dreptu- 
rilor cetăţeneşti ale naţiunii române pe baza egalității, se 

întemeiau pe concepția despre unitatea națională a sta- 
tului maghiar şi erau departe de a mulțumi măcar pre- 
tențiile unor Români ziși mai moderați. Din partea gu- 
vernului maghiar Românii au întâmpinat o lipsă de sin- 
ceritate, iar din partea opiniei publice ungurești, o duş- 
mănie fățișă, astfel că nimic nu a probat inai bine în- 
dreptățirea cererei românești de a ni se recunoaște na- 
ționalitatea cu colaborarea noastră, în baza principiilor 
democratice, ca rezultatul obținut de delegație românești. 
Nu s'a ținut seamă de dorințele juste ale Românilor, 
fiindcă rasa maghiară, conștie de superioritatea elemen- 
tului românesc în regiunea situată dela Tisa până în Car- 
paji, își temea deja stăpânirea bazată pe un sistem întreg” 
de nedreptăți. 

Dar și până când, după îndelungate stăruinți pașnice 
și legale, cauza românească fu atât de vireg tratată, 
situaţia în Ardeal devenea, în fiecare zi, tot mai insu- 
portabilă. Furcile ridicate în comunele românești erau un 
simbol al mult trâmbițatei libertăţi, iar teroarea, care se 
desfășura aici hu era de loc în armonie tu principiile 
frăţietății. Guvernul unguresc numi în Ardeal un comisar 
în persoana baronului Nicolae Vay, care, în loc să caute 
a asculta doleanţele celei mai numeroase populații din 
tară, înăspri regimul terorist. Cazurile din Şieu, Sălcud, 
Blăiel și Turda, unde cetele de Săcui organizate și înar- 
mate dovedeau că măcelul dela Mihaiţ nu fu numai un 
incident nefericit, ci că ei fusese cea dintâiu za din lanțul 
de nesfârșite violențe. Când în 17 Iunie fu adus la Turda 
legat în cătușe preotul român din Budiu, care era tatăl 
lui Papiu lIlarianu, acesta putu să scrie în Organul Na- 
ional dela Blaj o scrisoare, în care se reoglindește per- 
fest atmosfera creiată : 

„Vedeţi dar popoare, până la câte au putut veni Un- 

gurii în acest timp de aur al libertăţii. Pe noi, cari atât 
am învățat poporul român în două adunări dela Blaj la 
pace, cât acum nici nu se apără, ca să nu păcătuiască 
în contra păcii predicate de oamenii săi? Pe noi, cari 
pe calea cea mai păciuită apărăm naționalitatea acestui 
popor, să ne strige în gura mare de turburători și să ne 
prindă (sentinţa ne este făcută: furcile) cum ne vor 
prinde? lar când nu ne pot prinde pe noi, să prindă pe 
părinții noștri cei nevinovaţi, cărora nu le este destul a 
se topi de grijea și supărarea pentru fii săi, cari și-au 
pus în primejdie vieața pentru națiune? Să-i prindă și 
pe dânșii nevinovați, să-i bată în căiușe înaintea soției și 
iubiților săi fii și fiice? Durerile și vaietele acestora nici 
închipui nu se pot...“ 

Ungurii din Roşia și Abrud s'au organizat şi ei într'o 
ceată de voluntari, iar guvernul diu Cluj le-a trimis o 
trupă înarmată, compusă din grăniţeri săcui și din soldați 
ai unui regiment galițian. Ori, asiguraţi de baionetele a- 
cestora, voluntarii din Abrud începură a se purta brutal 
bătură cu patul puștilor în piaţă pe unii dintre Români, 
pe alții îi sfâșiară cu baionetele, la Roșia au bătut pe un 
Român, încât l-au lăsat lat și ce era tot atât de revoltă- 
tor, era faptul că tot Românii fură nevoiţi a plăti chel- 
tuielile de întreținere ale Săcuilor, cari aveau să le ră- 
mână în cârcă, până cănd nu vor lua preoții românii 
toată răspunderea pentru ţinuta poporului. Când preotul 
Simion Balint din Roșia ceru printr’o petiție dela guvern 
înlăturarea acestor șicane, fu trimisă la Abrud o comisie 
„pentru cercetarea exceselor potitice, care arestă îndată 
pe „popa Balint“ împreună cu un număr considerabil de 
fruntaşi români: Ilie Cojocariu, Nicolae Fodor, loan Pa- 
tița, preoți, apoi Grigorie Balea, Ioan Corcheș, loan Dan- 
ghea, Samuil Morariu, Petre lonete, Iosif Șuluţiu și Tioc 

Todor ; acesta din urmă fu arestat îndată ce se întoarse 
acasă dela Insbruck, unde luase parte ca membru al de- 
legaţiei românești. Popa Balint fu pe urmă bătut, maltra- 
tat și transportat în temniță la Aiud. 

Avram lancu va fi văzut toate aceste lucruri din ime- 
diata apropiere. Avem chiar ştiri, că încă în jumătatea, 
primă a lui lunie a îndemnat pe Bistreni la rezistență. 
Dar o acţiune serioasă nu începu încă în cursul verii, 
când eroul nostru avu timp să se convingă de starea sn- 
fletească a Moților săi. E mai presus de orice îndoială, 
că Iancu a întrebuințat acest timp pentrua pregăti spiri- 
tele, căci altminteri el nu s'ar fi putut înfățișa din primul 
moment cu o ceată atât de numeroasă și atât de bine 
disciplinată. 

Dar prigonirile fruntașilor români atinseră culmea în 
arestarea comitetului național, pe care o încercă în 
August 1848 comisarul Vay. Guvernul ardelean credea că 
prin înlăturarea acestui comitet, a cărei desființare o de- 
cretase mai înainte, îi va fi posibil să pună stăpânire pe 
cuibul principal de propagandă românească și în deosebi 
acaparând arhiva comitetului, 'să poată cunoaște toate fi- 
rele mișcării noastre. Astfel fu trimis contele Francisc 
Beldi la Sibiu, care în 16 August seara izbuti să ares- 
teze pe August Tr. Laurian și pe profesorul Nicolae Bălă- 
şescu, în vreme ce Bărnuţiu scăpă ca prin minune. Dar 
reacţiunea din partea Românilor grăniţeri fu atât de fur- 
tunoasă încât generalul Pfersman îi eliberă deja în 20 
August și cei zece mii de țărani adunați la Sibiu con- 
duseră pe martirii cauzei lor cu un adevărat triumf 
până la Orlat. Din acest moment începe rezistența înar- 
mată a poporului românesc din Ardeal, care fu organizată 
mai întâiu sub scutul grănițerilor din regimentul prim şi 
deoarece aceștia, prin ofițerii lor, erau legaţi strâns de 

Curte, politica fruntașilor noștri începu să graviteze tot 
mai mult spre împăratul din Viena. O vedem aceasta din 
hotărârile adunării, care s'a ținut la Orlatîn 10 Septem- 
vrie și chiar din hotărârile celei de a treia adunări dela 
Biaj între 16-25 Septemvrie. 

Câmpul Libertăţii și livezile din jurul Blajului fură acum 
din nou revărsate de mulțimea țăranilor români, cari ve- 
niră de astă dată înarmaţi cu armele, de cari dispuneau: 
puști, lănci și coase. De pretutindeni curgeau cetele de 
Români în spre această uriașă tabără, unde avea să se 
vorbească acum într'un limbagiu mai răspicat, decât în 
în primăvară. Și într'adevăr conducătorii, în fruntea că- 
rora sta însuși Simeon Bărnuţiu, formulau de astădată 
mai energic protestul în potriva uniunei Ardealului cu 
Ungaria şi ruperea de guvernul unguresc, pretinzând un 
guvern provizoriu pentru Transilvania, compus într'o pro- 
porţie dreaptă din membrii români, unguri și sași, dar și 
un fel de autonomie națională, cu o adunare și cu un 
comitet național. In loc de guvernul din Pesta ei spun, că 
doresc să stea în atârnare direct numai de Impăratul și 
ministerul său, iar până la altă întocmire __să primească 
poruncile mai înalte prin comandamentul militar d'n 
Sibiu. 

Această nouă formulare a programului național fu mo- 
dificată sub înrâurirea evenimentelor din Pesta, unde gu- 
vernul unguresc alunecase dintro opoziţie tot mai ferventă 
în contra Casei domnitoare, într'o revoltă făţișă. Slabi 
organizați politicește Și lipsiți cu desăvârșire de arme, era 
firesc să se utaeze la dușmanii Ungurilor, la guvernul 
austriac din Viena, cum s'au aliat ceva mai târziu și cu 
Sașii, de cari totuși erau cespărțiți prin întreaga lor con- 
cepție politică, eminamente democratică. 

Una din cele mai de căpetenie hotărâri ale acestei a- 

dunări dela Blaj a fost, fără de îndoială, decretarea în- 
ființării gardei naționale române, care se înjghiebă 
îndată pentru a menține siguranța publică ın satele și ți- 
nuturile românești. 

Avram lancu era și el la adunare cu șase mii de Moi, 
cari, după mărturia lui Vasile Moldovan, erau bine ar- 
maţi și bine disciplinați. Eroul nostru vedea, că nu în 
clipa din urmă, energiile neamului său se adunau, pentru 
a stoarce cu puterea braţelor, ceeace bărbații politici ai 
Românilor mau fost în stare să obțină pe cale legală în 
era libertăţii, egalității și frățietății. 


www.dacoromanica.ro 


AVRAM IANCU IN FRUNTEA MOȚILOR 


(Craiul Munţilor : Avram Iancu) 


Chemarea vijelioasă la arme a poporului românesc din 
Ardeal trezi pretutindeni valuri de însutlețire. Nu numai 
prigonirile lansate încă de cu primăvară, care se înteţiră 
din August încoace pentru a asigura un rezultat bun re- 
crutărilor ungurești, ci setea milenară a acestui popor 
după libertate, făcu să se adune, în timpul cel mai scurt, 
şi în număr considerabil, /egiunile românești, [sub dra- 
pelele prefecţilor. Axente Sever își adună gloatele la Blaj, 
Constantin Romanu pe Câmpie, Nicolae Solomon la Ha- 
țeg, Popoviciu Marţianu la Sebeșul Săsesc, iar Avram 
Iancu își așeză cartierul la Câmpeni. 

In munţii pitorești, cari închid acum cu un cerc de fier 
frontiera apuseană a țării noastre, nici că se putea alege 
un loc mai nimerit, ca centru de acţiune militară, ca a- 
cest orășel, apărat din toate părțile de munți înalţi şi to- 
tuş legat prin linii bune de comunicație cu principalele 
localităţi din Munţii Apuseni. Aici își organiză lancu 
garda naţională, ajutat de tribunul Nicolae Corcheș, cen- 
turionul Alexandru Bistran şi vice-tribunul Dionisie Po- 
paviciu. Acesta din urmă conducea garda din Bucium 
Bistran cea din Bistra, iar Corcheș pe cea din Câmpeni, 

O altă ceată se constitui sub conducerea preotului Simeon 
Prodan Probu, dâr la îndemnul și tot sub supravegherea 
lui Iancu, în apropierea Aiudului, în satul Măgina. Ceva 
mai târziu ke organiză și la Cricău, în atârnare de lancu 
și sub conducerea vice-prefectului Blăjan, a  tribunului 
Bucur, preot în Galda, și a locotenentului Șiandiuc, o a- 
semenea gardă. Astfel Iancu căuta să-şi asigure dintru 
început munții, cari în urmă au și devenit cețatea sa ne- 
biruită, așezând câte o tabără (i se zicea atunci loagăr) 
lângă șoselele, cari duceau spre cartierul său. In spre 
apus avea să dea piept cu dușmanul, Ion Buteanu, pre- 
fectul Zărandului, a cărui legiune se formă, în răstimpul 
cât lipsi acesta, tot sub îngrijirea lui Iancu, iar dinspre 
Turda, aţinea calea Ungurilor, Popa Balint prefectul inimos 
din Roșia Montană. 

Astfel, după o muncă de câteva luni și grație perso- 
nalităţii.lui Iancu, care de acum se făcu în ochii Moților 
Craiul Munților, fu cu putință să se înceapă acțiunea 
militară în condiții neașteptat de bune. Cea dintâiu țintă 
a sa fu deci, după instructiile primite dela comitetul ce 
pacificațiune, cum se numia comitetul național reorganizat 
la adunarea din Septemvrie, să desarmeze pe voluntarii 
unguri. La Abrud izbuti să execute desarmarea fără de 
nici o rezistență și în 24 Octomvrie 1848 i se deschiseră 
porţile orașului, în care intră cu trimnf eroul nostru. La 
Zlatna însă nesocotința consilierului cameral Nemegyei, 
care după ce încheiă o înțelegere cu conducătorii cetelor 
de Români, porunci să tragă în grămada de țărani in- 
traţi în oraș, deslănțui pofta de răzbunare a bieţilor oa- 
meni, cari au fost până atunci |apăsaţi, umiliți și jefuiți 
îndeajuns de către toţi aceşti funcționari ai statului, bau- 
diji fără de păreche. Măcelul din oraș și victimele din 
Presaca, unde au fost exterminați până într'unul ungurii 

refugiați din Zlatna, vor rămâne pururea, o pildă grăi- 
toare pentru aceia cari au ţinut în întunerec poporul 
nostru, deaitminteri blând și generos. 

In sufletul său aprins de mânie, Iancu a înțeles, de 
sigur, patima răzbunătoare a poporului, când, în 26 Oc- 
tomvrie, vizită ruinele nenorocitului oraș. După cele ce au 
săvârșit Ungurii în ultimele săptămâni, după execuțiile 
nejustificate ale. atâtor victime nevinovate în tot cuprinsul 
Ardealului şi mai ales după ce fu spânzurat Alexandru 
Bătrâneanu, prefectul din Cojocna, bun tovarăș al lui 
Iancu, de faimoasa curte marțială din Cluj, putea oare 
să aibă lancu vre-o răspundere în fața istoriei, cum o 
pretind condeiele veninoase ale dușmanului ? Oare ororile 
evului mediu, ale căru lanțuri de fer au fost păstrate 
aici până în 1848, trebuiau să rămână și ele un privile- 
giu perpetuu al clasei dominante ungurești ? Asupriţii de 
aici, ca și ceva mai târziu cei din preajma Aiudului, să 
nu fie oare plămădiți din acelaş aluat omenesc, din care 
numai cu o cilivizație stăruitoare, se pot alunga pasiunile 
feroce ? Omul despoiat de demnitatea sa și înjosit până 
ła animai, nu poate avea nici o răspundere în fața is- 
toriei. 

Chiar atunci, în 25 Octombrie, sosise Simion Prodanu 
dela Măgina şi povesti, cum o ceată de gardiști unguri 
dela Aiud, ajutaţi de căpitanul unei companii de soldaţi 
regulați, conduși de către comitele Ștefan Kemény năvăli 
asupra Maginei și Cacovei, pe cari le făcură una cu pă- 
mântul. In fine, în 28 Octombrie, trecu şi tabăra din Cri- 
cău prin botezul de foc, după o luptă înverșunată cu 
honvezii și voluntarii unguri din Aiud, cari fură siliți să 
se retragă către Teiuș. lancu înștiințat, că Ungurii se a- 
dună din nou pentruca să atace tabăra dela Cricău, tri- 
mise acolo ajutor însemnat. 

Comandantul cetății din Alba lulia convocă pentru 1 
Noemvrie şi pe prefecții români pentru a ţine un consiliu 
și pentru a stabili o unitate în operaţiunile armatei regu- 
late și a gloatelor române. lancu se coborî din munți şi 
luă parte la acest consiliu, apoi în ziua următoare plecă 
la Cricău, pentru a saluta pe vitejii săi, cari s'au luptat 
ca niște lei. 

Trei zile stete lancu în mijlocul lăncerilor dela poalele 
munților, din 2-5 Noemvrie, sărbătorit de acești țărani 
dârii, cari au rămas până astăzi cu cel mai curat suflet 
romântsc. Bătrânii cu pletele albe, cari s'au stins nu de 
mult, știau încă să povestească nepoților atâtea amintiri 
duioase despre zilele de avânt, pe cari le-au petrecut în 
loagăr, sub vraja personalității cuceritoare a Craiului 
Munţilor. 

Atunci veni fá Cricău căpitanul Gratze trimis de către 
comandamentul trupelor din Sibiu, pentru ca să invite pe 
lancu 4 lua parte la expediția de dezarmare a orașelor 
ungurești Aiud, Vinţul de sus și Turda, ai căror volun- 
tari gardiști nelinişteau toată regiunea românească de 
lângă Mureş și dela poalele munților. Locotenentul Win- 
kler scria încă la 30 Octomvrie din Sebeș către comi- 
tetul românesc din Sibiiu : „o turmă sălbatică de Unguri 
cari samănă drumul pe unde merg cu omoruri și arderi 
și cu revoltătoare acte de violență, se apropie tot mai 
mult şi nelinișteşte toată regiunea. Cuibul de căpetenie al 
acestor asasini e Aiudul, care e bine întărit și înconjurat 
cu şanţuri largi. Se zice că acolo ar fi prinși mulți Ro- 
mâni, cari tânjesc acolo torturați în mod îngrozitor. Decr 
pentru a pune capăt acestei hoarde setoase de sânge, e 
nevoie să înaintăm imediat pentru a asedia și ocupa Aiu- 
dul“. Se pare că planul acestei expediții fu discutat și de 
consiliul din Alba Iulia. 

Astfel lancu plecă cu tabăra din Cricău şi cu un nu- 
măr înse.nnat, te Moți Ja Teiuș, unde sub conducerea 
tehnică a căpitanului Gratze se reuniseră taberile prefec- 
ților Axente, Solomon, Bălaș, Popoviciu și Buteanu. Mai 
mult ca două. zeci de mii de Români înarmaţi în cea mai 
mare parte numai cu lănci se aşezară în fața Teiușului. 
Iancu se distinse și aici prin energia și istețimea sa, aju- 
tând ofițerilor împărătești să organizeze și să împărțească 
în unități masa uriașe de glotași. In 6 Noemvrie avant- 
posturile taberei, aşezate după toate regulele militare, 
puteau să pândească toate mișcările dușmanului. 

Intr'acestea, ştiri nefavorabile sosiseră din Zărand unde 
trupele ungurești au izbutit să împrăștie pe Moţii slab 
înarmați. In 9 Noemvrie Buteanu părăsi pe tovarășii săi 
și plecă cu cei trei mii de Moţii în Zărand, pentru a 
opri îndintarea Ungurilor. 

Gloatele românești înaintară pas de pas și cu multă 
precauţiune. In 8 Noemvrie ele steteau deja în fața Aiudu- 
lui. In aceeaș zi, faimoasa gardă ungurească fugi din oraș 
și o deputaţiune se. prezentă în tabăra românească pentru 
a anuhța capitularea şi a cere scut. Căpitanul Gratze în 
scrisoarea din 11 Noemvrie adresată către generalul 
Puchner spune: „Deși eram singur în fruntea celor 20000 
Români, aprinși până în extrem prin nenumărate tentative 
totuş am indrăznit, în înţeiegere cu distinsul și cavale- 
rescul prefect Domnul lancu, să mulcomesc mulțimea și 
să fixez capitularea orașului Aiud“. In 10 Noemvrie, Aiudul 
fu ocupat. Gloatele lui Axente și Popoviciu trecură înainte 
spre Decea, încunjurând orașul de două părți, iar coloa- 
nele disciplinate ale lui lancu, având în frunte pe Craiul 
Munţilor, defilară în cea mai deplină ordine prin mijlocul 
orașului. Astfel Aiudul ai cărui gardişti fanatici erau cu 

drept cuvânt urgisiți pentru sălbătăcia lor, scăpă de răz» 
bunarea meritată a Românilor. 

In chipul acesta se deschise drumul către Vinţul de sus: 
și către Turda. Dar înainte de a fi pornit mai departe, 
din lipsă de alimente, într'o regiune pustiită cu desăvâr- 
șire de către Unguri, prefecţii trimiseră acasă pe o bună 
parte dintre glotașii cei mai bătrâni și cei mai tineri. 
Axente trecu Mureșul și înaintă pe țărmul stâng, ir co- 
loanele Tui lancu și ale prefectului Marțian Popoviciu în- 
cunjurară din stânga Vinţul. 

Locuitorii din această mare comună ungurească, înfiptă 
în inima românismului, s'au distins în expedițiile de jaf 
organizate contra satelor noastre. Inzestrați cu arme bune 
din partea guvernului, ei și-au înmagazinat cantități con- 
siderabile de cereale. Dar se pare, că la vestea despre 
ocuparea Aiudului de către Români, s'au speriat aţât de 
mult, încât s'au refugiat aproape cu toții la Turda și în 
satele ungurești de pe valea Arieșului. Ei mau uitat însă, 
ca mäi întâi să omoare fără judecată pe „robii“ români, pe 
cari i-au adus din expedițiile lor, şi să le arunce cadavrele 
mutilate într'o groapă cu var din fața primăriei. Când au 
văzut Românii, cari au intrat la 13 Noemvrie în Vinţ, 
această nemaipomenită barbarie, e firesc să-și fi răzbunat. 
Vinţul de sus a ars complet în acea zi, ca o uriașă fä- 
clie la căpătâiul martirilor români. Dealtininteri atât Iancu, 
cât și căpitanul Gratze au constatat, că Vințul a fost 
aprins înainte de-a fi intrat gloatele române. 

In 20 Noemvrie gloaiele române d'scutau cu delegația 
orașului Turda condiţiile de capitulare. La aceste discuții 
luă parte și Popa Balint, care venise cu cetele sale pe 
Arieş în jos pentru a întâmpina armata triumfătoare. E 
interesant ceeace ne povestește căpitanul Gratze despre 
acest episod : 

„Pentru a dovedi populaţiei înspăimântate, că Românii 
au o ţintă mai înaltă, decât pofta de jaf, intraiu singur 
în oraş, împreună cu sfatul meu major, și lăsaiu toată 
trupa pe câmp, în corturi așezate pe țărmul drept al 
Arieșului, fără să fi îndrăsnit cineva a veni în oraș. Nici 
aici nu s'a întâmplat nici o violenţă, nici un jaf, deși 
corpul înarmat a petrecut timp mai îndelungat. 

„Eu mărturisesc sincer, că dispoziţiile mele nu ar fi 
avut succesul norocos, iar unitatea în operațiuni nu s'ar 
fi putut realiza cu o masă nedisciplinată atât de mare, 
dacă nar fi fost Iancu, un spirit care pe toţi îi învio- 
rează, un bărbat cu o popularitate nemărginită, pătruns 
de respect pentru înalta cârmuire și însuflețit de nobilul 
zel al fiaţiunii sale, lancu a sprijinit cu fapta străduințele 
mele și a supraveghiat executarea precisă a ordinelor 
mele cu o grije meticuloasă, până îu cele mai mici de- 
tailuri.....* 

Ceeace apare limpede și din această mărturie, e faptul, 
că adevăratul căpitan al oastei românești, adunată din 
toate părţile Ardealului, era Avram lancu. Cred că în 
această expediţie, dela Cricău până la Turda, obținu el 
titlul de Craiul Munţilor dela poporul, care îl iubea atât 
d. mult. Tovărășia unui bun ofițer, cum era căpitanul 
Gratze, excelent și sincer camarad, i-a fost lui lancu, fără 
îndoială, de mare folos. 

in timp ce gioatele române steteau 'la Turda, Avram 
lancu veni la Cluj, pentru a se prezenta generalului War- 
dener, care ocupase capitala Ardealului din 13 Noemvrie 
Ce păcat că lancu în raportul său e tocmai în acest loc 
atât de scurt: „Din Turda m'am dus la Cluj, la gene- 
ralul Wardener ; de aici m'au trimis la colonelul Locenau, 
ca să iau instrucții nuoi“. Cred, că data sosirei lui lancu, 
dinspre Feleac, firește în fruntea unei cete înarmate, poate- 

să fie numai 21 sau 22 Noemvrie, căci în ziua de 23 
colonelul Losenau porni spre Huedin și Ciucea, unde dete 
ordin și lui Iancu să-și aducă pe lâncerii săi. 

Cetele ro:nânești însă obosite și ce era mai important 
lipsite de echipamentul necesar pentru o expediţie de iarnă 
în munţi, fură trimise de lancu mai întâiu acasă. In Turda, 
Vinţ și Aiud fură lăsate detașamente mici de soldați pentru 
a menține ordinea. 

Dar trebue să remarcăm îndată raportul dintre co- 
mandanţii austriaci și Iancu. Folosindu-se de însuflețirea 
maselor românești, ofițerii nemți, fie că nu aveau arme, 
fie că nu aveau nici încredere în Români, nu distribuiră 
decât un număr foarte redus de puşti gloatelor noastre 
Și cu toate acestea se impuneau unităților românești pro- 
bleme de rezolvit, pe care numai o armată bine echipată 
le-ar fi putut rezolvi. La aceste se mai adaugă și inca- 
pacitatea legendară a acestor comandanți, cari, cu puţine 
excepții, își asumau un rol, ce jignea pe prefecţii români 
Iancu primise din partea comandamentului un atașat mi- 
litar în persoana căpitanului Francisc Ivanovici, un om 
lipsit de talent militar, care în loc să servească de con- 
silier technic, petrecu opt luni de zile în munţi, spionând 
pe conducătorii români și ponegrindu-i prin rapoartele 
sale, în fața comandamentului. De aceea nu-i de mirare, 
dacă Iancu și-a menţinut independenţa faţă de acești o- 
fieri și nu îndeplinea ordinele lor, decât numai în-cazul, 
că şi el era convins de rezultat. 

lancu se întoarse din Cluj prin Turda la Câmpeni, 
unde luă dispozişii să se adune o nouă oaste. In 29 No- 
emvrie erau concentrați deja 1500 Moţi, dintre cari însă 
numai 250 erau înarmați cu puști. In 30 ei porniră din 
Câmpeni prin munţi către Gilău sub conducerea lui Iancu 

Avem informații sigure, că în 2 Decemvrie lancu se 

afla în Cojocna. Probabil făcând un marș forțat prin 
munți, cu o parte din oastea sa, o coti spre Feleac, de 
unde se repezi la Cojocna pentru a desarma garda un- 
gurească de acolo. Astfel în drumul spre Huedin, lancu 
va fi trecut din nou prin Cluj, în fruntea Moților săi 
Dar nici din raportul lui lancu, nici din jurnalul căpita 
nului Ivanovici nu reiesă clar aceasta. Cântecul poplar 
însă a păstrat amintirea acestei expediții : 


Pe drumul Clușului 
Mergea oastea Iancului 
Incărcată de bucate 

Duc la loagăr de mâncate. 


lancul din gură grăia : 
Dragii mei feciori iubiţi, 
Staţi în loc și poposiţi, 
Și ?ntraţi-n Cluj cu drag 
Și vă bateţi vitejeşte, 

Și vă luptaţi fecioreşte ! 


Probabil, că lancu s'a dus la Cojocna tocmai” pentru 
a-și aproviziona armata cu alimente, căci din munţi n'a 
avut de unde să aducă cele necesare. 

In 4 Decemvrie Avram lancu sosi la Săcuiori împre 
ună cu căpitanul Ivanovici. El își împărți trupele prin 
satele românești: Albăcenii și Bistrenii, se fixară în Ro- 
gojel, care era cel mai însemnat punct strategic. In urma 
unui sfat cu colonelui Losenau, Avram lancu trebuia să 
atace avantposturile ungureşti în noaptea de 6 spre 7 
Decemvrie, la Sebeș dincoace de Techeteu. Dacă atacul 
ar reuși, atunci să izbească în tabăra principală a duş- 
manului. Observăm, că deși colonelul Losenau dispunea 
de forțe cam de trei ori mai numeroase ca Ungurii şi 
armata sa era foarte bine echipată, totuş sarcina de a 

lua contact cu mamicul i se dete lui Iancu, care mavea 
decât 250 de puști și două tunuri de lemn. Șaptezeri de 
soldați cu un ofițer și cu 2 tunuri. de câte un funt aveau 
să stea ca rezervă, pentru a sprijini atacul Moților. 

In 6 Decemvrie Albăcenii în frunte cu veteranul Mateiu 
Filip surprinseră în satul Vișog un detaşament de Unguri 
cari rechiziționau alimente şi vite. li încunjurară repede 
şi după o luptă scurtă treizeci și cinci de cadavre aco- 
pereau câmpul de luptă. Numai șase Unguri au izbutit 
să scape şi să ducă vestea înfrângerii în cartierul dela 
Ciucea. Iancu menționează în această luptă în deosebi 
vitejia Albăcenilor /spas și Alexă. 

Inaintând cu cetele sale spre vârful lui Trainiș, Iancu 
se convinse, că atacul nocturn nu se poate executa până 
ce trupele nu vor cunoaște mai bine terenul și până ce 
nu va fi asigurată cooperaţia colonelului Losenau, cu care 
nu se putea ține contactul. 

In ziua următoare căpitanul Ivanovici, dornic să anga- 
jeze lupta cu honvezii, pela amiazi, trașe două focuri cu 
tunurile de lema în armata ungurească, pe cari le cobori 
în vale. Dar dușmanul, bine pregătit, nu se speriă, ci 
aşteptă atacul nostru în vale, într'un loc bine apărat. A- 
tunci Moţii se coborâră în două cete pentru atac: Una 
mai inare, în aripa stângă, iar în faţă se așeză o ceată 
mai mică de lănceri. Bătălia se începu prin _atacul unui 
Mot, care coborându-se tiptil trase din nemijlocită apro- 
piere asupra honvezilor. lancu povestește, că a aflat des- 
pre angajarea bătăliei numai dela tribunul Clemente Aiu- 
deanul și că în momentul, când veni către câmpul de 
luptă, văzu pe cei 70 de soldaţi în retragere, transpor- 
țând și tunurile. Bătălia ţinuse trei ceasuri, în care puş- 
caşii noştri își cheltuiră toată muniţia : trebuiau deci să 
se retragă, Vânătorii lui lancu împreună cu ceata tribu- 

nului Clemente Aiudeanul acoperiră retragerea lancu luä 
măsuri pentru ca să se oprească din nou pe vârful lui 
Trăiniş, unde ar fi avut o poziție inexpugnabilă şi să 
intre în acţiune și soldații, cari steteseră în rezervă. Dar 
pe aceștia nu fu chip să-i oprească. Moţii trebuiră deci 
să se retragă şi ei. lancu adună pe o parte din lăncerii 
săi la Săcuior, iar Clemente Aiudeanul la Rogojel. Un- 
gurii ocupând satele Trăiniș și Vişag, le jefuiră și le arseră 
până în pământ. Prin această învingere îşi asiguraseră 
ei și drumul spre Huedin. 

In 8 Decemvrie lancu anunțând eșecul acesta, pentru 
care nu purta nici o răspuudere, primi mângâerea fai- 
moasă dela colonelul Losenau: nemo semper vincit, sed 
et vincitur. (Nimeni nu învinge totdeauna, ci mai e și în- 
vins). Dacă pripeala căpitanului Ivanovici îl exasperase, 
inactivitatea colonelului Losenau îl putea convinge, că o 
cooperaţie cu acești ofițeri, nepăsători de vieața miilor 
de Români însufleţiți, e foarte dificilă. Lipsa de alimente 
şi gerul mare determinară în fine pe lancu să retragă 
tabăra în 10 Decemvrie şi să trimită pe oameni la casele 
lor. Totuş întors la Câmpeni mai trimise e trupă de a- 
jutor la Huedin sub comanda tribunilor Nicolae Corcheş 
şi Clemente Aiudeanul, ca să se atașeze tribunului Iosif 
Moga. Incapacitatea ofițerilor austriaci însă fărâmițară și 
aceste cete până la sfârșitul anului, dând posibilitate ge- 
neralului Bem, să câștige o victorie ieftină. 

Dela Câmpeni lancu se duse la Sibiu în jumătatea a 
doua din Decemvrie. Sufletul său oțelit și înălțat prin 
grandioasa manifestațiune a poporului însetoșat după 
dreptate și dornic de libertate nu mai avea astâmpăr 
Voia să afle dela comitetul din Sibiu adevărata situație 
creată Românilor prin ultimile evenimente și ardea de 
dorință să cunoască perspectiva, ce ni se deschidea pen- 
tru viitor. Prin curieri lancu era înștiințat, ce-i drept, 
despre hotărârile cele mai însemnate. Amicul său, Buteanu, 
petrecuse ultimile zile din Octomvrie de asemenea la Si- 
biu, iar tovărășia din tabără cu Solomon, Axente, Mar- 
țian Divu și ceilalți prefecţi și tribuni români le va fi dat 
prilej să discute, să cumpănească și să tragă concluziile 
necesare din îngrămădirea și precipitarea uriașelor eve- 
nimente politice. Acum însă lancu voia să ia contact per- 
sonal cu diriguitorii politicei românești. 

Comitetul național ates de adunarea din toamnă se cons- 
tituise sub președenția lui Simeon Bărnuţiu cu membrii 
Nicolae Bălăşescu, A. Treboniu Laurian, Tiinoteiu Cipariu, 
Florian Micaş și loan Bran. Când se produse ruptura 
între Unguri și împăratul Ferdinand, coinitetul fu recunos- 
cut și de către comandamentul din Sibiu sub denumirea 

unui comitet de pacificațiune. Evident, că primul gând 
al generalului Puchner fusese-de-a „pacifica“” Ardealul, 
de-a restabili ordinea tulburată prin excesele revoluţiona- 
rilor unguri. Comitetul românesc însă înțelegea această 
„pacificare“ ca o acţiune pentru a prepara rezistența în- 
armată a poporului nostru în potriva teroarei ungurești. 
E] se şi puse pe lucru în această direcţiune și cum în 
curând se stabili o înțelegere deplină cu comandamentul 
militar, comitetul național deveni nu numai organul de 
legătură între Români și generalul Puchner, ci un ade- 
vărat guvern civil, care organiza rezistența militară și 
conducea acțiunea politică a poporului românesc din Ar- 
deal. Injghebarea repede a legiunilor și prestaţiunile pre- 
fecților, cari steteau sub ordinul comitetului, aveau darul 
de-a spori au'eritatsa acestuia, asifel că poporul începu 
a-l numi „gobern românesc“ căruia i-se adresa în toate 
necazurile. De aceea fură angajaţi încă vre-o câţiva băr- 
baţi cu reputație în serviciul comitetului: Aron Florian, 
secretar, apoi G. Barițiu și Gavril Munteanu, cărora li se 
făcu loc în comitet, iar ca ajutoare: David Almășianu, 
Sava Popoviciu Barcianu, frații Brote, l. Banciu și alții 
Cât de lungă a fost activitatea comitetului și ce vastă co- 
responcen,ă a avut, ne putem face închipuire abia acum, 
când se cunoaște o bună parte din arhiva sa. 

Generalul Puchner mai constitui un comitet pentru a- 
părarea țării, compus din șase membri, doi Români, doi 
Sași, un ofițer de sat major și un membru al comisaria- 
tului ţării. Dintre Români intrau în acest comitet A. Tr 
Laurian și Gavril M nteanu, iar suplenți I. Branu și G 
Barițiu, având să se îngrijeas ă de întregirea prin recruți 
români ai regimentelor, înființarea unui batalion de vå- 
nători saşi, convocarea și înarmarea gloatelot, aprovizio- 
narea și îngrijirea de transporturi $. a m. d. - 

Precum vedem o colaborare intimă se angajă între ge- 
neralul Puchner și comitetul nostru. Recunoscuţi, pentru 
întâiadată, ca factori hotărâtori în politica țării, Românii 
apăsară cu toată greutatea lor în cumpănă, pentruca să 
scoată bituitoare cauza împăratului, dela care sperau şi 
mântuirea nației lor. Comitetul naţional fu gata să ridice 
15 legiuni cu un efectiv uriaș de 195 mii de oameni sub 
conducerea prefecților săi. Poporul, care se opuse la re- 
crutările ungurești din Sepiemvrie în 'toate regiunile ro- 
mânești, alergă acum cu însufleţire să se înscrie in gloa- 
tele organizate de prefecţii săi. 

Dar sinceritatea naivă și însufleţirea unanimă nu fură 
răspiatite după cuviință de către aceia, cari culegeau 
roadele jertfelor aduse de Români. Comitetul naţional a- 
vea să se convingă despre aceasta în curând. In elanul, 
cu care porniseră fruntaşii noștri dela Orlat spre Blaj, 
apoi avântul care-i cuprinse în cele două săptămâni cât 
au stat înarmați pe Câmpia Libertății, și în fine sub pre- 
siunea evenimentelor, ei nu puteau să aleagă deocamdată 
altă politică, decât aceea a colaborărei cu guvernul din 
Viena, reprezentat acum în Ardeal prin generalul Puch- 
ner. Acesta nu dăduse tocmai multe semne de bunăvoință 
către Români până în momentul, când izbucni criza cu 
guvernul lui Kossuth. Dânsul patronase doar proclamarea 
uniunei Ardealului cu Ungaria la dieta din Cluj și tot 
dânsul distribuise voluntarilor unguri tot stocul de arme, 
pe cari le avea disponibile în Ardeal. Acum adresându-se 
către Români le vorbia într'un limbagiu mai dulce și mai 
potrivit: „Voi sunteți tari și numeroși, ridicați-vă unul 
pentru toți și toți pentru unul. In partea voastră stă sfin- 
tenia dreptului, care sub pavăza cerului în veci nu va 
cădea“. El vorbia acum „în numele împăratului“ și prin 
cuvintele sale, prin cari implora ajutorul Românilor, le 

dedea să înţeleagă și îndeplinirea pretențiilor juste, la 
cari aspirau ei: 

„Națiuni și locuitori ai acestui principat, vouă, cari 
sunteți credincioși și ţineţi cu împăratul și cu dinastia 
casei austriace, vouă trebue să vă splin, că acum a sosit 
ceasul cel mai important în vieața voastră, ceasul, în care 
trebue să arătați în faptă credință și dragostea voastră cătră 
cel mai bun din împărați, care ca un părinte ce-și iubeşte 
copiii, dorește din inimă fericirea şi binele vostru. A sosit 
ceasul, în care trebue să apăraţicu arma libertatea cons- 
tituțională și egalitatea tututor națiunilor în contra primej- 
diilor ce le grămădeşte terorismul și sâlnicia ocârmuirii 
din Budapesta“. 

In convorbirile, pe cari le avură fruntașii comitetulut 
național cu generalul Puchner vor fi obținut asigurări şi 
mai concrete cu privire la viitorul politic al poporului 
românesc, cum de altminteri asemenea făgăduințe ținute 
în termini vagi fură repetate și de manifestele împăratu- 
lui Ferdinand, iar după abdicarea acestuia și de către 
tânărul împărat și rege Francisc Iosif. „Deplina recunoaș- 
tere și acordare a naţionalițăţii“ fu, de fapt, formula de 
salvare a noului monarh, pe care, în acele momente, 
Români o considerau ca primul și cel mai de căpetenie 
punct din programul lor politic. | 

Dar deziluziile momentane nu întârziară a deschide 
ochii fruntașilor noștri, cari, în contactul zilnic, pe care-l 
avură cu bătrânul general austriac, începură a vedea mai 
clar. Ceeace îi descurajă mai întâiu fu faptul, că deși li 
se puse în vedere distribuirea unui număr suficient de 
arme, totuș nu li se dete mai mult ca 1200 puști, iar 
ceilalți, câteva zeci de mii, fură lăsați să se înarmeze 
numai cu lănci, furci şi coasa. Când însă generalul, care 
uase asupra sa și administrarea civilă a țării, numi co- 

misari în fruntea comitatelor curat românești aproape nu- 
mai dintre Sași, iar fruntașilor noștri le dete un rol se- 
cundar, comitetul naţional trebui să reacționeze. In fine, 
cei câțiva conducători cari au rămas în Sibiiu, au pri- 
ceput foarte bine, pe la începutul lui Decemvrie, când 
revoluțiunea ungurească părea zdrobită în toate părțile 
Ardealului, că generalul nu mai are nevoie de ei și că, 
sub cuvânt de-a restabili ordinea perfectă, are de gând să 
desarmeze și cetele române. 

In 19 Noemvrie comitetul românesc merse la generalul 
Puchner, în număr deplin, pentru a-l felicita de succesele 
avute. 

„Ţara e pacificată“ zise generalul, „afară numai de 
Trei Scaune, pe care le voiu pacifica eu. Vă recomand 
deci să desarmaţi poporul și să nu mai suferiți nici un 
fel de cruzime“. 

„Vom desarma Excelență“, răspunse Bariț. „Cru- 
zimi mam suferit niciodată, ne-am silit să le evităm din 
răsputeri ; “cruzimile Ungurilor însă produc represalii“, 

„Represalii ? Așa ? Bine. Deacum jumătate din tunurile 
mele am să le îndrept asupra D-voastră, iar jumătate 
asupra rebelilor unguri. Aţi înțeles ?“ 

Comitetul înțelese toarte bine ceeace îl determina pe 
Puchner la o purtare atât de bruscă. Pe lângă motivele 
aduse mai sus ei atribuiau, cu drept cuvânt, enervarea 
generalului și anturajului său, care se compunea din câțiva 
Sași, dușmani declaraţi ai Românilor. Aceștia întrebuințau 
de fapt, orice prilej pentru a discredita pe fruntașii noștri, 
pentru ca să-și păstreze rolul și situația politică, ce nu 
era nicidecum în proporție nu numărul şi cu prestațiu- 
nile lor. 

Aceasta era situația comitetului național când se duse 
lancu la Sibiu Poate că tovarășii săi îl vor fi informat 

despre dificultățile întâmpinate, şi acum Craiul Munţilor 
dorea să intervină cu toată greutatea, ce i-o dedeau me- 
ritele sale. Nu avem știri dela nimenea despre această 
petrecere a lui lancu alăt.ri de comitetul naţional. Ne 
închipuim însă, că divergențele de păreri cu generalul, cari 
lăsau să se întrevadă o anume stare de spirit nefavora- 
bilă cauzei românești, îl vor îi impresionat profund. Nici 
mulțumita, care i se dădu atunci, în scris și în termini 
foarte elogioși pentru activitatea sa, nn va fi fost în stare 
să-i însenineze fruntea pururi gânditoare. 1. Şt. Şuluțiu ne 
spune însă un fapt de mare importanță, care caracteri- 
zează perfect pe lancu și gândurile sale pentru viitor * 
el a cerut dela generalul Puchner să admită poporului 
român a organiza o armată de o sută mii de oameni, 
care ar face de prisos chiemarea în ajutor a Rușilor. Dar 
această propunere nu fu primită de generalul, care atunci 
credea într'o biruinţă ieftină, iar comitetul naţional nu dis- 
punea de mijloace pentru ca să o poată executa. Probabil 
cu consimțământul său se va fi luat hotărârea de-a eluda 
politica generalului, în care se trezise din nou perfidia 
austriacă, și care pentru a dezbina din nou pe Români, 
convocase pe ziua de 28 Decemvrie două adunări, una 
la Sibiu, cealaltă la Blaj. Șaguna, în înțelegere cu comi- 
tetul, admise la adunare și membri uniţi, cărora le dădu 
rolui cuvenit, astfel că și această adunare, cu hotărârile 
izvorâțe dintr'o largă conştiinţă a datoriei, fu cu adevărat 
națională și nu confesională, cum ar fi dorit Puchner ş; 
cu Sașii săi. In fine lancu va fi stăruit alături de ceilalți 
membri ai comitetului să se trimită o nouă delegaţie la 
Viena, pentruca să se precizeze, în înțelegere cu cei mai 
înalți factori ai imperiului habsburgic, rolul politic al na- 
țiunei sale în viitor. Nimeni nu dorea mai mult decât 
Avram lancu ca sângele vărsat al poporului său să aducă 


www.dacoromanica.ro 


45 


roadele îmbeișugate, cari se puteau asigura numai cu o 
tactică înțeleaptă și cu stăruinți necurmate. 

Astfel temerile întemeiate pentru izbânda cauzei noastre, 
recunoaşterea tot mai clară a importanței ce-o avea ele- 
mentul românesc din Austro-Ungaria, ca număr, teritor 
compact și clasificarea tot nai puternică a idealului na- 
țional, trebuiau să strecoare în sufletnl generaţiei ardelene 
dela 1848 oarecari îndoieli cu privire la oportunitatea to- 
vărășiei cu reacționarii austriaci. Fruntașii noștri de atunci 
erau cărturari entuziaști, dintre cari unii trăiseră şi în 
Muntenia și Moldova, unde văzură în primăvara aceluiaș 
an marea mișcare de reînviere a conștiinței româneşti. E 
imposibil ca ei să nu fi pus concluzia, către care se în- 
drepta, în mod firesc, evoluţia neamului nostru. Reacţiu- 
nea, care a urmat mișcării dela 48—9, a tăcut să dis- 
pară inărturiile aspirațiilor daco-româno, declarate chiar 
și din partea unor buni patrioţi români, ca neoportune şi 
păgubitoare intereselor generale ale neamului. Totuș, că 
ele existau și, după tratamentul nemeritat al poporului 
român, prindeau rădăcini tot mai adânci, o- dovedește pe 
lângă acuzaţiile veninoase ale adversarilor ruși, unguri și 
sași, înainte de toate, colaborarea intimă dintre conducă- 
torii tuturor provinciilor românești. Când a fost arestat 
Treboniu Laurian de către guvernul unguresc, s'a găsit 
intre hârtiile lui, și o scrisoare dela A. G. Golescu către 
Laurian Şi Maiorescu, din 5 August 1848, în care se vede 
cum acest patriot romând înțelegea să îmbrățişeze cauza 
întregului românism : 

„Așiadar nu slăbiți propagarea românismului prin re- 
gimentele grănițiare, căci acolo ne stă toată speranția. 
Faceţi ce a făcut Murgu pentru regimentele române din 
Bănat, de care lucru vam mai vorbit: proselitism se- 
cret; acolo stă tot până nu s'or schim.a lucrurile din 

partea Franciei și a Austriei. În dieta dela Viena se va 
face nu interpelațiune, ci însuși moțiune în privința intrării 
Ruşilor în principatele noastre; 5 deputați români din 
Bucovina (toți țierani), vor subscri moţiunea și un deputat 
german o va citi în numele lor. Mai mulți deputaţi ger- 
mani o vor sprijini și socotesc cà ne va eși cu bine Le am 
dat după cererea lor tractatul de Andrionopol comentat 
precum se cuvine ca să ne poată apăra cauza în tot 
chipul și despre interesurile Austriei si despre drepturile 
noastre, încât să fie silit ministeriul a promite o inter- 
venție diplomatică foarte energică. Asemenea comentarii 
despre drepturile noastre voi da şi lui Sechib Effendi şi 
voi trimite și la Paris. Germanii de aici ne sunt foarte 
amici, simpatia lor, deși născută de ieri, de când adică 
de când au început a simți missiunea ce ar putea lua ei 
in Orient, însă ne va fi spre mare ajutor, deocamdată ne 
putem ajuta cu gazetele lor ca să ne popularizăm revo- 
luţia prin Europa și de Dieta lor ca să ne apărăm, însă 
mai târziu poate să ne fie spre mai mare ajutor în contra 
spurcaților maghiari. Nimic nu le surâde mai mult aus- 
triacilor ce au cugetat oarece despre destinul Statului lor 
decât înfiinţiarea uniunei române și intrarea ei în confe- 
derația naţiunelor austriace, ca să cumpenească influența 
preponderantă ce caută a lua pe de o parte elementul 
maghiar, iar pe de alta elementul croat. Cătaţi a ne da 
mâna cu Saşii căci piste puțin ne va veni bine să ne unim 
cu dânșii ca să isbim pe maghiari. Chiar fără arme tot 
trebue să ne sculăm pe când nu sunt încă împăcați Ma- 
ghiarii cu Croaţii, căci așie făcând, de unde vor ieși re- 
gimentele maghiare, care să vie în contra noastră. Nu vă 
fie dar teamă de legea marțială, căci cu ce-ar putea ei 
să o pue în lucrare, când aţi-fi toți bine uniţi? Unire 
dar cătaţi să fie între Români şi aceasta numai cu pro- 

pagandă secretă se poate dobândi. Nu vă lăsați dar și 
vârâți şi pe Sași până la un punct oarecare în secretul 
vostru. Luaţi vorbă și cu lelașitz, căci de mare ajutor ne 
poate fi. 

Se vorbeşte că Bucovina va îi unită cu Transilvania 
Așadar încă un element de românisim și mai lesne vom 
putea îneca maghiarismul din Ardeal“. 

Aceste elemente de românisrn, cari sunt părţile cons 
tutive ale marelui ideal românesc, cum le-a văzut Golescu 
le vor fi simțit și fruntașii ardeleni. Către sfârșitul toam- 
nei din anul 1848 entuziastul patriot A. G. Golescu veni 
și stete la Câmpeni, în cartierul lui Iancu, timp mai în- 
delungat. Ne închipuim, ce înrâurire va fi avut avut acest 
boier muntean, care cutrierase Europa occidentală, pent u 
a stoarce ajutorul democraţiei in potriva reacțiunei rusești 
ce înfrânse mișcarea nățională în principatele române 
Avem o scrisoare dela el adresată către „fratele lancu“, 
din 18 Januar 1849, din Zlatna. unde acesta fi trimisese 
un teanc de scrisori sosite dela emigranții români din 
Paris și Constantinopol. 

Golescu îi zugrăvește lui lancu, în această scrisoare, 
situația politică din Europa. li arată tendințele Rusiei 
care în drumul spre Constantinopol vrea să stângă „ro- 
mânismul“, de dragul panslavismului. Turcia rezistă însă 
sprijinită de Franța și Anglia. De aceea pleacă și Go- 
iescu la Constantinopol. Turcii acordând constituție prin- 
cipatelor și îngăduină unirea Moldovei cu Țara Românească, 
vor câștiga ajutorul și simpatia celor opt milioane de români 
din Principate. Dar Golescu nădăfdueşte să poată trimite lui 
lancu din Turcia arme și muniție, căci „voi aveți hevoie de 
arme, de armele mântuirei şi cu ducerea noastră la Constan- 
tinopol, vi le putem da“. Apoi entuziastul boier urmează astfel: 

„lată frate, că atâta ne-am amorat îr tine, cât ţie des- 

coperim tot secretu în interesul principatelor. La tine o 
să venim, ca să-ți arătăm scrisoarea comisarului nostru 
din Paris în interesul Românilor din Austria, cari, ame- 
niuțați de dismădulare, numai în Românism pot afla in- 
tegritatea sa scăpată și de elementul slav și de cel ger- 
man şi de cel maghiar. In amestecătura aceasta grozavă 
misiunea noastră este de a scăpa Românismul, a asigura 
pe cei opt milioane de Români, și a ta este a constitua 
pe cei patru milioane de Români de către Austria 

„Frate lancule! în tine punem astăzi speranța ce o 
avem în Maghieru, care în curând cu persoana sa o să 
se ivească în principate cu armata fureească, precum tu 
vei putea fi ori cu ce austriacă,..,.. 

„De poți face ceva, acum trebue să faci, căci pentru 
Românism acum sau niciodată, pentru acei 4 milioane de 
Români din principate noi facem demarșă, dar de aici 
trebue să daţi și voi din mână. 

„lată ce ar trebui să faceți după socotința Românilor 
din Paris :: Românii 'din Transilvania mau făcut pasuri 
destule către Austria. Ei au pus pe Sagi să vorbească 
pentru dânșii, tot tutela altuia. Nu zic, că trebue să ne 
sfiim de Sași, din contră, multă încredere să le arătăm 
şi adevărată frăție, ca să recomandăm tutulor Românis- 
mul și să facem ca periodul său de desvoltare să nu fie 
privit cu spaimă și ură de celelalte nații ale Transilva- 
niei. Noi să nu ne asemănăm cu Maghiarii, ci să facem 
ca şi Sașii să trăiască în pace cu Românii. Aşie ur- 
mând Românismul se va arăta tutulor cu coloare fru 
moase şi nu întunecoasă ca Maghiarismul. Insă tutelă să 
nu primim. Ce mare lucru să fie trimis și Românii din 
Ardeal, Banat, Oradia, Bucovina câteun deputat cu man- 
dat la Frankfurt și la Viena. precum au făcut Saşii din 
Transilvania 

După portretul în ulei, făcut de Barbu Iscovescu, în 1848. 

„Frate Iancule ! Românii din Ardeal sacrifică vieața 
pentru nafionalitate şi ei nu caută să trimită oameni 
in Paris, Berlin, Viena, Frankfurt, spre a culege ro- 
dul ce trebue să iasă din lucrurile făcute cu sângele a 
mii de Români și cu averea a sute de sate pustiife; 
în zadar va sămăna cineva, dacă nu ne vom gândi și la 
secerat. Angel Moldovanu n'ar putea lucra în capitalele 
Europei cum ar putea lucra în alte capitale Laurianu și 
un Cipariu. Acum sau niciodată putem face și treaba 
noastra făcând pe acea a altora. 

„Astă împrejurare favorabilă este trimisă de provedință 
Românismului. Să căutăm ca Românul murind pentru îm- 
păratu, să .moară și pentru națiunea sa, încât precâteste 
de însemnătate mare a avea arma în mână șia onora cu 
triumiuri pe bravi noștri apărători, onorându-ne noi înșine, 
când onorăm bravura și eroismul în Iancu, pe atâta este 
și pana în mâna omului, ce nu cere decât pânea detoate 
zilele sprea a stoarce foloasele bravurei pe calea diplo- 
matică“, 

Asemenea idei își făcură intrare în toate cercurile ro- 
mânești de dincoace de Carpaţi. De aceea porni încă în 
Decemvrie 1848 un denunţ formal către Curte din partea 
generalului Puchner și de aceea Sașii nu întârziară a se 

-recomanda pe sine la Viena ca un „bastion în contra 
Românismului“. Un medic neamţ din Lugoj, care a în- 
semnat tot ce a văzut în anii 1848—49 şi care avea le- 
gături intime cu fruntașii români de acolo spune la 30 
Noemvrie : 

„Românii de aici încep a-și deschide ochii, deși trium- 
ful Valahilor din Ardeal îi face să tresalte de bucurie“. 
După el Bănăţenii ziceau: „noi facem, ceeace fac fraţii 
noştri din Ardeal“. Cu data de 6 Decemvrie găsim apoi 
în acest jurnal următoarea observaţie : „Conducătorul cel 

mai însemnat al Românilor lancu wa avut planul să lu- 
creze pentru unitatea monarhiei, ci a vrut să lupte pentru 
independență, deci pentru alipirea la Moldova și Țara 
Românească, cu un cuvânt pentru Daco-Romania“, iar la 
13 Decemvrie însemna acelaș următoarele : „Aflu din iz- 
vor sigur, că Bărnuţiu preşedintele comitetului din Sibiu 
a trimis o scrisoare lui loanescu, în care-i scrie, că do- 
regte să se împace cu Ungurii. Popoviță încă a primit 
dela acelaș o scrisoare să fie cu răbdare față de abu- 
zurile Sârbilor, pe cari i le-a comunicat. Mai multe nu 
mi-au împărtășit. Dar deoarece totuș voiam să aflu mai 
mult, mai ales în ce privește prietenia cu Ungurii, pe 
care ar vrea s'o inițieze, în fine am aflat, că Românii 
stau acum ca și Cehii și că ţin acum mai oportun să 
ceară întâiu constituție și după aceea recunoașterea na- 
ţionalității, cum a făcut și Palackij la Kremsier. Dealt- 
minteri ei nu renunță nicidecuin la ideea Daco-României 
Afirmă, că Bucovina și Basarabia se vor ține de Ardeal 
şi Bănat... Dar oare va permite Austria și Rusia unirea 
lor îutr'un imperiu daco-român ?“ 

Mărturia medicului strein din Lugoj e o oglindăa sim- 
ţemintelor, cari însuflețeau pe bunii Români de dincoace 
de Carpaţi în acea „amestecătură grozavă“, cum o nu- 
mește Golescu. E evident, că și adversarii noștri puteau 
ceti de pe feţele intelectualilor români idealul grandios, 
care-i însufleția. 

Se înţelege, că ar fi fost o neghiobie a mărturisi pe 
faţă acest ideal, când realizarea lui nu atârna numai de 
factorii naționali, ci și de constelaţiunea internaţională a 
Europei. De aceea comitetul din Sibiiu, când află despre 
denunțul Sașilor, trase la îndoială cele afirmate de ei și 
îi provocă să dovedească cu date concrete, iar când ve- 

niră oamenii lui Eliad la Sibiu, îi incriminară într'atâta, 
că aceștia se supărară. 

Nu mai puțin adevărat este însă, că fruntașii români, 
treziți la realitate, aveau să ceară deacum dela Curtea 
din Viena nu numai recunoașterea naționalității lor, ci și 
un teritoriu separat, un ducat românesc al tuturor Româ- 
nilor din Austria, primul pas în marea operă de închie- 
gare a neamului. 

Astfel programul politic al generaţiei lui Avram lancu, 
deși nu era demult formulat, primi un nou punct, menit 
a fixa pentru viitor făgașul politicei românești, întocmai 
aşa, cum ar fi făcut-o un Golescu, un Maiorescu sau ori 
care dintre fraţii Hurmuzachi. Niciodată sămânța, din 
care avea să răsară marele ideal românesc, ma căzut 
într'o țărână mai fecundă, ca sufletul generației noastre 
dela 1848. 

Nepriceperea și lipsa unui plan unitar de operațiune 
pricinuiră în curând înfrângerea și disolvarea armatei 
imperiale din Ardeal. Ungurii izbutiră încă în Decemvrie 
1848 să spargă linia de apărare dela Ciucea, să împrăștie 
cetele de lănceri ale tribunilor Nicolae Corcheș și Iosif 
Moga, și sub conducerea într'adevăr genială a generalului 
polon Bem, să strâmtoreze pe colonelul Urban şi să-l 
asvârlă peste Carpaţi în Bucovina. Clujul fu de asemenea 
recucerit și bietul general Wardener, în retragerea gră- 
bită, muri lovi de apoplexie. Colonelul Czetz ocupă Turda 
pentru a asigura linia de comunicație cu Târgul Mură- 
şului, unde cobori Bem, pentru a-și întări rândurile cu 
formaţiuni nuoi recrutate din săcuime. Ungurimea din Ar- 
deal prinse din nou curaj, astfel că satele româneşti vă- 
zură îarăș prăpădul şi barbaria, ca lăsau în urma lor 
voluntarii și gardiștii unguri. 

In aceste condiții începutul anului 1849 creiă o nouă 
situaţie atât pentru conducătorii politicei românești din 
Ardeal, cât și pentru prefecții, cari steteau în fruntea 
gloatelor înarmate. Cei dintâiu deveniră din nou foarte 
utili și foarte căutați de generalul Puchner, iar cetele în- 
armate de Români fură puse, pretutindenea. în fața celei 

mai grele probleme: de-a rezista unei armate numeroase 
echipată bine și condusă excelent. 

Avram lancu fără de-a aștepta vre-o instrucție dela 
imperiali, luă singur măsurile de apărare în contra in- 
vaziei ungurești, EI făcu din -munții săi o cetate nebiruită 
în care Românii rezistară victorios până la capătul răz- 
boiului civil. Spre scopul acesta închise imediat intrarea 
în Munţii Apuseni. 

Drumurile dinspre Aiud și Teiuș le păzea prefectul Si- 
meon Prodan Probu, iar Arieșul şi valea lerii fură date 
în grija lui Popa Balint. Posturi mai mici erau aşezate 
la Albac, Mărişel și către Someșul Rece, unde iocuitorii 
„avură toata iarna hărțueli. Către apus se fixă cu tabăra 
sa prefectul loan Buteanu, pentrua pune stavilă înaintării 
dușmanului diuspre Zărand. 

Cordonul era perfect și într'adevăr din lanuar până în 
Aprilie 1848 taberile concentrate cu fața spre câmpii ți- 
nură în loc pe Ungurii, cari încercară a pătrunde în 
munți. Luptele, ce se desfâșurau acum, erau pe vieață și 
pe moarte, iar dacă Ungurii izbuteau a izgoni pe Moţi 
dintr'un pas, ei se adunau din nou, înșiruindu-se în defi- 
leul cel mai apropiat, pentru a primi cu o ploaie de 
gloanţe pe inamic. „Pretutindeni și foarte adesea au fost 
ciocniri în aceste puncte“, spune însuș Avram lancu, „în 
cari Românii au dat probe de rară vitejie, dovedind stă- 
ruință, credință şi alipire fără de păreche pentru împă- 
ratul şi pentru întregitatea monarhiei“. De fapt în sectorul 
Huedin-Gilău au rămas memorabile bătăliile dela Mări- 
şel, Vâriul Bătrâni și Muntele Grohotului, iar pe valea 
Arieșului Popa Balint și Vasile Fodor și-au câștigat me- 
rite neperitoare. Lupte îndelungate și grele a purtat în 
fine şi Buteanu în Zărand, sprijinit la început şi de mici 
detașamente din armata imperială. Ca să ne facem o 

idee despre caracterul acestor lupte voin cita două măr- 
turii ungurești: una a colonelului Czetz, din 16 lanuar 
1849, a doua a comisarului Csânyi din 3 Februar 1849, 

„Chiar în clipa aceasta s'a întors dela Iara locotenen- 
tul Francisc Torday, gardist național din Bihor, anunțând, 
că în lara nu mai trăiește nici un suflet de Ungur, căci 
Românii, cari umblă din sat în sat, în grămezi de câte 
10-12 mii și în frunte cu mai mulți popi români, nu se 
astâmpără, până mai există un ungur și o localitate un- 
gurească ; Turda și Clujul vor avea“aceeaş soartă după 
porunca mai marilor. 

„Când au venit aseară oamenii noșfri la lara, care era 
tăcută aproape una cu pământul, în afară de casele ro- 
mâneşti, în care se aflau complicii de căpetenie ai turmei, , 
locotenentul a aprins pe ei o casă, pe cinci inși. cari au 
vrut să scape, i-a pușcat, iar pe ceilalți i-au mistuit flă- 
cările.., 

„Eu văd perfect, că ei vor să extermineze pe Unguri, 
și să crezi, D-le comisar al guvernului, că mi-e groază 
de clipa, când se întorc acasă patrulele și sunt nevoit să 
aud în fiecare zi asemenea fapte oribile. 

„Binevoiţi a vă gândi, cum sar putea sista aceste 
fărădelegi. Eu nu știu alt modru, decât să exterminăm cu 
desăvârșire pe Români și să ardem toate satele dela 
munte. Altminteri dacă vom avansa vor cădea jertfă Turda 
și Clujul unde nu vor rămâne decât 4 compănii de hon- 
vezi și 5 de gardiști. Această exterminare s'ar putea face- 
prin o ridicare a gloatelor“. 

Csányi raportând lui Kossuth despre situația din Ar- 
deal spune: 

„Ardealul e încă teatrul celor mai îngrozitoare scene 
Incidentele sângeroase, jafuri, incendii, sunt la ordinea 
zilei și se practica reciproc, într'un loc de către Români 

într'altul de Unguri. Acesta e înțelesul strâns al cuvân- 
tului un război de exterminare. Zici, nu-i așa, să-l sistez. 
Ași face-o doar, însă nu pot spune când. Până când nu 
vom cuceri Sibiul, până atunci nici șoselele nu sunt sigure, 
-de pildă în apropierea celei mai sigure către Huedin, tru- 
pele mobile s'au ciocnit în munți la Mărișel cu răscu- 
lații români și au fost siliți a se retrage, ofițerul lor a 
fost rănit. Ce-i drept și dintre Români au căzut mai 
mulți, dar ei mar fi putut fi scoși din munţi. Eri am avut 
cu ei o bătălie nouă în apropierea Huedinului și tunul 
nostru fu salvat numai printr'o întâmplare norocoasă. 

„Zilnic se formează cetele mobile pe vreme de patru 
iuni, cari au problema de-a desarma satele românești, de 
a prinde pe asasini, hoți și incendiari, dar durere la for- 
'maţiunile aceste drept stimul servește pofta de jaf, care 
s'a şi practicat mai de multe ori de către ei, deși am 
luat toate dispoziţiile contrare. Nici în viitoriul îndepărtat 
nu avem nădejde să înlăturăm aceste abuzuri scandaloase. 
Ei iau de pretext rezistența Românilor pe sate și atunci 
încep aprinderile, jafurile, omorurile, Există, ce-i drept, 
motive oribile la aceste represalii, totuși asta nu mai merge, 
căci aici aşa zisă făptură a lui D-zeu a decăzut la o stare 
de sălbătăcie bestială. 

Evident deci, că războiul, care se purtă, între Români 
şi Unguri, în primele luni ale anului 1849, a fost un răz- 
boiu crâncen, pe vieață și pe moarte. Dacă mar fi fost 
eroismul Moților conduși de Iancu el s'ar fi terminat cu 
exterminarea neamului românesc. Ori, tot sufletul acestei 
rezistențe grandioase a fost Avram lancu. 

Tabăra sa din Câmpeni era ultima speranță a luptă- 
torilor, cari apărau cu desnădejde cordonul mântuirii. 
Jancu, înștiințat despre toate fazele războiului, prin șta- 
fete, trimitea ajutoare, în timpul cel mai scurt, unde pri- 

media era mai mare. Făcând neîncetat drumul între Câm- 
peni și Abrud, între Abrud și Mihăileni, uude se stabilise 
prefectul Buteanu și unde primejdia era mai mare, lancu 
îmbărbăta nu numai cetele de Moţi, cari îl priveau cu 
mândrie, ci știa să verse curaj și în inima tovarăşilor săi 
prefecți și tribuni cari aveau momente de șovăire. 

„In mijlocul acestor lupte, cari se reluau necontenit la 
fiecare sector, către 1nijlocul lui Martie, am aflat ştirea 
importantă“, spune lancu, „că Bem a ocupat Sibiiul 
Peste câteva zile am primit informaţia neînţeleasă, că tru- 
pele imperiale au părăsit patria noastră mult încercată şi 
s'au retras în Muntenia. Dintru început neavând decât un 
ajutor redus, abnegaţiunea noastră o ironizau, o primeau 
cu scepticism, adeseori ne calomniau, ba ne și insultau ; 
acum pe deasupra ne vedeam abandonați pradă la furia 
unui duşman barbar. Nu se poate descrie, ce impresie a 
făcut acest eveniment asupra poporului dela munte. Aveam 
nevoie să câştigăm timp, pentru a șterge acele impresii 
și pentru a face loc unor gânduri mai senine. De pe 
Câmpie soseau zilnic la noi preoți români, cărturari, ofi- 
teri, tineri entuziaști, cari s'au refugiat de _teaina revolu- 
ționarilor unguri“. 

Munţii lui Iancu deveniră astfel un azil pentru intelec- 
tualii români din Ardeal, cari nu s'au putut refugia peste 
Carpaţi. Către jumătatea a doua a lui April, când ase- 
diul cetății Alba lulia fu luat cu forțe considerabile, tre- 
bui să se retragă mai adânc în munți, dela Ampoiţa. 
până la Zlatna, și leul înfricoșat, care era Axente Severu. 
Trupele ungurești dela Brad și Baia de Criș puse sub 
comanda loc.-colonelului Coloman Ciutac fură sporite în 
mod considerabil. Pentru lancu primejdia niciodată nu 
fusese mai mare. Dacă sucomba şi această ultimă cita- 

delă a românismului din Ardeal, lupta lor entuziastă ar 
fi fost, de sigur, pierdută. 

In tot răstimpul acesta lancu nu primi decât ştiri rele 
din afară. Inainte de catastrofa Sibiiului comitetul îi ce- 
ruse, la ordinul lui Puchner, ca pe ziua de 1 Martie să-și 
adune toate cetele între Teiuş și Alba lulia pentru a face 
© demonstraţie, împotriva Săcuilor, cu massele românești 
din toate părțile. Dar iancu găsi nebun un asemenea plan, 
«care ar fi expus tunurilor ungurești viața alor câteva zeci 
de mii de oameni și ar îi primejduit și munții săi lăsaţi 
în voia dușmanului. Deci nu se prezentă la locul indicat 
și de sigur la insistența sa comitetul combătu și el întrun 
memoriu acest plan. Insufleţirea pentru imperiali scăzuse 
considerabil. Axente se luptase în Februarie alături de 
trupele împărătesti numai cu 200 de feciori. In luptele 
„dela Mediaș numai prefectul din Haţeg Nicolae Solomon 
a luat parte cu două compănii „căci acum a trecut să 
mai numărăm cu miile şi zeci de mii“ cum spune Băr- 
nuțiu la 11 Martie într'o scrisoare adresată delegaţiei de 
da Viena. 

Din această scrisoare aflăm încă vre-o câteva amă- 
nunte vrednice să fie notate. Unul din membrii delegaţiei 
dela Viena — Laurian sau Maiorescu — a plasat în nu- 
mărul din 15 Februarie 1849 al gazetei Ost-Deutsche- 
Post o corespondență din Ardeal, în care se criticau, cu 
tot dreptul, operațiunile militare din Ardeal. Saşii între- 
buințară acest prilej pentru a lovi în Români şi a indis- 
pune în contra lor pe generalul Puchner. Incidentele ne- 
plăcute cu ofițeri din armata imperială deveneau tot 
mai dese, Prefectul Prodanu Probu fu arestat sub cu- 
vânt că a luat parte la arderea Aindului și după repeţi- 
tele proteste ale comitetului nu fu slobozit, decât la în- 
-ceputul lui Martie, când generalul apelase din nou la a- 

jutorut Românilor. Insuș Axente iu insultat de un ofițer 
cu numele Rohrich, ginerele redactorului sas Benigni, iar 
un alt ofițer cu numele Wolfram intră la Sibiiu în curtea 
episcopească, bătu pe un servitor și când protopopii Bă- 
dilă și Trombitaș îndrăsniră a interveni, fură și ei tratați 
cu cuvintele „Ibr Hundsfiiter, Mordbrenner !“ 

Prin urmare jertfele, pe cari le-au fost adus Românii 
erau deja nesocoţite. Dacă ofițeri de rang inferior cutezau 
să-și bată joc de îruntaşii noștri fără de teamă, aceasta 
dovedește, că atmosfera neprielnică pentru noi din jurul 
generalului Puchner fu recunoscută de toți. De aceea 
Bărnuţiu scria în scrisoarea amintită adineaori, abia câteva 
zile înainte de căderea Sibiiului, aceste şire caracteristice . 

.., Deci ajutor și numai ajutor, cât mai în grabă, până 
nu ne seacă toate fântânele din lăuntru și până nu ne 
piere toată încredințarea în puterile noastre și providenția 
de afară. Nouă ne pare mult rău, că D-voastră nu v'aţr 
respicat mai apriatu asupra acelui ajutoriu, de ce genere 
este: de oste, de arme, au de bani. De toate acestea am 
avea prea multă trebuință. De bani, înțeleserăm, că ni-se 
va face pre seama nenorociților. De oste, v'am spus, că 
pentru prezente, nu este neapărată trebuinția ; — ci pentru 
venifor, cel mai mare ajutoriu, ce ni s'ar putea face, sunt 
armele și iar armele. Dv. să nu încetați a cere neîncetat 
de atâtea ori de câte ori ne va sta prin putință, să ni-se 
trămită arme, arme, curând, căci fără arme nu e cu pu- 
tință a forma putere militară din sânul nostru, văzând cu 
ochii, că până în ziua+de astăzi mai mult de 1000 re- 
cruți sunt neîmbrăcaţi și neîntrarmați și așa în loc de a 
înmulți numărul oștitorilor pentr monarc și patrie, se a- 
pleacă a săpa șânțuri în jurul Sabiniului, cu făcătorii de 
rău împreună. Ruşine ne esplicată de atâta neputinţă, când 
rebelii se recrutează cu arme şi munițiune cu cea mai. 

mare iuțime. Conscrierea spre formarea altui regiment de 
margini în țara Oltului se începu de D. Oberleutnant Ursu, 
asemenea se proiectă și pentru Haţieg de D. căpitan Pa- 
naiotu. Ci unde sunt arme? Apoi formarea de batalioane 
de linie. fără arme, în scurt nu se poate înființa, iar lipsa 
este foarte grăbitoare, fără de-a putea aștepta mult. 
D-voastră veți arăta această trebuință înaintea ministe- 
rului cu toată energia, până a nu despera, dacă nu vor 
a lăsa să piară acea simpatie fără exemplu ce au sim- 
țit-o și incă o simt Românii către monarhie... Dv. puteți 
cunoaște în ce nerăbdare ne aflăm văzându-ne între atâta 
periclu. fără de a ne putea afla undeva vre-o rază de 
mângăiere, care și altora împărțindu-o, să putem ridica 
sufletele amărâte şi mai desperate“. 

Bărnuţiu, întocmai ca și lancu, aștepta această „rază 
de mângâiere“ dela Viena, unde lucra delegaţia tuturor 
Românilor din monarhia austro-ungară : din Ardeal, Bănat, 
Ungaria și Bucovina. Dar la petiția din 25 Februarie, 
care fu prezentată împăratului Francisc Iosif la Olmiiltz, 
delegația nu primi nici un răspuns. Ba în 4 Martie 
fu publicat textul faimoasei constituțiuni, care aduse 
o nouă desiluzie poporului românesc. In loc de un 
«ducat românesc, care să cuprindă pe toți Românii din 
monarhie, ni-se ofereau din nou „egala îndreptățire a tu- 
turor naționalităților și a limbilor, în toate raporturiie 
vieții publice și cetățenești, care va fi garantată prin in- 
stituții potrivite.“ Câtă distanță dela această ofrandă mize- 
rabilă şi până la postulatele acum clare ale naţiunii ro- 
mânești, care fixase, prin condeiul lui lon Maiorescu, la 
25 Februarie minimul ce se va putea cere: 1) Unirea 
tuturor Românilor din statul austriac într'o singură na- 
ţiune independentă, sub sceptrul Austriei, ca parte între- 
gitoare a monarhiei: 2) Administraţie națională indepen- 

dentă, politică și bisericească și 3) Convocarea grabnică 
a unui congres general al întregei națiuni pentru a se 
constitui, 

Prin urmare acum era limpede, că în loc de raza de 
mângâiere pe care o aştepta poporul românesc, bătrânii 
noştri trebuiră să încerce o nouă desiluzie. Orientarea lor 
politică dăduse greș, căci acum și cei mai sceptici se con- 
vinseră că domnia nu de mult inaugurată a tânărului 
Habsburg plutea cu deplină viteză către reacţiunea cea 
mai vrednică de osândit 

Slăbiciunea imperialilor, perfidia lor şi răspunsul dat 
delegației românești de către împăratul, trebuiau să aducă 
desamăgirea tuturor fruntașilor noștri. Ea se și produse 
şi în vreme ce „nozoriile“ şi „protestele“ cunoscute, 
cari au fost redactate și prezentate feluritelor autorităţi 
până în vara anului 1849, reoglindesc profunda amâră- 
ciune a unui popor, care se vedea înșelat, sufletul lui 
lancu şi al tovarășilor săi din munți fu prididit de îndoeli 
Lăsat la voia întâmplării, fără arme suficiente și fără 
celelalte mijloace materiale necesare pentru un 'războiu 
înverșunat, Avram lancu văzu cel dintâiu, că îndeplinirea 
integrală a aspirațiunilor noastre o putem aștepta numai 
dela noi înşine. Corabia națiunii, care căuta limanul mân- 
tuirii și care se oploşise sud aripele pajurei austriace, 
trebuia deci îndrepiată spre alte meleaguri. De aceea tre- 
bue să credem pe căpitanul Ivanovici, care dealmintrelea 
era un calomniator de rea credință, că în sfaturile dese 
ale lui Iancu cu refugiații de peste Carpaţi: Alecu Go- 
lescu, Racoviţă (Viţian), N. Ionescu, Bălăcean, Adrian şi 
Iscovescu „fu înjurat M. S. Impăratui“, Generaţia a- 
ceasta de conducători ai Românilor din Ardeal era atât 
de dornică să c nstitue națiunea noastră şi să-i asigure 

viitorul, încât e cu neputinţă să nu fi văzut clar felonia 
Habsburgilor și dacă ne-ar fi rămas informaţii despre 


acele întruniri intime, ele desigur ar ști să ne povestească 
scene iinpresionante. Cei ce luau parte la aceste întruniri 
erau încă tineri și chiar Alecu Golescu, ale cărui păreri 
le-am văzut, nu era atât de înaintat în vrâstă, pentru ca 
insuccesul momentan să-l fi descurajat, La acestea mai 
adăugăm știrea, ce fu trimisă din Moldova în tabăra lui 
lancu și anume, că înţelegerea austro-rusă a eșuat și că 
deci ajutorul rusesc nu va veni să salveze monarhia habs- 
burgică. Știrea era eronată firește, dar primită din Mol- | 
dova, trebuia să impresioneze pe lancu și pe tovarășii săi 

In aceste condiții sosi, către sfârșitul lui Aprilie, un 
trimis special al guvernatorului Ludovic Kossuth, cu mi- 
siunea de a angaja tratative de împăciuire cu conducă- 
torii Românilor. 

Dictatorul Ungariei, după atâtea încercări intructuoase 
de-a înfrânge rezistența Românilor cu putere înarmată se 
hotărî, în fine, să iniţieze tratative cu Românii. La înce- 
putul lui Martie scria lui Csânyi, comisarul din Ardeal, 
că îl trimite la Sibiiu pe Entimie Murgu, ca să facă des- 
binare în comitetul de apărare compus din Sași și Ro- 
mâni. „E un om ambițios“, spune Kossuth, „dar nu mă 
va înșela, dacă primește o misiune. In tot cazul avem 
garanţie, că nimeni nu va izbuti să strice mai rău ches- 
fiunea românească, decât cum este, s'o aineliureze poate“ 
Dar în curând după aceasta comitetul naţional se răzleţi 
după cucerirea Sibiiului de generalul Bem, inembrii săi 
se refugiară, împreună cu Bărnuţiu, peste Carpaţi. Misiu- 
nea lui Murgu deci nu mai avea nici un rost. 

In afară de acest îruntaș bănăţean, care a jucat un rol 
însemnat în mișcarea noastră dela 1848, în preajma lui 
Kossuth mai erau câţiva deputaţi români din Banat, Bi- 

hor și chiar din Ardeal, Dintre aceștia Kossuth alese pe 
deputatul Beiușului loan Dragoș, pentru a-l trimete în ta- 
băra lui Iancu. 

Astfel se prezentă acest om nefericit în ziua de 19 
Aprilie 1849 la Brad, de unde trimese în tabăra din Mi- 
hăileni prin o ștafetă o scrisoare la adresa lui lancu și 
Buteanu, invitându-i la o convorbire. 

Dragoș nu era necunoscut în faţa opiniei românești din 
Ardeal. După adunarea dela Blaj el lansase un apel către 
românii ardeleni, invitându-i să urmeze curentul politic al 
lui, Kossuth primind uniunea Ardealului cu Ungaria. „Eu 
sunt aici moștean ca și Maghiarul, dar numele lui pă- 
trunde astăzi sfera înseninătoare, el meargă înainte și-mi 
face cale, eu cu dânsul voi păși, și când va veni vremea 
eu voi păși înainte și el după mine“. Acest ideal politic 
care renunța din capul locului la izbânda necondiționată 
a națiunei românești fu respins de către ardelenii patrioți. 
Deputaţii români, între cari și Dragoș, nu fură în stare să 
câștige aproape nimic în timpul celor opt luni cât au 
stat la dieta din Pesta și Debrețin. Generaţia lui Kossuth 
își făurise deja doctrina despre unitatea politică a națiunei 
ungurești, care nu suferă în cadrele statului ungar altă naţio- 
nalitate decât cea maghiară. Crescut într'un mediu curat un- 
guresc cum era Oradea Mare, lui Dragoș nu-i fu greu de 
a primi această doctrină și a se angaja să facă propa- 
gandă pentru ea și între conducătorii români. 

Astfel porni el în Munţii Apuseni, după ce avuse o con 
vorbire cu Kossuth dela care totuși nu primi nici o in- 
strucție. Din corespondenţa sa se vede lămurit că Dragoș 
deși conștient de primejdia în care se aventura luând a- 
supra sa sarcina de-a împăca pe Unguri și Români, cari 
se aflau în plin războiu, servea totuși orbiş interesele gu- 

vernatorului ungar, trădând în aceiaș vreme cauza ro- 
mânilor din munţi. 

Kossuth era atunci într'o foarte favorabilă situație po- 
litică. Armatele sale câștigară victorie după victorie atât 
în vestul Ungariei cât și în Ardeal. Asediul cetății Buda, 
a cărei garnizoană austriacă era gata să capituleze, îi 
sporea tot mai mult șansele. Chiar și în constelațiunea 
internaţională spera o îmbunătățire prin sprijinul Franței și 
încrederea sa se întemeia și pe faptul că tratativele austro- 
ruse nu vădeau nici un resultat concret. E clar că împă- 
ciuirea Românilor Kossuth o considera ca posibilă numai 
sub o singură condiție: depunerea armelor și supunerea 
necondiționată. 

La întrunirea care avu loc în satul Mihăileni între 
Dragoş și Avram lancu, Buteanu și alți câțiva fruntași, 
deputatul bihorean prezentă propunerea de a se face 
pace. Cum însă nu avea nici o instrucție, și cum 
nu putea oferi nici o garanție că tratativele aceste 
pot duce la un resultat positiv, el fu sfătuit să 
se întoarcă la Debrețin, de unde să aducă în scris con- 
dițiunile formulate de Kossuth. Prefectul Vasile Moldovan, 
care a luat parte la această întrunire, ne povesteşte că 
s'au schimbat vorbe foarte violente, mai ales între Dragoș 
și Buteanu, care pretindea înainte de toate recunoașterea 
naţionalității române. 

Această întrunire a avut loc cam în 23—24 Aprilie, 
după care Dragoș plecă imediat prin Vașcău, Oradea la 
Debrețin pentru a-i referi lui Kossuth. 

lancu aviză despre acest eveniment pe toți prefecții și 
tribunii din munți. Axente fu dela început de părerea să 
nu se discute cu ungurii; marea majoritate a fruntașilor 
români dorea însă o discuţie. In raportul său, lancu zice 
că mai ales Buteanu ar fi insistat pentru continuarea tra- 

tativelor. Dar e clar că și fancu însuși dorea o asemenea 
încercare pentru a afla intenția guvernului unguresc și 
pentru a cunoaște situația politică internațională dela care, 
după vorbele lui Golescu, putea spera o îmbunătățire. 
Dragoș isbutise a stabili un armistițiu pentru durata tra- 
tativelor și, întorcându-se acum din Debrețin, reluă din 
nou firul tratativelor. El aducea, cu sine, ce-i drept, o 
serie de concesiuni din partea lui Kossuth, dar nu aducea 
nici decum confirmarea armistițiului. Dimpotrivă, Kos- 
suth dăduse ordin ca operațiunile militare să nu fie în- 
trerupte nici în cursul tratativelor. 

In ziua de 3 Maiu avu loc a doua întrevedere dela 
Mihăileni. lancu și Buteanu invitară pe Dragoș la Abrud, 
pentruca a discuta cu răgaz concesiunile oferite de 
Kossuth. 

In scrisoarea lui Kossuth către Dragoş sunt mai multe 
vorbe decât concesiuni, oferite unei națiuni care a sån- 
gerat pentru drepturile sale. „Imi pare rău diu inimă de 
nefericirea războiului civil și maş fine fericit, dacă I-aşi 
putea curma, nu prin ascuţișul săbiei ivexorabile, ci cu 
ramura de oliv a păcii oneste“. El promite Românilor de 
a-i face părtași, în măsură egală cu toți locuitorii Un- 
gariei, fără deosebire de limbă și religiune, /a drepturile 
şi libertățile comune. Dar o asemenea concesiune, nu 
oferea nimic nou. Românii nu o primiseră nici în Maiu 
1848 și nu erau mulțumiți cu o deslegare ca aceasta nici 
n Septemvrie arul trecut, când se supărară că Șaguna 
stătuse de vorbă cu guvernul din Pesta. Dar dacă gu- 
vernul lui Kossuth credea sincer într'o aserienea formulă, 
de ce wa stăruit ca parlamentul să voteze o lege despre 
egala îndreptățire a naţiunii române? Chiar scriitorii un- 
yuri spun, că parlamentul ar fi avut timp pentru aceasta 
și că ezitarea sa, nu fžrá de-o anume intentie, ar fi con- 

stituit o greșeală capitală a politicei lui Kossuth față de 
naționalități. Nici garantarea liberei întrebuințări a limbi 
poporului român, atât în școli, biserici, la ceremoniile sale 
religioase, cât și în vieața comunală, precum și instituirea 
lor în funcţiile civile și militare ale statului nu mai aveau 
nici un farmec asupra fruntașilor noștri, ci dimpotrivă 
toate aceste, primite de ei, ar fi însemnat o retractare, o 
părăsire a programului naţional formulat pe Câmpia 
Libertăţii și proclamat cu atâtea nădejdi în petiția dela 
25 Februarie 1848. In fine Kossuth punea în vedere Ro- 
mânilor, că va trage un vă! peste delictele politice din 
trecut, cu excepțiunea lui Șaguna, care a îndrăznit să 
cheme pe Ruși în ţară. Iancu, la prima cetire a acestui 
act, obiectă, că fraza aceasta e prea puţin clară pentru 
a deduce din ea o amnestie generală, fără de care nici 
nu se poate discuta mai departe. Dragoș văzu că obiec 
țiunea lui lancu e îndreptăţită și scrise îndată lui Kossuth 
cerându-i o interpretare. 

Această scrisoare a lui Dragoș către Kossuth e un do- 
cument clasic. Ea ne desvălește gândul adevărat, de care 
era călăuzit guvernul ungar: 

„Tocmai plec spre Abrud cu Viţian (Racoviţă),... un șef 
român, care de data trecută m'a primit acolo Acum sprr- 
jinindu-se pe cuvântul meu a venit la Brad, să mă primească 
aici şi să mă însoțească. Eu cred mult, că vom izbuti, 
dar din scrisoarea D-voastră foarte prețioasă, primită de 
altfel pretutindenea cu mare bucurie, nu apare asigu ă 
amnestia, decât pe seama a câtorva oameni. D-voastră 
spuneţi, că sunteți gata a trage un văl peste delictele po- 
litice și nu că acordaţi într'adevăr o amnestie, Aceâ ta 
am observat-o şi eu numai acum, dupăce oameni mai 
cu temperament au început să-i analizeze înțelesul și s 
nu fie nicidecum atât de precauţi a trage concluzia, dup 

scopul ce ni l-am propus. Intr'adevăr ar trebui să-mi de- 
plâng acțiunea onorifică, dacă mar prinde de cuvânt Ș 
ar da ei înțeles acestui lucru, iar nu D-voastră, căci mul 
oameni lucrează acum după voia lor, dar în numele na- 
țiunei. In afară de aceasta, dupăce m'am hotărît să mă duc în 
mijlocul poporului înarmat, la care e răspândită părerea 
că numai de aceea îi provocăm să depună armele, pentru 
ca să-i măcelărim, și cum mă duc la ei să-i! capacitez 
dacă în cursul acțiunei mele, ei ar fi atacați din poftă de 
glorie, ceeace nu este imposibil, deși am comunicat d-lu 
colonel Banfy scrisoarea D-voastră, atunci eu voiu cădea 
„jertfă zelului meu. lar dacă s'ar întâmpla aceasta, atunci 
eu vă rog pe onoarea patriotică a D-voastră, să dați pu- 
blicităţii aceste șire pentruca să vadă toţi, că am căzut 
nu din vina mea, ci dintr'a altora. Să-mi fidat D-voastră 
împuternicire numai pentru un armistițiu de 48 ore, aș fi 
cu desăvârșire liniștit și sigur de reușită, dar în chipul 
acesta totul atârnă de concepții, dispoziţie și noroc“ 

Prin urmare, când Dragoș pleca la Mihăileni, el ştia 
că nu mai există armistițiu și că lancu va fi probabil a- 
tacat în cursul tratativelor de către armata ungurească 
concentrată la Brad. Cu toate acestea el s'a dus liniștit 
la întrunirea din Mihăileni, a minţit pe lancu, determi- 
nându-l să slăbească paza munţilor şi să dimită o parte 
din tabăra sa, sub cuvânt, că până ţine armistițiul mare 
să se teamă de invazia Ungurilor. Dragoș a fost primul 
din seria de mari trădători ai istoriei noastre contim- 
porane. 

Când a primit Kossuth epistola lui Dragoș, a scris în- 
dată cu creionul pe margine următoarea frază: „Nu mă 
dimit la nici un fel de interpretare; cine va cere, va 
primi interpretare, armistițiu la nici un caz“. După acest 
ordin a lui Kossuth, se redactă răspunsul către Dragoș 

pe care-l îndreptă guvernatorul și în concept, dându-t 
următoarea stilizare : „Eu nu consider de compatibil nici 
cu onoarea, nici cu interesul patriei, ca guvernul să facă 
iniţiativa veşnicelor apropieri de dușmanii înarmați ai pa- 
triei, cari pot fi socotite ca o laşitate. De aceea nu mă 
mai dimit la nici o interpretare. Nu noi suntem, cari 
avem de cerut ceva. Cine vrea grație să se anunțe, să 
petiționeze. Dacă mwar face-o, ei bine, vor hotărî armele 
drepte. Nu numai că nu acord nici un armistițiu, dar am 
poruncit să se trimită în Zărand puteri noui și un co- 
mandant energic, iar lupta să fie îmediat continuată“ 

Dar când se scria această scrisoare din Debrețin, tră- 
dătorul Dragoș îşi ispășise deja păcatul. Evenimentele, 
cari trebuiau să ducă deci la un dcsnodământ tragic, 
s'au desfășurat astfel. 

A doua zi după sosirea lui Dragoș la Abrud, în 4 
Maiu, se tinu o conferință în casa vicepreiectului loan 
Boer, primarul orașului. Dragoș ceti scrisoarea lui Kos- 
suth din 26 Aprilie, care nu mulțumi decât o mică parte 
din cei prezenți. Bătrânul Micaș, tatăl prefectului, observă 
că prefecţii nu sunt autorizați să încheie asemenea în- 
voeli fără de știrea comitetului național și fără de gu- 
vernul austriac. lancu aprobă această părere. Când Dra- 
goş a cerut depunerea și predarea armelor, lancu a răs- 
puns că aceasta nu se poate, fiindcă Românii au motive 
de a nu se încrede în făgăduințe. Dragoş replică însă, că 
el cunoaște sentimentul poporului și știe sigur, că doreşte 
pacea să i se dea voie a vorbi numai odată către popor 
și se va dovedi, că toți sunt gata să depună armele. lancu 
se învoi la aceasta și convocă o adunare pentru ziua ur- 
mătoare la Câmpeni. 

Prefectul Moldovan povestește, că după conferința din 
Abrud s'a dat o masă strălucită la casa lui Șuluț Simio 

miuț. Stăpânul casei a închinat în sănătatea lui Dragoș, 
făuritorul păcii, iar acesta, uitând unde se află și cu cine 
are de-a face, ridică paharul în sănătatea lui Kossuth. 
Indrăzneala lui Dragoș îl făcu pe lancu să se ridice în 
picioare și încrețindu-şi fruntea, după obiceiu, când era 
mânios, căută, ca un leu rănit, împrejur. Nimeni nu mai 
îndrăzni a da vre-un semn de complăcere la toastul, ce 
se ținu pentru Kossuth. 

Temeritatea lui Dragoș o dovedesc și cuvintele, pe cari 
le spuse lui lancu la Mihăileni: „Despre armistițiu sunt 
asigurat prin cuvântul lui Kossuth. Fiți liniștiți, că în 
toată Ungaria nu s'ar afla un suflet de om, care să în- 
drăznească a compromite pe Kossuth“. Apoi adause în 
glumă . „Dacă maş îi eu sigur despre încetarea armelor 
pe timpul cât voiu petrece la voi, nu aș intra în munți 
atât de liniştit și nu maş da, așa zicând, pe mâna 
voastră“. Spunea deci cu bună conștiință un neadevăr și îşi 
permitea încă a face glume pentru a induce în eroare pe 
fruntașii noștri. 

In 5 Maiu se ținu o adunare mai mică în capul Abru- 
dului, apoi una mai mare în Câmpeni, unde se adună o 
imensă mulţime de Moţi, cărora lancu le expuse scopul 
misiunei lui Dragoș. Acesta se urcă pe-o masă și începu 
să vorbească. Spuse că şi el e Român sincer, de-un sânge 
și de-o lege cu ei, că și el vrea fericirea şi înflorirea 
națiunei sale. Apoi explică poporului manifestul lui Kos- 
suth, îl invită să depună armele și să trimită o delegație 
la guvernul unguresc pentru a-și prezenta doleanțele. 

Dragoş fu întrerupt de ascultători îndată Ja început şi 
adeseori în cursul vorbirei sale, care nu plăcu. Cu toate 
că era un bun orator, totuș avea ceva respingător în 
sine. Era de statură mijlocie, dar bine făcut. Avea fruntea 
lată, fața rotundă și neagră, stricată de vărsat. Ochii în- 

tunecaţi, foarte mobili, aveau o căutătură de lup. Ceeace 
trezi murmurul de protestare al mulţimii fu mai ales faptul 
că încărcând de laude pe Kossuth, acoperi de injurii casa 
domnitoare, 

După Dragoş s'a urcat pe masă vice-prefectul loan 
Boeriu, pentru a şterge impresia rea, ce-o făcuse depu- 
tatul bihorean. N'a reușit însă. lantu a îndemnat poporul 
«să cumpănească bine ce hotărăşte şi să nu se lase în- 
şelat de nimeni. Centurionul Samuil Morariu puse lui Dra- 
goş mai multe întrebări într'un mod atât de n A că po- 
porul îl aplaudă frenetic, când se declară nemulţumit cu 
răspunsurile, ce le primi. In fine Dragoş mai încercă o- 
dată să convingă adunarea, promițând bani și mai ales 
bucate poporului, Dar nu izbuti nici de astădată. Cei mai 
mulți declarară, ce-i drept, că vreau să încheie pace 
însă numai cu știrea comitetului național şi a împăratulu 
şi cu condiţia, ca soldații unguri să nu calce de loc in 
munți. 

Aceasta cred, că va fi fost și părerea lui Iancu, pe car 
şi-a format-o în cursul celor două luni din urmă, după 
ce s'a convins, că este cu totul inutilă vărsarea de sânge 
fără de-a obţine o garanție pentru viitor. Numai puține 
sate (Buciumul şi Abrudsat), îndemnate de preoții lor, au 
declarat, că vor depune armele. 

In după amiaza zilei următoare, 6 Maiu, care fu o z 
de Duminecă, Dragoș, după ce făcu pe Abrudeni să fâl- 
fâie pe casele lor tricolorul unguresc și după ce institu' 
un consiliu orășenesc, care depuse jurământ iui Kossuth 
jinu o nouă conferinţă, în biserica unitară din Abrud, îm- 
preună cu Românii și Ungurii din oraș. lancu, care sosise 
târziu din Câmpeni, văzu cu mirare steagurile ungurești 
şi, la conferință, ascultă uimit tiradele patriotice ale lui 
Dragoș. Din atitudinea Ungurilor el putea să deducă 

înțelegere tacită cu ei. Și de fapt, în mijlocul discuţiei, ce 
se întierbântase, sosiră, una după alta, știrile, cari anunțau 
că o armată ungurească se apropie de Abrud. lancu în- 
trebă pe Dragoș, cum se poate aceasta'câtă vreme armisti- 
tiul ma fost denunțat. Dragoş a răspuns că nu știe nimic 
sı că nu vrea să creadă pe curierul. El scrise totuș lu 
Hatvani, comandantul armatei ungurești, și peste o oră 
plecă împreună cu primarul Boeriu să-l întâmpine şi să-l 
determine a renunţa să intre în Abrud. Dar nu reuși In- 
strucţiile comandantului ungur, “pe cari le cunoștea și 'Dra- 
goş, îi porunceau o acțiune imediată. El intră deci, seara 
târziu, în Abrud, pentru a executa planul conceput cu a- 
tâta perfidie de Kossuth, la a cărui onoare patriotică în 
zadar apelase trădătorul român, 

Intrarea armatei lui Hatvani în Abrud desvăli planul 
perfid al guvernatorului ungar. Acum nu se mai îndoia 
nimeni, că acțiunea lui Dragoș a fost numai o cursă în- 
tinsă fruntașilor din munți pentru a-i desarma. In raportul, 
pe care-l trimise comandantul ungur lui Kossuth în ziua 
de 7 Maiu, cetim din cuvânt în cuvânt următoarele : „In 
scrisoarea mea de ieri am expus motivele, cari m'au de- 
terminat, să atac Abrudul, fără să mai aștept sfârșitul 
tratativelor deputatului Dragoș, în conformitate cu instruc- 
ţia, ce am obținut, pregătit la bine sau la rău“. Deci 
Hatvani primise instrucții pentru atac. Dela cine? Desi- 
gur dela Kossuth. In arhiva acestuia nu găsim însă aceste 
importante acte. Cineva a avut interesul să le sustragă, 
sau ele vor fi fost trimise Ministerului de Războiu cu pri- 
lejul anchetei, care s'a instituit contra lui Hatvani. Ştim 
însă că scrisoarea din 6 Maiu o primise Kossuth în 11 
sau 12 Maiu, după ce scrisese lui Dragoș, că a dat or- 
din trupelor ungurești să atace imediat. Așa dară tot 
Kossuth dăduse ordinul de-a ataca pe lancu fără să mai 
aştepte rezultatul tratativelor. 

Acest Hatvani, de meserie advocat, adusese o trupă 
mobilă la Brad, unde, în mod interimar i sa dat co- 

manda tuturor trupelor detașate acolo. Nu-i cunosc ma 
de aproape vieaţa, dar din corespondența sa cu Kossuth 
e vede ce suflet josnic și-a găsit guvernatorul ungar 
pentru a-şi executa planul. El plecă din Brad cu o com- 
panie din legiunea germană, o companie din batalionu 
al 16-lea, trei companii din trupele sale mobile, o com 

panie din trupa dela Cenad și 70 de oameni din trupa 
lui Reviţchi. Un tun de trei funți și două tunuri de câte 
doi funți, precum și 40 de husari (călărași) completa 

puterea sa armată. 

Tabăra dela Mihăileni fu risipită cu ușurință, deoarec 
numărul Moților, cari țineau pază, fusese redus în mod 
considerabil, avându-se încredere în armistițiu. Numai ici- 
colea întâmpină Hatvani rezistenţă din partea cetelor de Ro- 
mâni împrăștiate dealungul drumului până la Abrud. In 
seara de 6 Maiu deci, după orele 10, el izbuti să intr 
n oraș, primit cu însuflețire de Ungurii din Abrud In- 
dată încunjură cu posturi întărite orașul şi impreună cu 
Ungurii abrudeni se apucă să dezarmeze pe Români A 
doua zi fruntașii români, cari mau putut să se refugieze 
fură arestați. Intre ei erau şi prefecții loan Buteanu st 
Dobra. Hatvani însuș a străpuns cu sabia pe un Român 
din Roşia cu numele de Crișănuţ, iar soldaţii săi sălbatic 
atacau pe Români pe stradă, străbăteau în casele lor 
pângăreau, jefuiau şi ucideau fără deosebire de vârstă și 
sex, iar în vreme ce toate aceste fapte dovedeau, că 
Hatvani se considera în plin războiu, trădătorul Dragos 
trimitea scrisori lui lancu la Câmpeni, provocându-l să 
depună armele şi asigurându-l, că nu i-se va întâmpla 
nimic. 

Avram lancu izbutise a aduna, în cea mai mare grabă, 
la Câmpeni, pe gardiștii din Abrud și Roșia. Tulnicul 
sună din nou chemând la arme pe Moţii împrăștiați prin 

satele din munţi Incă la 7 Maiu Hatvani află, prin sp10- 
nii săi, că lancu adună masse mari de oameni la Câm 
peni și că, unindu-se cu prefecţii Balint şi Axente, pregă 
teşte atacul contra Abrudului. De fapt încă în aceeași zi 
Iancu ocupă înălțimile, cari dominează șoseaua dintre 
Câmpeni și Abrud, primejduind comunicația dintre Hatvant 
sı detașamentul de soldaţi, pe care îl trimisese la Roșia. 
In 8 Maiu Iancu avea adunată la un loc întreaga sa 
armată și cum veștile din Abrud erau tot mai rele, el se 
pregăti să atace pe Unguri 'Ținu o cuvântare înflăcărată 
Moților săi iubiţi și îi împărţi în șase coloane, arătând 
fiecăreia locul ce avea să ocupe Trei coloane s'au posta 
in dreapta, trei în stânga drumului mare, te duce dela 
Câmpeni, prin Abrud, la Zlatna. La partea dreapiă, 
la Știurţ, sa- postat bravul preot și subprefect Simeon 
Groza din Rovina, mai încolo, la Cerniţa, au luat poziţi 
tribunul Nicolae Corcheș și prim decurionul Jambor. $ 
mai departe, către drumul mare, de-asupra morilor, au 
ocupat înălțimile tribunii Clemente Aiudeanu și Russu. De 
partea stângă s'au postat coloanele în următorul mod 
nălțimile către Roșia, le-a ocupat tribunul Mihail An- 
dreica; mai încolo în fața Abrudului, la Surupostu, sa 
postat tribunul Faur cu Buciumanii. Celelalte înălțimi ın 
apropierea șoselei către Câmpeni si în fața tribunilor 
Aiudeanu și Russu, au fost ocupate de trupa principală 
care stetea sub comanda fostului prefect dela Câmpie, 
preotul Vlăduţ. In fine Axente Severu, care se afla cu 
tabăra sa în apropierea Zlatnei, fu desemnat să ocupe, la 
Dealu Mare, drumul spre Abrud. Astfel, printr'un plan pe 
cât de simplu, pe atât de genial, duşmanul era închis ca 
într'o cușcă. Când a observăt Hatvani aceasta, a făcut 
încercare ca să-și deschidă calea spre Brad. El tri- 
mese în grabă compania hReviţchi, să ocupe defileu 

dela Buceşdi și în aceeaş vreme atacă în direcţiunea Cer- 
niței aripa dreaptă de sub comanda tribunului Aiudeanul și 
prim decurionului Jambor. Ei fură respinși și alungațipână în 
oraș, deși erau sprijiniți în operaţiunile lor de artileria pe 
care o aveau. 

La aripa stângă, către Roșia, lupta a fost mai sân- 
geroasă. Hatvani mai trimise o companie de ajutor deta- 
șamentului din Roșia, care fu întărit și de Ungurii de 
acolo cu un corp de vre-o 650 oameni. Observând că 
sunt încercuiți, ei trimiseră curier după curier, la Abrud, 
pentru a cere ajutor. Pe drum însă curierii fură îm- 
pușcați sau prinși de către Români. Atunci în 8 Maiv, 
după ameazi, atacară pe tribunul Andreica, socotind, că 
ar putea să-și facă drum până la Abrud. Dar în zadar 
tribunul Andreica stetea neclintit ca o stâncă. De cinci 
ori după olaltă fură repetate atacurile cu o desperare, ce 
creştea mereu. Spre seară, Andreica se aruncă cu toată 
puterea asupra dușmanului și îl puse pe fugă. O com- 
panie de-a lui Hatvani a fost împresurată și măcelărită 
total. Unii au scăpat cu fuga pe întunerec, alţii s'au ascuns 
în minele sau casele din Roșia, unde au fost găsiți și 
omoriîți. Către miezul nopții, Hatvani putu să vadă cerul 
înroșit dinspre Roşia, care ardea. In neputinţa sa, l-a cu- 
prins atât de mare furie, încât a poruncit să fie împușcați 
în piață mai mulți Români, între cari și tribunul Molnar. 
Ungurii au pierdut în lupta de pe deal, în mine şi în 
Roșia, vre-o 300 de morți. 

Dimineaţa, în 9 Maiu, Avrain lancu ţinu cu prefecții 
Balint și Vlăduţ și cu tribunul Nicolae Corcheș sfat de 
războiu și hotărî ca în ziua aceasta, la 3 ore după amiazi, 
să facă un atac general. Planul era ca atacul să-l în- 
ceapă lancu în aripa stângă cu coloana lui Andreica, și 

apoi, în aceeaș vreme, să urmeze un asalt înfricoșat în 
toate punctele frontului. ` 

La orele 3, după cum ne povestește atât de frumos lancu, 
aripa stângă a început atacul, Bravul tribun Andreica s'a 
aruncat cu atâta curaj asupra dușmanului, încât în timp 
mai scurt de o oră l-a îfugărit până în fața orașului. 
Tribunul era acum pe o înălțime înaintea Abruduiui. Cele 
trei coloane din aripa dreaptă, cari au atacat deodată, se 
apropiau şi ele de oraș, de oarece Hatvani a trebuit să 
se retragă pe toate punctele. lancu comanda bătălia, a- 
lerga în punctele în cari focul era mai ucigător, îmbăr- 
băta și împărțea porunci. Când află că Ivanovici, căpi- 
tanul, care era în centru lângă prefectul Vlăduţ, prin ezi- 
tarea sa de-a ataca, primejduia izbânda, se duse însuș 
acolo și dete poruncă Popei Vlăduţ să înceapă atacul. 
Mai întâiu au pornit vânătorii şi cu focurile lor bine țin- 
tite au respins pe tiraliorii dușmanului. Atunci trupa de 
căpetenie a lui Hatvani și-a luat inima în dinţi și a făcut 
un contra-atac repede asupra centrului nostru. Vânătorii 
au susținut cu bravură atacul și nu s'au urnit din loc. In acel 
moment harnicul prefect Vlăduţ, cu sabia în mână, s'a a- 
runcat în fruntea lăncerilor, în două coloane, asupra gro- 
sului armatei dușmane. Acest asalt a fost hotărâtor. 
Frontul lui Hatvani se clătină. Incordările ce le făcea cu 
cele trei tunuri nu mai aveau nici un folos și respins de 
pretutindenea fu silit a se retrage în oraș, strâns blocat. 

Raportul lui Hatvani, deși nu recunoaște înfrângerea, 
toiuş, desbrăcat de minciunile și exagerările cu cari caută 
a se justifica, confirmă acest fapt: „Luptaa fost gran- 
dioasă ; rebelii (adecă Românii) fură respinși și urmăriți 
cu imari pierderi în toate punctele, fiecare asali nou al 
lor ne aducea o nouă biruință şi până noaptea târziu 
aveam convingerea că această zi va fi ziua glorioasă 


www.dacoromanica.ro 


80 


a războiului nostru pentru neatârnare, de oarece pe 
când noi toată ziua abia pierdeam 10 oameni, am aco- 
perit cu cadavrele rebelilor toate poenile. Toate pierde- 
rile noastre fură 17 soldaţi și 2 ofițeri, iar din partea 
dușmanului au căzut mai mult ca două mii. Dar dupăce 
se înoptă, poporul acesta sălbatec deveni și mai curagios, 
repetând mereu atacurile sale. Armata mea împrăștiată 
împrejurul orașului se ținu eroic și respinse toată noaptea, 
cu foc ce nu mai contenea, pe dușmanul enorm de nu 
meros. Puterile nu ne slăbeau de loc și eram atât de în- 
dârjiți, încât spre dimineață, când muniţia ne-era pe ispră- 
vite, eram gata a rezista numai cu baioneta, Totuş cuge- 
tând, că armata mea micuță și obosită tot nu va putea 
rezista acelei masse, care consista din cel putin 30 mii de 
capete, dintre cari zece mii înzeatrați cu puști, dimineața 
la orele patru, dupăce am luat cu mine pe Ungurii din 
oraș, am dat ordin de retragere...“ 

Oricine cunoaște limbagiul rapoartelor de războiu vede 
clar în aceste șire înfrângerea lui Hatvani, pe care însă 
el nu vrea s'o mărturisească. Cifrele sale sunt, firește, 
cam de zece ori mărite, căci numărul celor căzuți din 
partea noastră a fost foarte redus; căpitanul Ivanovici ne 
vorbește de 2 morți și 8 răniți, iar în cât priveşte nu- 
mărul armatei lui lancu, știm cu siguranță, că el nu avea 
decât 1234 puști şi că tribunul Andreica a condus în a 
ceastă bătălie numai 50 de pușcași și 300 de lăncieri 

Retragerea lui Hatvani pe ploaie și negură fu desnă- 
dăjduită. Tiraliorii săi, cari se luptau în jurul orașului, 
fură abandonaţi de comandantul lor. Trecând printre co- 
loanele tribunilor Corcheș şi Olteanu și ale primdecurio- 
nului Jambor de-o parte, iar de cealaltă printre cele ale tribu- 
nilor Aiudeanu și Kus u, lupta a fost foarte sângeroasă. Mulţi 
Unguri din Abrud, fără deosebire de vrâstă și sex, şi-au 

găsit aici moartea, alături de soldaţii îngâmiîatulu” Hat- 
vani. Alţii s'au întors la Abrud, unde cu ultima sforțare 
au încercat să se apere din biserici, case și pivniţi, până 
când fură cotrapiți și omorîți de armata victorioasă. Prin 
zgomotul focului de puști și tunuri se deslușeau strigă- 
tele lăncierilor români: [nainte feciori, Cureți ia vale, 
Daţi pe moarte, că acu-s ai noștri, și din când în când 
vaietele celor învinși: îndărăt, îndărăt, ne prăpădim, 
toți ne prăpădim. 

Hatvani scrie lui Kossuth că „unul din căpeteniile re- 
belilor prinși, cu numele Dobra, care a vrut să fugă să- 
rind pe fereastră în această noapte tristă, a fost măce- 
lărit pe stradă“. Fapt e că infamii honvezi l-au silit să 
sară pe fereastră, pentruca în tovarăşie cu Ungurii din 
Abrud să-l omoare. Vederea cadavrului său şi a celorlalți 
Români ucişi trezi pofta de răzbunare a lăncierilor. Abru- 
dul îu aprins şi dacă nu venea Axente cu trupa sa, care 
nu luase parte la luptă, cădea cu totul pradă păcatului 
de-a fi cauzat, în bună parte, acest dezastru. 

In noaptea fatală a Abrudului, o umbră de om se stre- 
cura pe ulițile strâmte căutând refugiu. Era loan Dragoș 
deputatul, solul de pace a lui Kossuth și trădătorul nea- 
mului său. 

Alt om, care fine la poporul din al cărui sân a răsărit, 
și-ar fi dat seamă, că săvârşeşte un îndoit act de tră- 
dare dacă își continuă acțiunea şi după reluarea atât de 
bruscă a operațiunilor militare. Nu așa însă Dragoș. Su- 
flet de rob, pentru care naționalitatea română era numai 
un mijloc de a face carieră în societatea și în lumea po- 
ditică maghiară, nenorocitul făcător de pace își urma o- 
pera blestemată și după intrarea lui Hatvani în Abrud. 
El știa acum de ce nu-i acordase guvernatorul Ungariei 
armistițiu. Avea dovada despre intențiunea adevărată a lui 
Kossuth cu privire la problema română. După arestarea 
lui Dobra, Buteanu, şi a celorlalți fruntași, cu cari desbă- 
tuse cauza păcii putea să aprecieze valoarea asigurării 
date de Kossuth, când garanta inviolabilitatea persoa- 
nelor cu cari ar fi stat de vorbă trimesul său. Totul a fost 
călcat în picioare de dragul unei biruințe ieftine, și totuș 
Dragoș nu s'a simțit îndemnat a se întoarce ori cel puțin 
a se opri pe loc în întreprinderea sa. Așa a fost totdea- 

na mentaiitatea trădătorilor noștri, a căror privire căuta 
numai spre ţinta dușmanului. Dragoș nu vedea suferințele 
fraților săi, nu auzea vaietele lor desperate și nici nu-l mişca 
sângele vărsat cu atâta nobieță de martirii neamului ro- 
mânesc, El ținea să-și servească stăpânul în orice înipre- 
“urări. De aceea primul cuvânt care se desprinse de pe 
buzele viteazului și nobilului prefect loan Buteanu fu o a- 
postrofă care ar fi ucis moralmente pe oricare bun 
Român . 

„Trădătorule“ !!! 

In zăpăceala sa, Dragoș bâjbâi o scuză și în loc de 
a-ȘI veni în fire, in ultimul moment, apără pe Kossuth în 
potriva blestemelor îndreptăţite al acelora cari se vedeau 
trădați în mod infam. Intrarea în sală a lui Hatvani şi a 

fiterilor maghiari puse capăt inchizitorului. 

In acceaș zi, Dragoş scrise o epistolă lui lancu la 
Câmpeni, invitându-l a se întoarce la Abrud : „să fii con- 
ins că atât persoana, cât și onoarea D-tale vor rămânea 
fără vătămare și neatinsă, precum ţi-am împărtășit 
pe baza împuternicirii mele cuprinse în scrisoarea d-lui 
Ludovic Kossuth, președintele țărei noastre și să fii con- 
vins că nu are, nu poate să aibă țara ungurească un fiu 
atât de prăpădit, care să cuteze a vătăma asigurarea dată 
n numele țării, de aceea să urmezi îndemnului meu și să 
desminţi prin fapte opinia pricinuită de îndepărtarea. 
D-tale“.,. 

Din două lucruri una: trădătorul ori era fanatic în- 
crezut în posibilitatea reușitei sale și de aceea nu vroia , 
să vadă că dublul joc, la care se dăduse, era descoperit 
ori, sub scutul armelor ungurești, îndrăznea să mai a- 
daoge un nou act de felonie. E limpede că Hatvani do— 
rea să aibă pe lancu în mânile sale. Chemarea aceasta 
scrisă ungurește după ruperea armistițiului, care înlătura 

posibilitatea oricăror negociațiuni, fu trimeasă sub inspira- 
ţia comandantului ungur, a cărui unealtă se făcu decr 
Dragoș. 

In 7 Maiu el adresă un apel către „poporul român 
din Abrud și din prejurul acesta“ pentru a-l convinge să 
depună armele „întru mărturisirea păcei şi supunerei cătră 
ţară și ocârmuire“. Se miră că la Buceșdi și Mihăileni 
Ungurii, deși era armistițiu, au găsit loagăre cu mână 
armată. Deci, după el, Românii au călcat armistițiul 
deoarece, „cătanele întru aceeaș nădejde, că toți veți de- 
pune armele jos, s'au cărat la Abrud“ Işi îngăduia așa 
dar să fie și cinic și, în fine, să facă aluzie la „amăgi 
ori! nebuni“, de cari nu trebue să asculte. 

Apelul lui Dragoș a rămas fără de nici un rezultat 
Poporul simțea și înțelegea, cu mintea lui simplă, că a 
fost trădat de ablegatul trimes de Kossuth. 

lancu spune în raportul său, că după adunarea din Câm- 
peni (5 Maiu), vree câteva puţine sate, obosite în urma 
războiului, s'au declarat gata a depune armele, ceeace au 
şi făcut. Mai târziu și satele acestea au revenit la datorie 
sı sau luptat alăturea de celelalte împotriva Ungurilor 
Dintr'o scrisoare a lui Dragoș către Hatvani, aflăm că 
Buciumanii și unii Câmpenari sub conducerea preoţilor 
ar fi declarat, că depun armele, acum însă nici aceștia 
wau mai vrut să dezarmeze 

Incă două ștafete mai trimese Dragoș la lancu, invitân 
du-l în 7 și 8 Maiu să vină la Abrud lancu nu răs- 
punse decât la cea din urmă, arătându-i pe scurt necre- 
dința Ungurilor și declarându-i, că de-acum numai sabia 
mai poate hotări între ei. 

De ce oare atâta stăruință la Dragoș? De ce a lăsat. 
ca prefecţii și tribunii, cărora le dăduse cuvântul său și 
al lui Kossuth, să fie arestați ? De ce a permis chiar ca, 

unii tribuni, cum a fost Molnar, să fie ucis de solcații 
lui Hatvani în plină piaţă a Abrudului? De ce ma mai 
stat deloc de vorbă, după -sosirea armatei, cu Românii a- 
restaţi în Abrud, ci i-a lăsat fără de hrană, de batjocura 
honvezilor ? La toate întrebările acestea îndreptăţite se 
poate răspunde numai într'un chip: frădătorul sar fi 
mulțumit şi numai cu capul lui lancu, viu sau mort, 
pentru a căpăta recunoştinţa lui Kossuth. 

Dar armele Iancului purtate cu o vitejie fără de pă- 
reche au învins trufia Ungurilor. In noaptea dezastrului 
încercă și Dragoș să se refugieze, dar îngrozit de ploaia 
de gloanţe ale Românilor, se întoarse din nou în oraș. 
Când se făcea de ziuă l-a întâlnit prefectul Vasile Mol- 
dovan, căutând un adăpost. S'a pripășit mai întâi în casa 
lui lon Șuluție, apoi la bătrânul Simion Șuluţiu, unde nă- 
dăjduia să-l scape lancu. Lăncerii însă îi adulmecară 
urma. Sub conducerea lui Teodor Teoc și loan Corcheș 
năvăliră în număr mare asupra casei unde era ascuns 
nenorocitul om. 

Toţi martorii, cari au asistat la scena cruntă, poves- 
tesc cu groază despre ea. Intro clipă Dragoș fu scos 
din pivniță. Doi Albăceni luându-l în lănci, i-au străpuns 
capul mai întâiu, apoi ajutați de tovarășii lor „îl turtiră 
ca pe o plăcintă“, Cadavrul său, desbrăcat până la piele, 
fu aruncat pe o grămadă de gunoi la poarta casei, 

Fioros sfârşit. Trădarea de neam însă, de care s'a få- 
cut vinovat, fu astfel răzbunată în chip sângeros. Insuș 
Dragoș când a plecat în munţi a avut un presentiment, 
care l-a muncit toată vremea. Martorii contimporani măr- 
turisesc că încă la Beiuș a spus prietenilor săi că se 
joacă cu capul. Dar wa spus nimănui adevăratul motiv 
al primejdii și Kossuth, pe care Dragoș îl obligase, a- 

peiând la onoarea sa patriotică, de a-i publica ultima 
scrisoare, a rămas mut. 

Când, peste puţin timp după executarea sentinței po- 
porului, lancu a sosit acolo, cu lacrimi în ochi a pro- 
nunțat către lănceri cuvintele: 

„V'aţi luptat cu honvezii atât de vitejeşte, că îmi vine 
să vă sărut pe toți, dar că ați omorât pe Dragoș mi-aţi: 
amărit sufletul“. 

Iancu, întocmai ca și unii buni Români bihoreni de a- 
tunci, credeau că vinovați pentru catastrofa aceasta erau 
Hatvani și Kossuth. Sufletul mare și nobil al eroului nos- 
tru nu putea concepe o crimă atât de înfricoșată, cum e 
trădarea de neam. 

INFRÂNGEREA LUI HATVANI 


„Mă odihnesc puţin și pe urmă pornesc îndată, pentru: 
ca ori să murim cu toții prin văile Moților, ori, cum stau 
să cred mai cu dinadinsul, nu va mai rămâne viu nice 
un suflet de om, în a cărui mână voiu îi găsit armă în 
contra Ungurilor...“ 

Aceste cuvinte le scria Hatvani lui Kossuth in 11 Mai 
o zi după sosirea sa în Brad cu armata zdrobită de 
Moţii lui Iancu. El voia să-şi refacă rândurile rărite și 
întărit cu ajutoare noui, să pornească iarăș spre Abrud 
Trebue să recunoaștem, că această refacere o execută în 
timp relativ scurt. In 14 Maiu scria deja guvernatorului 
ungar, că a primit puţintel ajutor din Deva şi că e gata 
de plecare. De fapt din Deva primise două compănii de 
Săcui, 14 husari și un tun de trei funți, iar din Oradea 
mai veniră două compănii din legiunea germană a celor cu 
capul de mort pe șăpcile lor. După mărturia sa avea cam 
1100 de oameni cu patru tunuri și cu această putere cre- 
dea, că va înfrânge pe lancu. „Sunt convins că voiz 
călca în picioare miile acestui popor netrebnic“ exclama 
el din nou către Kossuth. 

Hatvani plecă din Brad în 15 Maiu desdedimineață 
In Mihăileni nu întâmpină rezistență mare, fiindcă cea 

mai mare parte a trupelor române se împrăștiase în satele 
învecinate, ca să se odihnească și să se prevadă cu cele 
de trebuință. Din Mihăileni o apucă spre Blăjeni, dupăce 
aflase, că defileul dela Buceș era închis și puternic apărat 
de Români. Peste noapte mase în tabăra întinsă la poa- 
lele Vulcanului, de unde în 16 Maiu ocupă Abrudul ne- 
găsind nici o împotrivire. 

In aceeaș zi trimese o companie de honvezi la Roșia, 
pentru a aduce familiile ungurești, câte mai erau. De a- 
semenea patrule tari fură dirijate pentru recunoașteri către 
Corna și Buciumani. Din Roșia mai multe familii s'au 
învoit să urmeze honvezilor la Abrud. La dealul Popa 
Zachei, au fost atacați de-o ceată de Români și puși pe 
fugă, iar patrulele dela Corna și Buciumani, cari au dat 
foc la câteva case, au fost bătute zdravăn la Pădurea- 
Popii, de trupe adunate înpripă. Chiar din aceste mișcări 
se vedea scopul dușmanului, care, pipăind regiunea, ar fi 
dorit să aibă în posesia sa șoseaua, ce duce la Zlatna. 

Tulnicul lui lancu răsună deci din nou prin văile și 
munții Moților noștri și trupele împrăștiate fură strânse 
cu cea mai mare grabă. Linia de bătaie fu constituită ca 
și la prima bătălie. Către Roșia s'a postat tribunul 
Andreica ; în spre Corna și Buciumani au ocupat 
locurile cele mai potrivite Vlăduţ cu tribunul său Olteanu 
și fraţii Faur. Aceștia formau aripa stângă. La Știurţ și-a 
ocupat locul obișnuit Simeon Groza, iar mai departe spre 
Cerniţa s'au postat Macarie Moldovanu, fostul prefect al 
"Târnavei, tribunul Clemente Aiudeanu, fostul prefect al 
Clujului, Bothianu cu tribunii Boeriu și Russu. Aceștia for- 
mau aripa dreaptă. Un corp de rezervă, adunat de Iancu 
la Câmpeni, astepta să fie întrebuințat după împrejurări. 

In 17 Maiu Hatvani trimise 200 de oameni cu un tun 
și cu câțiva husari la Roșia, alți 200 de honvezi tot cu 

un tun şi cu un număr oarecare de husari la Bucium 

Pe la ameazi lupta se începuse nu nurnai la aripa 
noastră dreaptă, ci și la cea stângă către Cerniţa, tocmai 
pentru a masca scopul urmărit. Hatvani spune, că 
în această zi a izbutit să aducă vre-o 400 Unguri dir 
Roșia, pe cari i-a salvat din minele, unde s'au fost as- 
cuns de teama Românilor. Izvoarele ungurești mai spun, 
că lupta cea mai înverșunată din acea zi a fost la Bu- 
cium, unde Ungurii au luat şi trei tunuri de lemn. 

„Dintre Români“, spune Hatvani „au pierit mai mult 
ca 40 de oameni, între cari s'a găsit și o femeie înar- 
mată, îmbrăcată în haine bărbătești“. Cât priveşte cifra de 
perderi, izvoarele noastre nu o confirmă, dar de fapt, cu 
o rezistență eroică, Buciumanii au izbutit să respingă pe 
inamic. 

In 18 Maiu lupta s'a început îndată după răsăritul soa- 
relui și la orele 8 era generală. „Cât de mare să fi fost 
numărul acestui popor rebel, nu o știu sigur“, spune 
Hatvani „dar afirm hotărit, că pentru fiecare om de al 
meu veneau căte 50 de Români.... Era o răscoală generală, 
la care a luat parte mic şi mare din regiunea Abrudului, 
cuibul rebeliunii, cu fanatismul cel mai feroce”. 

In toiul luptei iancu observă, că dușmanul loveşte cu 
mai multă furie mai ales asupra aripei din stânga, către 
Roşia și Corna, ca și când ar fi voit să-și asigure calea 
spre Zlatna. Totul fu însă zadarnic, căci pretutindenea a 
fost aruncat îndărăt. După ameazi Hatvani și-a concen- 
trat aproape toate puterile în contra aripei drepte şi mai 
ales în contra Cerniţei. In apropierea Șiiurțului, preotul 
Groza a susținut o luptă aprigă, se încăierase piept la 
piept cu honvezii cărora le-a cășunat o înfrângere amarnică 

Focul a ținut fară întrerupere până pe înserațe, ba la 
Cerniţa și pe întunerecul nopţii până în ziua următoare 

lancu primea ştirile în cartierul din Câmpeni, căci de a- 
colo conducea el bătălia grandioasă. Când află, că la aripa 
stângă s'au întâmplat defecţiuni, călări, noaptea târziu, p 
câmpul de bătaie. Zvonul însă nu se adeveri. Trupele ro- 
mâne erau biruitoare în toate punctele, iar Popa Vlăduț 
și tribunul Andreica erau mândri de vitejia fără de sea- 
män a Moților, cari își apărau moșia. 

Pe ziua de 19 Maiu lancu hotărî să izbească cu toată 
puterea asupra dușmanului. Popa Balint, care sosi în car- 
tierul dela Câmpeni, îl anunţase, că în acea zi va sosi ș 
legiunea sa. Deci rezervele odihnite fură aruncate în lupta 
hotărâtoare. 

„Intre 8 şi 9 ore, povesteşte Iancu, pe care îl urmăm 
în descrierea luptei, începusem la toate punctele atacu 
asupra dușmanului. Incurând  împușcăturile către Cerniţa 
deveniră tot mai rare; dușmanul, obosit, trebui să se re- 
dragă din partea aceasta. Dar cu atât mai mare putere 
s'a aruncat asupra aripei noastre din stânga“. La început 
o parte a acestei aripe s'a retras dinaintea atacului fu- 
rios al dușmanului. lancu trimise într'o clipă trupe proas- 
pete, și tribunul Andreica aruncându-se ca un leu rănit 
puse din nou pe fugă pe honvezi. Pela ameazi Hatvan 
era bătut în toate punctele și alungat până în Abrud. 
lată cum recunoaște şi el înfrângerea :... „Nici azi dim 
neață focul de arme n'a încetat și lupta s'a urmat tot cu 
succes pentru noi. Totuș chiar de atunci am constatat cu re- 
gret, că enorma mulțime va putea să obosească în fine, 
în câteva zile și nopţi, puțintica noastră oştire şi să-i 
sleiască puterile şi dupăce dușmanul strașnic ma făcut 
“să expun pe toți oamenii mei, am ordonat retragerea 
către Alba-Iulia...“ 

Astfel Avram lancu biruise din nou și înfrângerea Hät- 
“vămeagului era, după bătălia de 30 ceasuri, deastădată 

definitivă. Nu-i mai rămânea decât retragerea, care ave 
să fie catastrofală. 

„Către Brad“, spune Hatvani „nu am crezut, că e nime 
rit să ies, de oarece o massă de 20 mii oameni îmi a 
ținea calea, iar cu retragerea spre Alba lulia aveam de 
scop, ca pe locul, unde şoseaua cotește către După-piatră 
să-mi rup armata în dcuă şi o parle s'o expediez către 
Brad, iar cealaltă prin Zlatna la Bărăbanți, care unindu-se 
cu armata ungurească de acolo, să se întoarcă cu ajuto 
Am crezut, că prin Zlatna armata mea va putea ușor să 
răzbată peste tabăra română comandată de Axente...“ 

Pentru ca să acopere retragerea, Hatvani porni o com- 
panie de honvezi către Cerniţa, o a doua către Știurţ, ca 
să dea de lucru preotului Groza; o a treia companie s'a 
întors spre stânga, pe așa numitul Dealu-Brăeșilor, către 
Roșia. In fine, pentru ca numărul jertfelor sale să fie cu 
vârf şi îndesat, înainte de a-și începe marșul, porunci să 
fie împușcați Românii, pe cari i-a prins, în frunte cu tri- 
bunul Morariu. 

Pe când o parte a trupelor se bătea cu cele trei com- 
pănii de honvezi, cealaltă parte a observat, că Hatvani 
încearcă să fugă. lancu trimise repede două diviziuni, ca 
să-l urmărească, iar alte detașamente, apucând pe căi 
mai scurte, să-i iasă în față. In chipul acesta, strâmtorat 
dindărăt, dușmanul a înaintat până la gura Cornei. Aici, 
de amândouă părţile, a fost atacat de ai noștri. Maiales 
atacul din partea stângă a fost înverșunat. Aici se adu- 
taser bravii Buciumani cu popa Vlăduţ. Focurile lor si- 
gure de pe clinele prăpăstioase ale dealurilor răreau cum- 
plit şirurile fugarilor. Și iată se ivește de după dealurile 
dela Corna prefectul Balint cu trupele sale proaspete 
Când au văzut aceasta, Săcuii au aruncat din trăsuri pe 
refugiați, copii și femei, şi s'au urcat ei, ca să poată scăpa 

mai uşor. Nefericiţii, vor fi fost vre-o 700, au ajuns între 
saldațţii, cari îi îmbrânceau și îi călcau în picioare. Moartea 
i-a scăpat de aceste chinuri. 

Compania a șeasea a legiunii germane formase un cerc 
în jurul celor patru tunuri. Vânătorii și lăncerii noștri îi 
așteptau gata de bătaie la Cerbu. Când compania celor 
cu capul de mort pe șăpci a sosit în faja Moților, aceștia 
și-au aruncat sumanele și pălăriile la pământ și în șiruri 
dese au năvălit din toate părțile asupra lor. Tunurile au 
fost cucerite și compania germană, după o împotrivire 
desnădăiduită, a fost complet zdrobită. Unii s'au omorît ei 
înșiși ca să nu fie masacra;i de lănceri. In scurtă vreme, tot 
ce mai era pe drum, îndărătul tunurilor, fu încunjurat şs 
ori împuşcat ori trecut prin sabie. 

Hatvani, cu groaza in oase, o luase înainte însoțit de 
husari. Ingâmiatul comandant striga din răsputeri să fugă 
cine cum poate și cum nefericiții soldați și refugiaţi un- 
guri închideau drumul, el își făcea loc cu sabia, Chiar 
după izvoarele ungurești, Hatvani a tăiat șapte oameni din- 
tre ai săi și numai așă a putut străbate înaintea convo- 
iului. La Bolf îl așteptau Buciumanele, și pietrele arun- 
cate de pe culme au trântit mai mulți honvezi, cari nici 
nu se încumetau a se mai apăra. Dar Hatvani scăpă și 
de aici, pe-o cale lăturalnică. Lângă După-Piatră, pe un 
vârf, femeile muntene din împrejurime îl așteptau cu pietre, 
iar mai jos, la o strâmtoare, o parte din oamenii lui Si- 
meon Groza, împrăștiară restul soldaților. 

Hatvani ajunse ca prin minune seara la orele 9 jum. la 
Brad, unde își încheie astfel raportul: „lată cum am de- 
venit un comandanf nenorocit, iată cum s'a făcut puzderie 
voința mea semeaţă.., Dacă izbuteam, toată lumea mi-ar 
fi aprobat pasul și deoare-ce am eșuat, știu, că toți mă 
vor blăstema. De aceea nu mai amintesc nici o împreju- 

rare favorabilă pentru a mă scuza ; spun însă atâta, că 
ofițerii mei au început să fugă chiar în cursul luptei, iar 
când am sosit aici la Brad, din întreg corpul ofițeresc 
mam mai rămas decât eu şi încă trei ofițeri...“ 

Astfel a răzbunat Craiul Munţilor perfidia ungurească 
şi a înscris, în cartea neamului său, una din paginile cele 
mai eroice. Numărul morţilor și răniților din armata sa 
a fost foarte redus, în schimb însă perderile dușmanului 
au fost enorme, Socotind și pe refugiați, mai mult ca o 
mie de morţi au rămas în urma expediției lui Hatvani. E 
caracteristic pentru vitejia honvezilor, că mulţi dintre ei, 
vre-o câteva sute, au sosit pe rând la Hălmagiu într'un 
hal nemaipomenit, fireşte fără de arme, numai în cămașă 
si ismene, unii au apărut astfel chiar la Debrețin, unde 
Kossuth putea să vadă sfârșitul jalnic al expediției, pe 
care a inspirat-o, De altă parte demoralizarea armatei 
ungurești dela Brad era atât de mare, încât colonelul 
Inczâdy, silit de soldaţii săi, părăsi în 20 Maiu des de 
dimineață Bradul. Tribunul preot loan Gomboş, care primi 
ordin dela lancu să-i urmărească spre Zărand nu mai 
întâmpină nici un suflet de dușman la Brad și Baia de 
Criş. 

Totuş în bucuria generală după biruință, Iancu primi și 
ó veste dureroasă: amicul său, generosul prefect loan Bu- 
teanu, care era ţinut în arest la losaș, fu spânzurat în 
ziua de 23 Maiu din ordinul lui Hatvani, deşi Kossuth îi 
făgăduise în numele națiunei maghiare salvus conductus. 
Acest epizod dureros va fi impresionat adânc pe Avram 
Jancu, care s'a convins acum definitiv, că neamul său își 
poate găsi mântuirea numai în sine însuș, în puterea bra- 
tului său vânjos, în sufletul său eroic şi în încrederea sa 
neclintită. 

AVRAM IANCU ÎN LUPTĂ CU KÉMENY 


Impresia, pe care a făcut-o în Debrețn și în lumea 
ungurească dubla înfrângere a lui Hatvani, a fost depr 
mătoare. Când Ungurii, după ce proclamaseră republica 
și după ce succesele lor militare față de imperiali erau 
tot mai zdrobitoare, se credeau deja în posesia definitivă 
a victoriei, le sosi vestea despre catastrofa armatei lui 
Hatvani. Kossuth, care purta cea mai mare parte din răs- 
pundere, nu dete publicităţii nici o lămurire cu privire la 
luptele ain Munţii Apuseni. In schimb insă refugiații și 
soldații unguri rătăciți răspândiră destul de repede faima 
biruinței strălucite a lui Iancu. De aceea Craiul Muntilor 
se aşteptă la un răspuns din partea guvernului unguresc 
are nici nu întârzie mult. 

ndată după cea diniâiu înfrângere a lui Hatvani 
Kossuth provocă pe generalul Getz să ia dispoziţii pentru 
a suprima pe Români. Textul scrisorii îl caracterizează 
perfect atât pe el, cât și atmosfera din jurul lui: „Ruși 
nu amenință Ardealul, nici Puchner; dar tebeliunea va- 
lahă e tot mai turbată, mai ales în Zărand şi în judeţul 
Albei şi după informaţiile noastre, lancu a năvălit din nou 
cu puteri mari, asupra Abrudului, pe care l-a și aprins 
De aceea trebue să reprimăm cât mai curâ d această re- 

voltă, Cine nu vrea să se- supună, piară! Te provec deci 
Domnule General, să faci totul cu armata de sub ordi- 
nele D-tale, ca prin o păşire energică şi apăsată şi cu 
orice preţ să se pună capăt cât mai curând acestui răz- 
boiu civil, care pluteşte ca un jalnic nor pe cerul patriei 
noastre“. 

O asemenea provocare va fi trimes Kossuth şi genera- 
lului Bem, care se lupta atunci în Bănat. Cunoaştem mä- 
surile luate de „cesta din urmă. Sub îngrijirea sa fu or 
ganizată o nouă expediţie în Munţii Apuseni, care avea 
să fie condusă de către colonelul Lupu (Farkas) Kemény. 
„Problema D-tale va fi“, spune Bem „de-a sparge ta- 
berile acestor cete de hoți şi a-i alunga în regiunea ge- 
productivă din spatele Câmpenilor, pe urmă a-i strâmto.a 
în așa chip pentruca să nu li-se poată aduce nici un fel 
de alimente nici de către Baia de Criş, nici din Ardeal, 
nici din Câmpeni şi nici dela Gilău peste munte. Vei 
griji mai vârtos să iei dela acești tâlhari, întru cât îţi va 
sta în putință, toate turmele de-vite. 

Planul de-a înfrânge rezistența lui Iancu răsărea dintr'o 
îndoită necesitate, politică și strategică. De aceea fu 
trimes în munţi unul dintre cei mai buni comandanţi a 
armatei ungurești colonelul Kemény, dela talentul stra- 
tegic al căruia se așteptau Ungurii acum la izbânda de- 
săvârșită. 

lancu află în 30 Maiu de această expediție, O parte 
din legiunea sa luase parte la atacul concentrat împotriva 
honvezilor, cari împresurau Alba lulia. Către sfârșitul lui 
Maiu ei se întoarseră la vetrele lor, obosiţi şi fără de 
un rezultat favorabil. Acum deci fură din nou chiemaţ 
la arme, pentru a combate pe un dușman cu mult mai 
puternic și mai numeros. Intr'adevăr trupele lui Kemény 
reunite la Brad cu ale colonelului Forró, care cucerise 

Deva, întreceau numărul de șase mii, cu un escadton de 
cavalerie, 19 tunuri de calibre deosebite și patru baterii 
de rachete. Dar, în aceeaș vreme, fură întărite și trupele, 
care operau în celelalte puncte (Cluj, Turda, Teiuș, Zlatna), 
ale cordonului tras de Români. 

„Ne-am încrezut în Dumnezeu și în dreapta noastră 
cauză și ne-am pregătit să primim dușmanul cum se Cu- 
vine“, spune lancu. El dete poruncă să fie îndoite postu- 
rile de pază la cordon, iar pentru a se întări și în lăuntrul 
munților, puse iarăș să sufle în tulnicul, care răsună 
acum mai prelung ca altădată. Unde bărbații nu mai 
ajungeau, femeile fe luară locul, împlinindu-și datoria, 
mai ales Buciumanele, cu un admirabil eroism, 

Planul lui lancu fu să reziste dușmanului cât va îi cu 
putință, ca să-l împedice de-a intra în Abrud iar, dacă 
vă izbuti să intre, să-l închidă acolo, să-i taie mijloacele 
de comunicație, să-l neliniștească fără de încetare și în 
chipul acesta să-l înfrângă. Prefectul Balint fu chiemat în 
ajutor, deasemeni și Axente, care se afla în regiunea 
Zlatnei. 

Astfel după ce grosul armatei ungurești fu strâns la 
Brad încă din 3 lunie, lancu trimese pe preotul Simeon 
Groza, ca să-i împiedece de-a jefui și pustii averea 
Românilor și pe urmă să aștepte pe Kemény în pasul 
Buceșului, unde fură construite baricade și săpate şan- 
țuri adânci. 

Povestind aceste lupte grele ale Românilor din munţi, 
vom urma iarăș raportul lui Avram Iancu în care găsim 
adevărul complet, întărit și prin alte mărturii, chiar un- 
gurești. Acest raport redactat în toamna anului 1849 de 
către Ion Maiorescu după cum i l-a dictat lancu însuş, 
este și el o dovadă despre sufletul mare și totuş modest, 
că e. împodobea pe eroul nostru. 

In 8 lunie, înainte de răsăritul soarelui, Kemény a 
pornit în marş dela Brad către Abrud, Preotul Groza, 
în fața puterii mari, dar numai după o luptă înverșunată, 
s'a retras dela pasul Buceșului. Insă, după ce armata 
ungurească trecuse, și-a reocupat locul și în aceeaș zi a 
bătut o ceată de honvezi, care escorta un transport de 
proviant. Două care încărcate de pâine au fost prinse, 
celelalte alungate la Brad cu escortă cu tot. Kemény 
ocupă o poziție favorabilă la muntele Vulcan, unde ıl 
așteptau Românii într'o poziţie nu mai puţin favorabilă. 
După ameazi între orele 1 și 2 se începu lupta cu un foc 
aprig de tunuri și firaliori, care a ținut cinci ore fără 
întrerupere. Când a început a se înopta Românii s'au re- 
tras. In vremea nopții amândouă armatele au stat în li- 
niște, observându-se una pe alta. 

In 9 lunie trupele românești, sporite cu ceva, se postară 
între muntele Vulcan și satul Ciurileasa. Lupta s'a început 
la orele 8 dimineaţa și s'a urmat toată ziua, cu îndărăt- 
nicie, din amândouă părţile. Ai noștri în ziua aceasta nu 
s'au mișcat din loc, după miezul nopții însă s'au retras 
către Sohodol. 

In 10 lunie s'au dat lupte de puțină însemnătate si 
numai la avantposturi. In ziua aceasta au sosit și oamenii 
prefectului Balint din Câmpeni, sub conducerea bravulu 
tribun Ciurileanu. In noaptea spre 11 lunie ele fură puse 
în mișcare de lancu spre câmpul de luptă. Numărul tru- 
pelor cari au aţinut calea lui Kemény în ziua primă nu 
trecea mult peste 1000, iar a doua zi peste 1600, Ke- 
mény credea, că are de luptat cu vre-o zece mii de 
oameni, atât era de puternică rezistența Moților. 

In 11, dimineața, Kemény silit mai mult de foame, își 
ridică lagărul şi plecă la Abrud, hărțuit mai puțin de 

trupele române, care ocupaseră o poziţie defensivă pe 
dealurile dela Sohodol. 

Vorbind despre expediția din zilele aceste, un căpitan 
din oastea lui Kemény spune: „Să fi văzut voi marșul 
nostru! grămezi de arbori, şanţuri, stânci prăpăstioase ; 
iar Moţii fără încetare neliniştind armata noastră, când 
îm dreapta, când în stânga. Cărări neumblate în a dei 
ratul înțeles al cuvântului şi pe d'asupra trebuia să ne 
ducem noi tunurile“. 

În Abrud Kemény < şi-a pus cartierul la preotul şi pro- 
topopul Absolon, dar şi-a făcut lagăr și în afară de orâș, 
Trupele române au luat atunci altă poziţie, înaintând dela 
Sohodol la Suhar cu gândul să nu lase în pace pe duș- 
man. Balint, Vlăduţ și Moldovan, toți eroi bine cunoscuţi 
şi tribunul Ciurileanu au pornit la atac de pe dealul Su- 
harului. Ziua era către amiază când ai noștri deschiseră 
focul de tunuri și de tiraliori. Kemény tocmai şedea la 
masă. Când auzi bubuitul tunurilor, s'a sculat exclamând. 
„Obraznicii! nu-mi dau pace nici să prânzesc în liniște“, 
şi se grăbi la locul de luptă. Vânătorii lui lancu făceau 
minuni de vitejie; dușmanul fu strâmtorat tot mai mult 
către oraș. Tunurile pe care le luase Iancu dela Hatvani 
fură întrebuințate acum pentru întâia dată cu efect. De 
oarece nu aveau artileriști și nu ştiau trage cu ele un 
vânător din Roşia cu numele Jurca Todoruţ avu ideea 
“ingenioasă să pună mai întâiu pușcă pe gura tunului să 
țintească cu ea și apoi să îndrepte după pușcă și tunul. 
Așa a și făcut și cu loviturile sale sigure a dus moarte 
în rândurile Ungurilor. Odată a ţintit asupra lui Kemény, 
și cum spune mărturia ungurească „un glonț de șase 
funți a nimerit frâul dela calul colonelului, care cu gân- 
dul să încalece alt cal își dădea pe al său unui husar; o 

ghiulea de 12 funți a zburat abia de-o palmă peste caput 
meu şi al colonelului Kemény“. 

In chipul acesta a ţinut lupta până seara la orele 6, 
când ungurii fură respinși în toate punctele spre oraş. De 
atunci se schimbă norocul. Un Sas, care se luptă alături 
de Români, a trecut la Unguri și a trădat lui Kemeny 
poziţia și tăria trupelor românești. Fără veste dușmanul se 
aruncă cu putere mare asupra aripei din stânga, a lui Ciu- 
rileanu, unde erau mai slabi și îi constrâng să se retragă 
şi prin aceasta amenință sa învăluie trupele lui Balint și 
Vlăduţ. Ei s'au retras deci până la dealurile Sohodolului, 
unde au luat din nou contact cu inamicul. Dar și deastă 
dată au trebuit să cedeze. Pe dealul Heteului s'au oprit 
pe urmă iarăş și după ce înoptase, lupta se isprăvi. 

In aceeaş zi, două compănii de Săcui escortau din 
Brad. un mare transport de bucate spre Abrud. Preotul 
Groza, care se ţinea în defileul dela Buceș, i-a atacat, a 
omorît 15 oameni și a prins 38 de care încărcate de 
pâne și două care de slănină. Pe celelalte cu Săcui cu 
tot le-a respins cu atâta furie, încât nici mau mai încer- 
cat a se opri în Brad, ci au fugit drept către Deva. A- 
ceastă izbândă avea să grăbească derutarea dușmanului 

Până acum lancu atacase pe unguri mai mult din partea 
de către Zărand, pentru a-i tăia lui Kemény comunicaţia 
pe linia, unde vroia să se aprovizioneze. Popa Groza îi 
bătu de două ori și le luă proviantul. Ținându-se sfat de 
războiu, în 12 lume, se luă hotărârea de a întinde frontul 
atat spre stânga, unde prefectul Balint ocupă poziție dea- 
supra Roşiei, la Vârtop şi dea stabili contact cu tabăra tribu- 
nului Faur dela Bucium, cât si spre dreapta, unde preotul 
Groza, lăsând o mică diviziune pentru paza Buceșului, 
avea să opereze către Știurţ. Centrul îl formă o trupă sub 
comanda prefectului Vladuț și anume lângă drumul mare. 

spre Câmpeni; la Cărpiniși a fost postat preotul lon Fo- 
doreariu, iar la Sohol tribunul I. Gomboș. Nu departe de 
Sohoiol, între satul acesta și Suhar s'a așezat prefectul 
Vlăduț” cu tribunii Andreica, Olteanu și Russu și cu cen- 
turionul Jambor ; diviziunile lor se întindeau spre Cerniţa 
și formau aripa dreaptă, căci Simeon Groza avea să o- 
pereze neatârnător, la dreapta extremă, 

Dar acest atac general nu se dete, decât în ziua de 15 
lunie, după ce planul mai fu desbătut odată în mod 
serios și dupăce fiecare prefect căpătase instrucții amă- 
nunţite. Până atunci, în cele două zile care urmară, avură 
loc ciocniri între unități mai mici, care se luptară cu no- 
roc schimbăcios. Numai în centru lupta a fost mai vehe- 
mentă. Odată lui Kemény îi răușise să străbată până în 
Poduri, brădetul deasupra Câmpenilor, de unde împroșcă 
cu rachete tabăra lui lancu, care s'a aşezat către Certeje. 
A doua zi însă s'a retras. 

Comandantul dușman vedea bine că nu se poate se- 
cera biruință între Moţi. In 12 Iunie soldaţii săi au mân- 
cat ultima pâine. De atunci încoace îsi stâmpărau foamea 
numai cu tărâțe şi cu grăunțele de porumb găsit în ca- 
sele părăsite ale Abrudenilor. 

„De patru zile‘, scrie Kemény, soldaţii mei n'au primit 
pâne, techiziţiona nu puteam, căci nu aveam unde; Ro- 
mânii au transportat totul adânc în munții și aşa mă temeam, 
că so dați vor contracta 6 boală contagioasă din cauza 
cărnii goale, fără sare, căci au slăbit foarte mult“. El se 
gândi să angajeze tratative cu Românii, Scrise pe rând 
şi trimese prin stafete oferte lui lancu, Vlăduț și Balint. 
Răspunsurile toate arătau perfidia lui Kossuth, cu care nu 
se poate sta de vorbă. Atunci, ca și lui Hatvani, nu-i mai 
rămase nici lui Kemény altceva, derât să-și asigure re- 

tragerea, Isteţimea și curajul excelentului strateg fuseseră 
deplin înfrânte prin tactica lui lancu. 

Totuș Kemény nu așteaptă atacul general al Românilor 
ci în ziua de 15 Iunie luă el iniţiativa. Intre 10 și 11 
înainte de  ameazi el trimese un corp de vre-o mie de 
oameni cu două baterii de rachete împotriva aripei din 
stânga a lui Popa Balint. Către ameazi prefectul din Rosia 
trebui să še retragă până la Gherghel, unde ocupă o po- 
ziție mai favorabilă. Lupta se încinse din nou si când 
tribunul Ciurileanu sosi cu 400 de oameni ai săi, la timp 
potrivit, dușmanul începu fetragerea în debandadă, către A- 
brud. La ameazi atacară pe Kemény atât Gombos cât , 
Fodoreanu, în centru, iar Vlăduţ la aripa dreaptă. Când 
ziua era pe sfârșite, Ungurii fură siliți a se retrage în po 
ziţiile din care au plecat. In toate punctele Românii nu 
numai că s'au ţinut bine, dar au și înfrânt puterea ofen- 
sivă a dușmanului. Rezultatul ar fi fost și mai străluc! 
dacă Groza ar fi putut sosi la timp la locul ce i s'a ho- 
tărât. Dar el veni prea târziu și Kemény avu timp sa 
evite învăluirea, apărându-se cu un foc ucigător pe care 
deschise asupra strașnicului tribun. 

Seara la masă se spune, că ar fi zis Kemény 

„Dracul să se mai bată cu popii!“ şi de sigur atunct 
hotărî, ca a doua zi să spele putina, căci într'adevă 
„popii“ noștri făceau minuni de vitejie, La chemarea lui 
lancu ei se adunară în dimineața zilei următoare pentru a 
organiza al doilea atac fixat pentru 17 Iunie. Dar Ke 
mény și de astădată le strică socoteala. Sleit de puteri 
el nu mai era în stare să reziste: „Trupa mi s'a obosit“ 
spune el, „pâine nu aveam, 'runiția toată mi-a trecut, ȘI 
așa în 16 lunie m'am retras“. 

Retragerea lui Kemény a fost mai norocoasă decât a 

anaintașului său. In zori de zi el făcu un atac furios în 
potriva aripei pe care o comanda Simeon Groza, și în 
-aceeaș vreme trimise către Roșia o coloană puternică 
pentru a-și deschide, cu mai multă siguranță, drumul spre 
Zlatna. Pe urmă, sub protecțiunea unei negure dese, ieși 
din Abrud fără zgomot, încă înainte de ameazi, lată cum 
povestește însuși Kemeny, pe scurt, această retragere ; 

„Am avut o zi norocoasă, dar îngrozitoare (irtozatos) 
Vreme de opt ceasuri am stat întrun foc fără întrerupere 
E: construiseră baricade, la spatele meu, pe şoseaua 
strâmtă, şi au stricat cel mai înait pod de peatră. Mi-a 
trebuit un ceas și jumătate până l-am refăcut. Până atunci 
dușmanul atacă trupa dindărăt atât pe şosea, cât și din 
pădure, din dreapta și din stânga. Soldaţii mei slăbeau 
și asttel înaintau duşmanii. Observând aceasta m'am întors şi 

u cu o companie din regimentul Bocskay și cu 2 compănii din 
batalionul al 11-lea. Le adusei aminte despre bătălia dela 
Simeria, flăcăii se însutleţiră, porniră la asalt și îi res- 
pinseră. l-au făcut să alerge în dreapta și stânga pe 
dealuri și acolo deasemenea i-au împrăștiat. Intr'aceea 
bravul colonel Forr6 restaură podul. Am plecat la drum 
si luptându-mă neîncetat am adus norocos la Zlatna atât 
pe soldaţii mei, cât şi tunurile și pe răniții din luptele de 
la Abrud, precum și pe femeile și pe bărbații, cari au 
voit să se refugieze. Pierderi am avut 1 ofițer mort și 
doi răniți, 15 soldați morţi și vre-o 20 răniţi“. 

Norocul, căruia de atătea ori îi atribuie Kemény scă- 
parea sa, consista în faptul, că folosindu-se de negura 
deasă s'a strecurat neobservat către Zlatna și astfel n'a 
putut fi urmărit decât de-o parte a trupelor noastre dela 
aripa stângă, de Buciumani și Mogoșeni, cari totuș i-au cășu- 
nat pierderi cu mult mai mari, decât cum mărturisește Ke 
mény : peste 250 oameni. De altă parte norocul lui Kemény 

fu și împrejurarea, că Axente nu era, cum prevedea lancu, 
la Dealu Mare, cu armata sa, ci își perdea timpul în 
mici expediţii fără rost, lăsând astfel să scape din cușcă 
dușmanul bătut. 

Cu toate acestea retragerea norocoasă a lui Kemény în- 
semna cea mai fruinoasă biruință pentru Avram lancu, 
După lupte grele, cari au ţinut nouă zile, duşmanul obosit, 
sleit de puteri, bătut prin urmare, a fostsilit a se retrage 
Când a auzit generalul Bem de isprava colonelului său 
S'a înfuriat peste măsura și i a poruncit lui Kemény să 
se întoarcă imediat din nou în munți, dar bietul colonel 
avu noroc, că pătrunzând Rușii în Ardeal, fu comandat 
în altă parte. Când a ajuns la Zlatna făcu raport către co- 
misarul guvernial. El își începe scrisoarea cu aceste cu- 
vinte : „Măria Ta te vei mira, că m'am dat îndărăt dar 
eu m'am retras numai“. Această fraza e mai mult 
ca o jumătate de mărturisire. Vedea și el că înfrângerea. 
nu se poate ascunde. lată acum ce scuze găsește Kemény, 
căci un comandat bătut găsește, întocmai ca și un vână- 
tor prost, totdeauna scuze : 

„Românii au cel puţin 70 mii de oameni, dintre cari 
vre-o 10 mii înarmaţi cu puști, ceilalți cu lănci. Se bat 
mai bine ca soldații lui Puchner, sunt fanatizaţi și desnă- 
dăjduiţi, Dacă îl dam jos de pe un deal, fugea pe celă- 
lalt și bătea dealurile, de parecă avea hârsoabe pe o- 
pinci, fugea bine, până când soldații mei își scoteau limba 
şi se rostogoleau de pe muchea dealului. Pe ăștia în chi- 
pul acesta nu-i putem învinge. Ori trebue să se urce e- 
norm de multă ostășime, ori, dacă nu-i cu putință, trebue- 
încunjuraţi cu cordon și înfometați; dar să nu tie încun- 
juraţi la munte, deoarece o armată mai mică o fac puz- 
derie, ci să li se închidă drumurile, pe unde își duc ce- 
realele“: 

Adăugăm la aceste observațiuni ale dușmanului, care 
începea a ne cunoaște, că armata lui lancu, departe de-a 
fi atins cifra de 70 mii, se compunea din vre-o 5-6000 de 
oameni, dintre cari abia vre-o 2500 erau înarmați cu 
puști. E limpede, că prin exagerarea cifrelor, Kemény 
voia să diminueze valoarea biruinței lui Iancu. Dar luptele 
aceste cu un inamic ce talia colonelului Kemeny, instruit 
şi preparat pentru o companie grea, scot în relief geniul 
militar al Craiului Munţilor. Creerul, care a condus, și 
inima mare, care a inspirat curaj și încredere Moților, 
erau tot a lui Avram lancu și dacă vitejia personală a 
prefecţilor, tribunilor și Moților a devenit legendară, toți 
împreună priveau la El, ca la întruchiparea energiei și 
eroismului, care au așteptat o mia de ani sosirea eroului 
nostru. 


www.dacoromanica.ro 


ÎNTRE CIOCAN ȘI NICOVALĂ 


Prin cele trei mari bătălii, ın cari lancu a secerat iz- 
bâhdă desăvârșită asupra puterii armate ungurești, ráz- 
boiul cu Ungurii, în Munţii Apuseni, se poate privi ca 
terminat. De acum trupele dușmane, postate la câteva 
puncte mai însemnate ale cordonului, se mulțumesc a hăr- 
tui pe tribunii, cari păzeau intrările în munţi. O singură 
excepție se produce, la începutul lui lulie, când Nicolae 
Corcheș, trimes de lancu, câştigă biruința strălucită -dela 
Fântânele, izbind ca fulgerul oastea lui Paul Vasvăry. 
Eroul nostru obținuse dreptate dovedind, că unităţile din 
armată, constituite sub conducere românească, fac ispravă 
mai bună, decât conglomeratele poliglote ale Austriacilor, 
cărora le lipsea unitatea simţimintelor şi însutiețirea. 

Dar un asemenea războiu, deși fu condus cu glorie, 
și avea și el cortegiul său de suferințe. Mai întâiu nu- 
mărul mare al celor morți și răniți în luptele, cari au 
fost angajate cu o deosebită vehemență în toate părțile. 
Ce-i drept Moţii erau acum mai bine înarmaţi, după ce 
luaseră un număr considerabil de arme dela armata în- 
frântă a lui Hatvani; dar și aceste arme erau de calibru 
deosebit și le lipsea muniţia suficientă Tunurile capturate 
fură întrebuințate şi ele, dàr fără ofițeri instruiți nu put au 

să aibă întreg efectul, Astfel râmânea marea mulțime de 
lănceri, cari au fost mai expuși la focul inimicului. De 
altă parte lipsa de alimente era foarte mare în munți. 
Prefectul Moldovan zugrăvește plastic mizeria, pe care 
o sufereau : 

„Intr'adevăr, nu știu cum puteam noi trăi în acele tim- 
puri! Făceam strapațe, care ţi sar părea că trec peste 
puterile omului ; susțineam lupte lungi și disperate; por- 
neam în vre-o direcțiune către mărginile munţilor și nici 
odată nu aveam proviziune în traistă barem de-o mân- 
care bună. Dacă avea careva dintre noi o bucată de 
pâne sau mălaiu, nu aveau ceilalți, și o bucată o împăr- 
teau de multe ori în 10—15 părți, iar dacă ne puteam 
ospăta vreodată cu o bucată de mălaiu şi cu o oală de 
lapte covăsit, două zile nici nu ne mai gândeam la mân- 
care. Viaţa în noi o susținea mai mult entusiasmul ce 
ni-l împrumuta sfinţenia cauzei, pe care o apăram“. 

lancu, în raportul său, atrage atențiunea deasemenea a- 
supra mizeriei ce o sufereau Românii încercuiți în Munţii 
Apuseni; și dacă mai adaugăm acum și împrejurarea, că 
după fiecare expediție ungurească, sporea tot mai mult 
numărul satelor româneşti prădate sau arse până la pă- 
mânt și că în deosebi Kemény vânaşe după vite, pentru 
a le nimici, ne putem închipui starea bieților Moţi. Nici 
de bani nu dispunea lancu, deși ar fi avut acum mai 
mare nevoie, ca oricând. Imperialii deși au pus în vedere 
încă din toamnă comitetului național acordarea unor sume 
însemnate de bani, pentru ridicarea și susținerea gloatelor, 
mau dat nimic. Totul s'a făcut deci prin entuziasmul și 
jertfa oamenilor noștri. Pretecţii şi tribunii, dar mai ales 
lancu, serveau de pildă și în această privință. Către sfârșitul 
lui Iunie şi în lulie ştim, că lancu avea, în deosebitele 
puncte ale cordonului său, opt tabere, în cari cel puțin 

vre-o 15 mii de oameni steteau de pază și se luptau cu 
Ungurii și cu mizeria. 

Ei bine, pentruce toate acestea ? Avram Iancu trebuia 
să-și pună, după luptele cu Ungurii, din nou întrebarea 
aceasta. Ştia el bine, ca și tovarășii săi de pe câmpul de 
luptă ori din comitetul național, că lupta se pornise pen- 
tru libertatea naţională. Buteanu, care a avut clipe de în- 
doială în izbânda definitivă, a murit totuș cu crezul ge- 
neraţiei sale pe buze: libertate națională sau moarte. 
Dar acum, în împrejurările creiate de un îndelungat răz- 
boiu civil, cu noroc foarte capricios încât privește pe Un- 
guri și Austriaci, se mai punea oare tot aşa chestiunea 
de existență a naţionalității române ? Intr'adevăr niciodată 
poporul românesc din Ardeal ma avut o situaţie mai dra- 
matică decât atunci. lancu recunoscuse acest lucru și simțise 
greutatea răsp“nderii care apăsa pe umerii generaţiei sale. 
Dificultatea mai spori prin faptul că după moartea lui Buteanu, 
numai avea în preajma. sa pe nimeni, cu care să împărtă- 
șească gândurile, care îl munceau. Axente nu era capabi 
să-l înțeleagă, iar Balint, Vlăduţ, Moldovanu și ceilalț 
eroi din munţi cunoşteau și în conduita lor politică, în- 
tocrhai ca si la războiu, numai o direcţiune : înainte. Fraţii 
din principate, cari mai veniră la lancu, anume Dihcă și 
Caracaș, nu aveau cuvântul și autoritatea lui Alecu Go- 
e scu, care se afia acum la Paris. Astfel lancu rămase 
singur să facă politica poporului său, care se afla între 
ciocan și nicovală, între Unguri și Habsburgi, 

Delegaţiunea, care era acum de mai multe luni în Viena, 
aștepta zădarnic răspunsul Impăratului la petiția din 25 
Februarie 1849 și la „urzoriile“ numeroase, prin care se 
cerea o soluţie. Din actele ministerului de Interne din 
Viena știm, că petițiunea Românilor și mai ales postulatul 
de „unire a tuturor românilor din Monarhia austriacă în- 

tr un singur corp național“ fu rău primit de către Curtea 
din Viena. Ministrul Bach se și pronunțase la 10 Marte 
împotriva acestui program național, dar amâna făspunsul 
Cu prilejul audienţelor, pe care le dedea fruntașilor ro- 
mâni, îi ameţia totuş cu promisiuni, vorbindu-le nu odată 
despre acea provincie a Românilor, Romănenland, rea 
lizarea căreia aceştia o credeau asigurată. Miniștrii reac- 
tionari izbutiră să trăgăneze acest joc perfid dela înce- 
putul anulu 1849 și până către finele lu Iulie, când 
nu împăratul, ci ministrul Bach îi izbi în faţă cu un răs 
puns evaziv, ce echivala cu un refuz. In 18 Iulie, dele 
gaţia românească, din care făcea parte și Simeon Băr 
nupu, fusese primită de tânărul monarh și obținuse iară 
pe lângă zâmbete, următorul răspuns * 

„Voiu da imediat poruncă miniștrilor mei să rezolv 
petițiunea D-voastră și puteți fi încredințați, că pentru na 
țiunea românească se va face tot ce va fi cu putință“ 

Dar cu toate aceste, răspunsul lui Bach fu departe de-a 
satisface pe Români, ceeace ei aduseră imediat la cunos 
tința Împăratului, printr'o nouă petiție. 

lancu va fi fost informat despre aceasta și cum 1n 
ceeaş vreme, se răspândi în munţi vestea, că unii dintr 
membrii comitetulur național, Bărnuţiu, Cipariu, Aron FI 
rian, Servian Popoviciu și alți fruntași români, refugiați 
in Muntenia, au fost arestați de Ruşi, va fi simţit o nou 
lovitură, de unde mci uu se aștepta. Dar Rușii trecea 
atunci de prietini ai Austriei, căreia în curând după acee 
îi făcură servicii prețioase. Imposibil deci să nu fi între 
văzut lancu, în această arestare, umbra proiectată înainte 
a reacțiunei, care se înfrăţea, pentru a zugruma hberta 
tea popoarelor. Câtă dreptate avuse, Gheorghe Golescu 
care spunea și lui lancu, că față de Puchner, Românii a 
îi trebuit“să vorbească, în momentul suprem, cam asa 

www.dacoromanica.ro 





AVRAM IANCU 
După o fotografie din 1867. 


www.dacoromanica.ro 


113 


„Daţi-ne arme şi nu numai furci şi coase, dacă vreți 
să ne riscăm vieaţa pentru Împăratul. Noi vom mântui 
împărăția și o vom întări pentru viitor, dar nu vrem să 
fim ca o mașină și să fim buni numai pentru umplutură 
la tunuri. Noi vrem să jucăm un rol special, un rol im- 
portant întru conservarea imperiului. Lăsați să ne orga- 
uizăm în legiuni naţionale, daţi-ne tunuri şi puşti, muniţie 
și bani, ori de nu, dăm iureș asupra Şaşilor, cari au luat 
tot pentru sine și cari ne lasă expuși la plumbul inami- 

ului, în vreme ce ei se închid în cetățile lor. Daţi-ne 
arme ori le luăm noi cu forța, căci vrem să salvăm îm- 
părăţia și fără de voi. Românii sunt credincioși dinastiei 
ar voi sunteți ticăloşi, și dacă nu ne dați arme sunteţi 
t ădători ai dinastiei şi de aceea facem marșul asupra 
voastră, ca și asupra unor rebeli și trădători“. 

Dacă ar fi vorbit astfel, ei ar fı obţinut arme și un po- 
por inarmat se respectă altminteri. lancu era de aceaș 
părere ; doar în Deeemvrie făcuse în Sibiiu o asemenea 
propunere comitetului şi generalului Puchner. Ezitarea de 
a exploata „clipa supremă“, cum au făcut bunăoară Cro- 
aţii, era întreagă a comitetului, care se mai lăsa încă 

dată tras pe sfoară, când petrecu la Viena prea mult 
dın tunpul preţios, în loc să lovească mai energic și alte 
coarde. După intervenţia rusească, Curtea austriacă nu 
mai avea a se teme de Români și de aceea ministrul 
Bach, în afară de refuzarea postulatelor, mai avu necu 
viinţa să-i provoace a nu se mai da drept reprezentanţi a1 
naţiunei române, dela care ei mau primit nici un mandat. 

Dar lancu nu avea cunoștință încă despre intrarea în 
“acţiune a armatei ruseşti alături de Habsburgi. El sunțea 
de-atunci impasul în care ajunsese poporul român, care-i se- 
măna cu corabia anticităţii, ce se sbate în vâltoarea din 
dre cele două stânci aducătoare de pieire. De aceea pe 

cât își pierduse încrederea de-a merge înainte cu Neamţul, 
pe atât se înstrăina și de o pace pripită cu Ungurii, cari, 
în Iunie şi Iulie, se apropiară din nou de lancu, cu ra- 
mura de măslin. 

Tratativele iniţiale cu Iancu prin colonelul Simonffy şt 
deputatul român Gozman din Bihor mau avut alt rezultat, 
decât un schimb de scrisori, cari arată simţimintele si 
ideile lui lancu. 

Piattorma de înţelegere cu oricine o constituie recu- 
noașterea naţionalității române, căci aceasta premerge tu- 
turor celorlalte principii. „Spiritul de care e pătrunsă si 
însufleţită Europa, ca un fulger, mai elastic străbătu la 
sufletul nostru, decât la al oricărei alte națiuni, care a 
mai văzut până acum razele libertăţii. Libertate, egali- 
tate, frățietate | Aceste principii sunt deviza noastră, ele 
sunt tezaurul și cel mai sfânt obiect, pentru care şi cu 
care trăind suntem gata a da mâna cu cei mai nedume- 
riți duşmani ai noştri şi a le promite cel mai sincer a- 
jutor, ce se poate aștepta dela vre-un popor european, 
iar de aceste priacipii lipsiți, cu cea mai bărbătească se- 
riozitate suntem rezoluți dintru început a ne băltui sân- 
gele până la cel din urmă Român. Jnsă aceste principii 
le pretindem pe temeiul existenței popoarelor şi nu sun- 
tem îndestulați văzând depicte numele lor pe scrisori pri- 
vate, nici auzindu-le numai sonul lor cel dulce pe la ure- 
chile noastre, ca un ecou fără de simtire“. Ideea aceasta 
este a întregii generații dela 1848. Ea fu iproclamată pe 
Câmpia Libertăţii de Bărnuţiu și propovăduită apoi de-o 
întreagă pleiadă de entuziaști. Cam acelaș lucru îl spu- 
nea și Alecu Golescu: „înaintea chestiunei de' naționali- 
tate nu poate trece chestiunea democraţiei. Inainte de toate 
a fi și pe urmă a examina cum să trăim“. Când în dis~ 
cuția dela Mihăileni Dragoș spuse lui Buteanu: „Voi ar- 

delenii v'aţi făcut o idee fixă cu naționalitatea voastră și 
ignorați drepturile cetățenești“, Buteanu răspunse prompt - 
„De-ar avea liberalii voştri puterea de a-mi da Paradisul 
și mi-ar răpi limba, eu aș renunța la Paradis“. Câteva 
săptămâni mai târziu, când veni Nicolae Bălcescu la Câm- 
peni, el descoperea lui lancu aceaș evanghelie a naţio- 
nalismului : „Până când un popor nu va exista ca naţi- 
une, mare ce face cu libertatea“. lată de ce este Avrani 
Iancu reprezentantul luvtător al naționalismului românesc. 

Cât privește legătura dintre Români și camarila reac- 
ţionară, Iancu răspunde fireşte: Camarila ne asigură na- 
ționalitatea, pe când Ungurii ne toacă neîncetat despre 
o patrie, o națiune. „Acum ce era mai consult? A da 
mâna cu aceia, cari nu vreau să știe de tine? Sau cu 
acela, care îţi promise împlinirea rugăminței ? Deci vă 
îndreptăm rugarea frăţească să rniu fiți mici la credință 
înșelându-vă că noi am îi oarbe instrumente ale Cama- 
rilei și că principiul nostru ar fi singur negru-galbinism, 
după cum vă place a crede. Nu, domnilor, nu. Noi sun- 
tem oamenii libertăţii. Pentru asta ne-am revoltat, pentru 
asta ne-am vărsat și suntem hotărîți a ne vărsa sângele 
până la ultimul român. Braţele noastre din 15 Maiu al 
anului trecht până la ora cea fatală, deschise au ştat, ne-am 
oferit fraţilor maghiari de cei mai sinceri amici pentru 
toate adversitățile timpurilor viitoare, numai să ne garan- 
teze naționalitatea pe temeiul dreptului egal“. 

Deci toată vina pentru multa vărsare de sânge va cădea 
asupra opresorilor barbari, pe cari nici istoria nu va în- 
târzia să-i judece. lancu apelează la judecata istoriei cu 
o desăvârşită încredere în dreptatea cauzei sale, cum a- 
pelează și la opinia publică a Europei civilizate, pentru 
ca să osândească pe Kossuth, care, în tratativele cu 
Dragoș, și-a călcat cuvântul dat. 

Cam pela 20 lulie sasi în munţi Nicolae Bălcescu, 
pentru a trata cu lancu din nou o împăcare cu Ungurii. 
Rușii erau în ţară deja și înaintau victorioși deodată din 
mai multe direcţiuni. Kossuth se refugiase din Pesta la 
Seghedin și, în ultimul moment, ar fi fost gata a acorda 
poporului românesc ceeace până atunci refuzase cu îndă 
rătnicie. 

Oricât au încercat scriitorii noștri de pe vremea foste“ 
stăpâniri, a învălui cu zăbranicul uitării această întâlnire 
și rezultatele ei, totuș rămâne constatat, că lancu și Băl- 
cescu au ajuns la un rezultat pozitiv în discuţiile lor 
Pânării înflăcărat dela București avea de mult simpatii 
prin Ardeal. In primăvara anului 1848 Axente, care se 
afla în București, ıl zugrăvea lui Bărnuţiu în colori sim- 
patice, fiindcă sosit atunci dela Paris, Bălcescu răspândi 
un articol din Revue des deux Mondes, în care se spunea 
că Dacia și dela natură e creiată pentru a forma 
unitate politică. Prin ceilalţi emigranți, personalitatea lui 
Bălcescu și ideile sale politice fură cunoscute ma pe 
urmă și în Ardeal. In deosebi A. G. Golescu, cât timp a 
stat în tabăra lui lancu, îi va fi descris îndeajuns 
pe tânărul său prieten, Ceeace a trebuit să cucerească pe 
lancu la început a fost, fără îndoială, naționalismu 
plin de avânt a lui Bălcescu, pe care îl stia expune 
cu o vervă inepuizabilă. Dar în conferința dela Zlatia, 
convocată de lancu pentru a asculta pe Bălcescu, nu se 
putu ajunge la un acord. Axente, Balint, Vlăduţ, Moldo- 
vanu și ceilalți tribuni erau dusmani neî:npăcați ai Ungu-- 
rilor. Cu privire la ei ne vin în minte acum cuvintele lui 
lancu: „în poporul nostru a apus spiritul amiciției cătră 
voi și s'a încuibat o aversiune în contra voastră, în â 
fără să fie amăgit de cineva, mai bucuros yoește să pri- 
mească sabia oricărui tiran din Europa de ajutor în cori ra 

voastră...“ (adecă a Ungurilor). Evident, că pe aceşti lup- 
tători dârji nu-i putea convinge elocvența lui Bălcescu 
Nici lancu nu fu convins de necesitatea unei împăcări 
imediate cu Ungurii, pentru a combate absolutismul ru- 
sesc, acest element gigantic, care ameninţă, după părerea 
lui, să ne înece. Piedeca o forma lipsa de sinceritate a 
Ungurilor și ceeace era acum mai important, împrejură- 
rările schimbate prin intervenția înarmată și victoria Mus- 
calilor. 

Scrisoarea lui lancu, pe care o primise Bălcescu pentru 
Kossuth, a fost nimicită și toţi câţi vor fi văzut-o, vor ft 
avut interesul să-i contesteze existența. Dar Bălcescu totus 
a isbutit să-i stoarcă lui lancu anume concesiuni, pentru care 
lucru vorbește mai ales împrejurarea, că guvernul ungu- 
resc din Seghedin votă cu toată graba legea din 29 Iulie 
1849 despre recunoaşterea naționalității române și tă a- 
ceastă lege fu trimisă în ruptul capului la Câmpeni, prin 
Eutimie Murgu, inimosul bănățean din tabăra lui Kossuth 
Totul era însă prea târziu. Când Murgu ajunse la Mureș, 
pentru a trece în munți, găsi acolo trupele rusești 
iar Bălcescu trebui să se întoarcă din nou la Câmpeni 
pentru a cere să fie ascuns de lancu. Astfel evenimen- 
tele, cari se deslănțuiră ca o furtună, desminţiră pe Băl- 
cescu într'o privință. EI spunea: „Garanția cea mai te- 
meinică a naționalității Românilor din Transilvania stă 
in libertatea Valachiei Mari şi Mici şi Moldaviei și 
că aceasta nu se va dobândi decât prin ajutorul Un- 
gurilor. Trebue să ne impunem sacrificii pentru prezent, 
ca să câștigăm avantagii în viitor“. In afară de lipsa de 
sinceritate şi spiritul strâmt care i-a călăuzit pe Ungur 
totdeauna faţă de celelalte națiuni, mai contribui în curând 
și catastrofa politică și militară a Ungariei, pentru a da 
o completă desminţire tacticei recomandate de Bălcescu 

care fu cu toate acestea un fericit clar văzător în ceeace pri- 
vește raportul dintre principatele române și România de apoi 
și între conștiința națională a fraților din Ardeal. 

După depunerea armelor la Șiria în August 1849 și 
după ce Kossuth părăsi țara, nu mai rămânea decât ca 
Românii să culeagă roadele jertfelor aduse pentru dinastia 
austriacă. 

Evenimentele războinice, începând cu jumătatea a dcua 
a lunei lui Iulie, se destășurară pe cât de vertiginos, pe 
atât de dramatic. Ungurii înfrânți se svârliră pe cursul 
de jos al Mureşului, pentru a încerca o ultimă mare bč- 
tălie. Dar nu izbutiră a-și uni forțele. Soarta lor era p2- 
cetluită şi capitularea dela Șiria puse capăt idealului de 
stăpânire nzatârnătoare, pe care-l făurise generaţia lui 
Kossuth. Dacă istoria poate servi cu învățăminte, Ungur i: 
ar fi putut culege, de sigur, experiențe foarte instructive 
pentru mai târziu din lipsa de un bun tratament al po- 
poarelor nemaghiare. Popoarele însă, cari se conduc de 
instincte, nu prea obișnuiesc a învăța din trecut, 

Odată cu înaintarea armatei austro-ruse, regiunile ro- 
mânești din Ardeal, cari au stat aproape o jumătate de 
an sub ocupația ungurească, se umpleau din nou de 
vieață. Oamenii se întorceau, rând pe rând, în satele pustiite 
şi părăsite, dornici de-o vieață nouă și plini de nădejdi 
pentru un viitor mai fericit. Mai ales intelectualii români, 
cari au suferit nespus de mult, se bucurau de zorile li-- 
bertății făgăduite. Tiranul care-i asuprise, care le răpise- 
dreptul național, care-i amenințase cu furcile, stetea în- 
genuchiat în fața /moăratului, şi acesta era doar prie— 

tenul Românilor, pentru care au sângerat, cu o vitejie ad 
mirabilă, atâția flăcăi pe câmpul de luptă. 

Iancu, înconjurat de cele opt tabere de Moţi, aștepta să 
treacă puhoiul înainte. El fu avertizat de către fruntașii 
români din tabăra rusească de apropierea armatelor a- 
hate. Iscoadele sale îi aduceau știri la fel. Acum izbânda 
stăruinței eroice nu i-o mai puteau smulge Ungurii. Cor- 
donul din Munţii Apuseni rezistase în mod strălucit. In 8 
August 1849 îi scria Nicolae Bălășescu din Sibiiu 

Frate lancule, generalul Liiders m'a invitat să te încu- 
noștiințez că in zilele apropiate sosește la Alba-lulia. Nu 
aita să te prezinți la el cu câţiva flăcăi aleși. Vei primi 
dela dânsul și câteva daruri. Frate, bine să grijești, nu 
cumva să-ţi pătezi numele pe care ţi l-ai creiat. Noi pri- 
vim la tine, ca la soarele de meazăzi“. lancu se și pre- 
zentă generalului Liiders, care apreciă în cuvinte elogioase 
serviciile aduse cauzei de către Românii din Munţii Apu- 
seni, distribui pentru legiunea lui lancu un număr însemnat 
de arme și muniții și îi dete suma de trei mii galbeni 
pentru cheltuelile legiunei. 

Intre acestea, după cucerirea Ardealului, imperialii se 
iastalară din nou aici și începură a lua dispoziţii, din 
cari fruntașii români se convinseră în curând, că eroismul 
şi stăruința lor nu vor fi răsplătite după dreptate. Gu- 
vernator al Transilvaniei fu numit baronul Ludovic Wohl- 
gemuth, un bun general, dar cu puțină înțelegere pentru 
nevoile provinciei și cu simpatii și mai reduse pentru 
gauza poporului român, iar Eduard Bach, fratele faimo- 
sului ministru, fu numit comisar civil. Uniunea Transil- 
vaniei cu Ungaria fu desființată, iar starea de asediu fu 
înoită, cu mai multă rigoare, în toate părţile. Incă în 
August noul guvernator, după ce dispuse ca toți locuitori 
$ă depună armele și să le predea guvernului, proclamă 

egalitatea de drepturi a naţiunilor din Ardeal în confor- 
mitate cu constituțiunea din 4 Martie 1849. Aceste din 
urmă măsuri priveau, fireşte, și pe Români, și in deosebi 
legiunile prefecţilor din munți, 

lancu mai finu taberile sale adunate până către sfâr- 
situl lui August. In 22 August el trimise doi delegați, pe 
Alexe Todea și Petru Bodiu, la colonelul Eisler diu Cluj 
pentau a-l anunța că e gată să-și demită oamenii, după- 
e dușmanul a fost înfrânt. Ofițerii nemți, care obținură 
comanda în orașele ardelene începuseră a șicana pe con 
ducătorii români tot mai mult. Instigaţi de Sași şi de 
Unguri, ei luară o atitudine tot mai dușmănoasă față de 
Români şi denunțurile lor răutăcioase se sporiră în má- 
sura în care cetele înarmate refuzau a depune armele în 
masse, ca și când ar fi fost învinși. lancu, chemat la 
Deva cu insistență de către generalul Pergen în această 
chestiune, nu voi să se înfățişeze. El se duse la Siibiu, 
până în toamnă, de două ori, şi numai dupăce văzu, ca 
o rezistență față de reaua voință a ofițerașilor nemți, nu mai 
are nici un rost, dete porúncă oamenilor săi, să prezinte 
armele misiilor, cari le adunau din loc în loc. Dar și a- 
tunci, mai ales Moţii, preferară a-și ascunde puștile, decât 
să le dea din mână, o împrejurare, ce făcu să creasă 
neîncrederea Nemţilor. 

Prin urmare ceeace izbia pe lancu, îndată după reve- 
nirea Austriacilor, fu ingratitudinea lor. In loc de-a apre- 
cra după cuviință jerifele aduse de Români, ei îi tratau 
din nou cu neîncredere şi în loc de-a răsplăti credința 
lor, comitetul național fu desființat și toate măsurile de 
represiune care se luară, fură aplicate și în contra Româ- 
nilor. Abia câţiva din funcţionarii instalați pela numeroa- 
sele administrații erau recrutați dintre Români și nimic; 
absolut nimic, nici o măsură, nici u lege, nici măcar, o 

făgăduință vagă nu mai dădea vre-o nădejde fruntașilor 
români, că lucrurile se vor schimba în spre mai bine. 
Nici delegația dela Viena nu mai primea nici un răspuns 
favorabil ; ba dupăce se întoarse Șaguna acasă, fruntașii 
români deveniră nesuferiți pentru noul regim, care plutea 
în apele reacțiunei celei mai negre.. 

Astfel o dezamăgire cumplită cuprinse sufletul tuturor 
Românilor din Ardeal, Ceeace de mult îl rodea pe Iancu, 
de ceeace se temea, acum vedea că s'a înfăptuit, și toc- 
mai de, aceea lovitura straşnică primită de poporul său, 
mu durea pe nimeni mai mult ca pe dânsul. Fruntașii 
români, cari steteau tot sub vraja personalității lui Avram 
lancu, se adresau către el, cerând intervenția eroului din 
munți, cari nu le mai putea ajuta. În fine rugat cu insis- 
tență el se hotări să plece la Viena pentru a se prezenta 
în audiență la Impăratul. 

Dar eroul dim munți nu plecă la Viena cu fruntea se- 
nină şi cu încrederea neclintită în cuvântul împărătesc. 
In 15 Decembrie 1849, lancu fusese arestat în târgul din 
Hălmagiu de către garnizoana nemțească și numai po- 
sporul adunat îl scapă de rușinea de-a fi târit în temniţă. 
lată cum povesti el însuș acest episod în Decembrie 1849 
în casa doctorului Kalcher din Câmpeni: „De fapt m'au 
prins soldații în Hălmagiu, dar am fost îndată eliberat 
de popor. Fui dus la comandantul de acolo, care însă nu 
știa nimic de arestare și care mă rugă să aduc aceasta 
şi la cunoștința poporului. Am făcut-o. Atunci am fost 
rugat să aclamez pe M. Sa Impăratul. Eu am strigăt tare 
Să trăiască Impăratul nosfru Francisc Iosif! Dar poporul 
a rămas mut. Nimeni n'a mai repetat strigătul meu“. 

Instinctiv poporul a simțit că Impăratul, ai cărui sol- 
dați îndrăzniră a pune mâna pe eroul său, nu-i mai poate 
fi prieten De sigur, că acelaș gând îl va fi muncit și pe 

lancu, când a aflat, cu câteva săptămâni mai înainte 
despre arestarea lui Axente Severu și despre insultarea 
lui în Sibiiu. 

lancu sosi la Viena cam în 20 Februarie. Acolo îl aș- 
teptau ceilalți conducători ai Românilor: Bărnuţiu, Lau- 
rian, Maiorescu, Popazu, A. Florian. Craiul Munţilor veni 
însoțit de Popa Balint și de viceprefectul Maior. In 8: 
Martie fu primit de Împăratul în audiență. Iancu îl salută 
în limba latină, iar Împăratul îi răspunse: 

„Lubenter accipio et gratulor“ (Primesc bucuros și te 
felicit), apoi urmă : „Multa fecerunt, valde multa fece- 
runt“ (au făcut multe, foarte multe). 

Laurian à prezentat apoi pe Balint și Maior. Dar îm- 
păratul s'a întors încă odată către lancu cu cuvintele: 

Es freut mich sehr, Sie haben viel geleistet, lancu hat 
sehr viel geleistet, (Mă bucură mult, D-voastră ați prestat 
mult, lancu a prestat mult). 

In zilele următoare, lancu mai vizită și pe alte persoane 
marcante și cu influență, cum era arhiducele Francisc 
Carol, baronul Welden, miniștrii Schwarzenberg și 
Bruck, apoi împreună cu delegaţia dela Viena, în 11 
Martie se prezentă cu o petiție la Împăratul, dela care 
auzi din nou vorbe ce nu spuneau nimic: 

„Voiu cere dela miniștrii mei un raport și vă asigur, 
că dorințele juste ale Românilor vor fi împlinite“. 

Dela ministrul Bach, lancu auzi, de asemenea, numai 
promisiuni foarte rezervate : 

„Aveţi paciință ! Aveţi paciință ! Că lucrurile nu se pot 
face într'o zi“. 

lar când Laurianu ceru dela Bach să le dea un patent 
p ntruca să știe pe ce să se bizue, ministrul le răspunse 
1.răș: 

„Mein lieber Lauriani! Ce vă folosește vouă a hârtie, 

dacă nu e în practică. Aveţi răbdare și noi vrem să vă 
punem toate în practică“. 

Tocmai aceasta așteptau Românii și într'adevăr ei nu 
pot îi acuzaţi, că n'au avut răbdare. 

lon Maiorescu vedea foarte clar cauzele, cari au determinat 
guvernul din Vienă să ia o atitudine plină de rezerve faţă 
de Români. Petrecâni acolo dela începutul anului 1849, el 
îşi dedea foarte bine seama, că după succesele militare, 
pe cari le secerase Austria, reacţiunea învinsese și ea la 
Curte. Delegaţia română a sosit prea târziu, când per- 
duse momentul cel mai oportun, ¡pentru a stoarge, ca 
Sârbii şi Croaţii, realizarea postulatelor naţionale, iar 
când, la reorganizarea Tşansilvaniei, după biruinţa Mus- 
calilor, toţi fruntașii români ar fi trebuit să fie acasă, 
pentru a-și afirma drepturile, ei se adunară în Viena şi 
nu plecară acasă decât foarte târziu, dupăce alții şedeau 
deja în șea. 

Cum se va îi gândit lancu despre toate acestea nu știm, 
de oarece nu avem scrisori dela el ori despre el din acea 
vreme. Dar petiția din 11 Martie, admirabil redactată, o- 
glindeşte, de sigur, sentimentele sale la vederea tabloului 
trist, care centrastează izbitor cu nădejdile țesute de po- 
porul românesc. 

Curând după aceea Avram lancuse întoarse din Viena 
în Ardeal pentru a lua parte la şedinţele sinodului bise- 
ricesc care se finu în Sibiiu, convocat de Șaguna. Acest 
sinod dete pentru întâia dată prilej lui lancu să vadă, 
după potolirea luptelor, pe cei mai însemnați intelectuali 
din Ardeal. Știrile pe cari le culese, nu puteau fi bune, 
Chiar Șaguna părea atunci desperat de situația penibită a 
păstoriților săi și astfel o nouă serie de fapte dureroase 
sporia amărăciunea lui lancu. 

Dar ceeace îi dete lovitura cea mai strașnică eroului, 

fu controversa, care se iscă între Moţi și fisc cu privire 
la proprietatea pădurilor din Munţii Apuseni. Când se 
făcu  conscripțiunea cadastrală, vre-o 20 de comune 
cerură ca aceste păduri întinse să se treacă pe 
numele lor. Comunele erau tocmai ale Moților, din 
cari lancu îşi formase legiunea sa. Firește că Avram 
lancu luă apărarea lăncierilor săi eroici și ca advocat se 
strădui a le câştiga dreptate. Dar un asemenea proces, 
la bunăvoința tuturor autorităților, aveă puţini sorți de iz- 
bândă ; acest lucru îi măcină încetul cu încetul energia şi cum 
el apără pe eroii, cari s'au luptat pentru cauza Împăratului, 
fiecare fază nouă şi nefavorabilă a procesului, i se părea 
un gest dé ingratitudine, pe care nu-l meritau Moții. 

la cursul primăverii anului 1850 fruntașii români adu- 
naseră 2464 de iscălituri dela vre-o 278 comune pentru 
ca delegațiunea dela Viena să se poată numi cu adevărat 
„deputaţiunea naţiunii române“. Lupta diplomatică trebuia 
să se dea cu toată puterea. De aceea fu chemat lancu 
din nou la Viena ca să facă parte din această delegaţie 
El merse din nou la Viena, însoţit te astă dată de către 
tribunul său Mihaiu Andreica. 

In această vreme guvernul austriac discută, de fapt, cu 
Românii problema reorganizării politice a Ardealului, deși 
după părerea noastră, miniştrii, cu cari se întâlneau mem- 
brii delegaţiei nu erau de loc sinceri. Mai ales propune- 
rea, ce se făcu delegaţiei românești de a-și da părerea 
<u privire la împărţirea Transilvaniei în trei teritorii na- 
ionale, românesc, săsesc și unguresc, dete prilej la dis- 
cuţii îndelungate. Cu o admirabilă înțelegere pentru inte- 
resele superioare ale neamului, conducătorii români res- 
pinseră modalitatea acestei soluțiuni, păgubitoare pentru 
unitatea poporului românesc, care şi de altfel suferise prin 
desmembrarea Banatului, prin separarea Bucovinei și acum 
massa compactă a Ardelenilor urma să mai fie tăiată și 

ea în trei părți. Dar din August până în Februar, cât 
stete lancu la Viena, avu ocazie să asiste și la alte dis- 
cuții de cel mai mare interes. Membrii delegaţiei se îm- 
părțiseră în două: Unii, și aceștia erau mai mulți, de- 
clarau categoric că pretind îndeplinirea integrală a aspi- 
raţiilor românești: sau fot sau nimic; ceilalţi, mai mo- 
derați, Sar fi mulțumit și cu mai puțin, în năcejdea că 
cu timpul vor stoarce dela Curtea din Viena și restul. Nu 
mă îndoiesc, că Avram lancu era printre cei dintâiu, Su- 
rescitat peste măsură de-o lungă serie de desiluzii et 
trebuia să se întoarcă iarăș la lozinca: naționalitate sau 
moarte, ca la o urmare logică a intregii sale' activități, 

Atitudinea pe care o avu Avram lancu în chestia de- 
corațiilor primite dela Impăratul, ne desvălește starea lui 
sufletească, după o petrecere de mai multe luni la Viena. 
Țarul Rusiei, la propunerea generalului Liiders, decorase 
pe câţiva din foștii prefecți români, între cari, fireşte, şi 
pe Avram lancu. Aflând aceasta guvernul austriac se grăbi 
să distribuie şi el decoraţii pe seama conducătorilor mai 
meritoși. Dar nu toți primiră decoraţiunile. Făcu senzaţie 
mai ales refuzul lui lancu. Poliţia din Viena interveni și-t 
invită să spună motivele, cari îl determină a nu primi 
decorațiunea Majestății sale. Iancu dictă întrun proces- 
verbal declarațiunea sa motivată. Se pare, că poliţia nu 
îndrăznea să prezinte ministerului acest proces-verbal, Ii 
chiemă încă odată, invitându-l să se pronunţe scurt, fără 
motivare, că primește decorația sau ba. lancu răspunse : 
ba. In 7 Februarie 1851, Iancu se duse a treia oară la 
poliție și spuse, că persistă la cea dintâiu declaraţiune, 
pentru ca să nu socotească cineva, că nu primește 

ucea, fiindcă nu Sar zice onorat pe sine și ar disprețui 
darul împărătesc, ci numai din cauză, că vrea, ca mai 
î tâiu să se decoreze națiunea sa cu îndeplinirea pro- 

misiunilor“. Peste câteva zile lancu, împreună cu ceilalți 
tovarăşi : Bărnuţiu, Laurian, Cipariu etc. fură chiemați la 
poliție, care-i invită, ca în curs de 8 zile să părăsească 
Viena. Zdrobit sufletește, lancu plecă acasă în 21 Febru- 
arie 1851, ducând, de sigur, convingerea, că jertfele de 
sânge ale poporului său pentru cauza dinastiei au fost 
zădarnice. 

Dar nici acasă nu găsea liniştea, de care avea nevoie 
pentru a se reculege. Colonelul Sprigensfeld, comandantul 
districtului, trimitea pe capul Moților execuţiuni militare şi 
se silea din răsputeri să-i înduplece a renunța la preten- 
tile lor. Arestă pe câţiva tribuni, pe care-i bănuia că fac 
agitaţiune. lancu fu urmărit de poliția secretă, care-i su- 
praveghea fiecare pas pe care-l făcea. In sfârşit fu nu- 
mita de +către guvernatorul Schwarzenberg o comisie 
mai favorabilă Românilor din munţi. Dar Iancu nu stete 
de vorbă nici cu aceasta, afirmând dreptul Moților asupra 
tuturor pădurilor din munți. 

Aceasta se petrecu scurt timp înainte de sosirea împă- 
ratului în Transilvania, un eveniment, care grăbi pentru 
eroul nostru desnodământul fatal. 

Românii făcură mari pregătiri pentruca să primească 
în vara anului 1852 pe tânărul impărat Francisc Iosif în 
aşa chip, ca suveranul să se convingă despre devota- 
mentul lor. Bărriţiu și Maiorescu instruiră pe cei mai de 
seamă fruntaşi ce să ceară dela monarh cu această o- 
<azie. Avram lancu se prezentă la Schwarzenberg, care 
era in Deva, cu o delegaţie de popor, cerând să inter- 
vină, ca Împăratul să viziteze şi Munţii Apuseni. Do- 
rinţa-i fu împlinită si Impăratul venind din Bánat în Ar- 
deal trec dela Deva peste Mureş la Brad, Baia de Cris 
până la Hălmaj cu trăsura, iar dela poala muntelui Găina 
călare pe la Vidra de jos şi de sus, pe dinaintea caser 

iu Iancu, și s'a oprit către seară în Câmpeni, în 21 Iulie 1852 
Avram lancu nu s'a prezentat în fața Impăratului. Ef 
stăruise- ca monarhul să vină în munți, pregătirile au fost 
xecutate cu îngrijirea, cu cheltuiala și oboseala lui. 
poalele muntelui Găina, unde trebuia neapărat “să fie pre- 
zent,_se retrage, dar îl aşteaptă în Câmpeni printre pri- 
vitori, cum a făcut și la Cluj unde a condus 120 de că- 
lăreţi. Seara târziu, s'a prezentat lancu la cartierul Im 
păratului, cerând să fie primit în audiență. Adjutantul ge 
neral Grüne însă nu-l anunță, sub cuvânt că monarhu 
obosit s'a culcat, ci îl învită să se prezinte a doua 
des de dimineață. Dar lancu nu se mai prezentă. 

Fără îndoială, că în toată atitudinea lui trebue să con 
statăm o lipsă de logică, o inconsecvenţă ciudată, care er 
simptomul prevestitor al unei boale crude. Prietenii și adver- 
sarii săi căutau, ce-i drept, alte explicații. Dar nu exist 
decât aceasta. Sufletul lui Iancu, profund decepționat, nu 
mai răzbea lupta, iar mintea sa fu copleșită de o ceată 
care-i distrugea judecata limpede. Și totuș el nu se lăsă 
încă întrânt cu desăvârșire, deși nu mai dispunea de pu- 
terea, care ajută omului să țină până în capăt fi u logi 
al gândirei. 

AVRAM IANCU 
în anul 1872. 


www.dacoromanica.ro 


UMBRA LUI IANCU 


Indată după călătoria Impăratului, starea lui lancu nu 
se mai putea ascunde. In fine un ultim act de brutalitate 
săvârşit de către jandarmeria austriacă - făcu să izbuc- 
nească boala cu toată puterea. 

Iancu fu invitat la Alba-Iulia în Septembrie 1852. Ajuns 
acolo fu arestat şi un sas nemernic, cu numele Höbn, 
după ce l-a pus în fiară, într'una din zile l-a pălmuit. 
Apoi fu dus la Sibiiu, unde i se dete voie să stea în casa 
vechiului său prieten, Ilie Măcelar. Cu un cinism fără de 
pereche toate autoritățile cari au făcut cercetare în cauza 
arestării lui lancu au raportat, că ea s'a făcut „din gre- 
șeală şi din excesul de zel al organelor subalterne“. Nici 
una n'a pomenit însă şi de maltratarea eroului din munți. 
După sosirea lui lancu la Sibiiu, guvernatorul Schwarzen- 
berg ar fi vrut să-l facă a primi o funcție la Sibiiu ori 
la Viena. Dar lancu a refuzat statornic, Tatăl său, 
care veni în curând după aceea la Sibiiu, nu mai văzu 
decât ruina trupească a cejui mai strălucit erou, pe care 
l-au avut Românii din Ardeal. 

Doinind cu un farmec nespus de dulce din fluier, el 
colindă apoi vreme de douăzeci de ani satele din Munţii 
Apuseni, tot atâtea mărturii ale faptelor sale vitejeş i. 

„Eu nu-s lancu, eu sunt numai umbra lui lantu, 
Iancu e mort“ zicea, de câte ori îl agrăia vre-un prietin 
cunoscut. Și astfel se strecura timpul încet. Craiul Mun- 
ţilor nu mai depăna povestea neamului său. In dimineaţa 
de 10 Septemvrie 1872, el se stinse în Baia de Criș, unde 
petrecea mai cu plăcere. La înmormântarea care avu 
loc în 13 Septemvrie, luă parte o imensă mulțime. Trei- 
zeci de preoți, în frunte cu protopopul Mihelţieanu, pro- 
hodiră pe mortul neamului românesc şi îl petrecură până 
sub uriașul gorun al lui Horia, unde fu așezat pentru 
odihna de veci. 

Prin fatalitate însă, Avram lancu mwa putut fi, nici după 
moarte, pe deantregul al poporului său. Duşmanul i-a 
pângărit memoria, iar poporul românesc a fost oprit de-a 
peregrina şi te-a se închina la mormântul său. Persona- 
litatea eroului, pe care poporul, cu drept cuvânt, Pa nu- 
mit, în zilele sale fericite, Craiul munților, a fermecat 
însă și generaţiile noastre, cari am crescut sub oblăduirea 
străină. De aceea la lumina libertății naţionale, care acum 
s'a înfăptuit, figura lui Avram lancu trebue s'o aşezăm 
alături de bătrânii descălecători și inimoșii făuritori de țară. 

Incă un cuvânt despre testamentul lui Iancu, un mărgă- 
ritar al naţionalismului românesc, pe care trebue să-l re- 
producem în întregime : 

„Unicul dor al vieţii mele este să-mi văd Națiunea mea 
fericită, pentru care după puteri am și lucrat până acuma, 
durere, fără mult succes, ba tocma acuma cu întristare 
văd, că speranțele mele și jertfa adusă se prefac în ni- 
mica. Nu știu câte zile mai pot avea; un fel de presim- 
fire, îmi pare, că mi-ar spune, că viitorul este nesigur, 
Voiesc dară şi hotărît dispun ca după moartea mea, 

toată averea mea mișcătoare şi nemişcătoare să treacă în 
folosul națiunii, pentru ajutoriu la înființarea unei academii 
de drepturi, tare crezând, că luptătorii cu arma legii vor 
putea scoate drepturile naţiunei mele. Câmpeni, 20 De- 
semvrie 1850. Avram lancu, advocat și prefect emerit“. 

CULTUL LUI IANCU 


Cu fiecare pas, pe care-l făcea măreţul convoiu funebru 
spre groapa de sub gorunul istoric, personalitatea lui 
Avram lancu apărea tot mai strălucitoare. Astrucând în 
țărâna scumpă dela Țebea ceeace până atunci se părea 
o ruină de viață omenească, din acea clipă eroul nostru 
deveni un simbol pentru neamul său: al celor mai gene- 
roase aspirații de libertate, pe cari le-au plămădit Ro- 
mânii din Ardeal într'o nouă epocă de asupriri. El fu 
numit, cu drept cuvânt, în panegiricul ce se 'rosti la mor- 
mântul său, zelos apostol martir al libertăţii naţionale 
și însuflețit pare-că de un dar protetic George Secula 
rosti atunci aceste cuvinte memorabile: „mai curând ori 
mai fârziu, dar sigur, va veni ora, când ideea de liber- 
tate naţională va reeși mândră și triumfătoare”. 

Fiecare epocă își are idealul său şi de aceea generația 
dela 1872 vedea în lancu mai ales pe apostolul martir 
al libertăţii naționale, pe care Impăratul pela Viena oma; 
jertfi odată de dragul Ungurilor. In asest sens fu trans- 
mis cultul lui Avram lancu și generaţiilor următoare - 
„Spiritul lui lancu“, spune Tribuna din 1899, a fost tot- 
deauna carne şi oase pentru noi. Astăzi ca oricând lancu 
înseamnă pentru noi incarnațiunea cea mai desăvârșită a 

idealelor poporului nostru. El este suveranul etern alsen- 
timentelor și aspirațiilor noastre naţionale. El este duhut 
nostru sfânt. Spiritul lui folitic este spiritul mântuirei 
noastre politice“, 

De aceea opresorii noștri au căutat totdeauna să-i în- 
tunece nimbul și să-i șteargă pomenirea. Alături de cam- 
pania infructuoasă a Sașilor și a ofițerilor austriaci din. 
anii 1848-52, s'a redactat o întreagă literatură ungurească 
pentru a ponegri acțiunea românească dela 48 și în deo- 
sebi pentru a răpi lui Avram Iancu aureola de erou 
martir. Izvoarele cari mărturisesc importanţa sa istorică 
au râmas zăvorite şi astfel, din lipsă de documente auten- 
tice, s'au pus în circulaţie informaţii mincinoase, menite a. 
servi orgoliul unui popor fanatic, care ma ştiut să res- 
pecte nici sentimentul de pioasă recunoștință a popo- 
rului nostru. Dar cu cât cădea: mai grele insulte pentru: 
memoria lui lancu dela tribuna parlamentului, din gura 
dascălilor orbiți de patimă, sau chiar de pe amvonul bise- 
ricilor fanatizate, cu atât mai mult creștea în inimele 
noastre dragostea pentru „prefectul legiunei auraria 
gemina“, „cea mai frumoasă figură a epopeei eroice de 
acum trei sferturi de veac. lar când un procuror imbecil 
îndrăznia să insulte amintirea lui lancu la o şedinţă a tribu- 
nalului din Alba-lulia în anul 1898, se ridică un protest 
atât de puternic din toate colţurile locuite de Români, în 
cât asupritorii înșiși au rămas uluiți. Atunci fu depusă pe 
mormântul dela Țebea o admirabilă cunună de lauri, cw 
o panglică de tricolor naţional, învălită în flor negru, de 
către trei tineri entuziaşti, cu inscripția: Dormi în pacet 
Noi veghiăm ! Tinerimea română lui Avram lancu. Şi 
de fapt, această generaţie care știu să vegheze cu cre- 
dință la căpătâiul erouiui, văzu și îndeplinirea idealului 

visat de Avram lancu alături de un Alecu Golescu sau 
Nicolae Bălcescu. 

Inșirând evenimentele în înlănțuirea lor logică și așe- 
zând în mijlocul lor personalitatea lui lancu, el ne apare 
însă nu numai ca un apostol al libertății naționale, ci mai 
ales ca eroul, către care într'un moment se îndreptau toate 
nădejdile poporului românesc din Ardeal. De aceea po- 
porul îl cântă în poezia sa, iar intelectualii contimporani, 
fără să cunoască tot ce a sbuciumat acest suflet măreț, 
l-au pus alături de cele mai mari figuri ale istoriei noa- 
stre. Cât de frumos scria Gazeta Transilvaniei în necro- 
logui publicat la moartea sa: 

„Martir al sorții naţiunei! Du-te la masa cea pompoasă 
a eternei memorii, unde cu eroii Ștefan cel Mare şi Mi- 
haiu, mișcaţi zeii, ca să nu fie târzii a împrăștia toți no- 
urii, ce vor a întuheea orizontele vieţii naționale politice 
a fraților și nepoților voştri români din Ardeal, cari cu 
pietate vă divinizează. Eternă a ta memorie pe aripele 
faptelor tale, săpate in istoria națiunei române“. 

ERĂATĂ 





pag. 45 rândul 6, a se citi clarificarea, în loc de 
clasificarea. 
pag. 51 rândul 1, a se citi încunjurară în loc de în- 
criminară. 
pag, 63 rândul 4, a se citi „urzoriile“ în loc de „no- 
zoriile“. 

